
NEPRIKLAUSOMYBĖS VILTIS TREMTIES TAMSOJE 


A. BALTINIS 


1. Nepriklausomybė — gėrio laimėjimo išraiška. 


Vasario Šešioliktoji yra viena šviesiųjų die- 
nų mūsų tautos istorijoje. Ji simbolizuoja mūsų 
laisvės ilgesio išsipildymą ir šimtmečiais vestų 
sunkių kovų laimėjimą. O kiekvienam iš mūsų 
ji reiškia žmogaus verto gyvenimo užtikrinimą, 
nes, be teisių ir laisvės gyvenant pagal savo įsiti- 
kinimus, negali klestėti nė žmogaus asmenybė. 

Vasario Šešioliktoji yra ir šviesus pragied- 
rulis ne tik mūsų tautos, bet ir apskritai žmoni- 
jos gyvenime, nes ji reiškia gėrio pasaulyje lai- 
mėjimą, teisybės ir laisvės įsigalėjimą, o prie- 
vartos ir smurto ir apskritai pikto paneigimą. 
Todėl ir mūsų laisvės atgavimą džiaugsmingai 
sveikino visas kultūringasis pasaulis ir mus mo- 
raliai ir materialiai parėmė. Visa tai stiprino mū- 
sų tikėjimą, kad pasaulyje yra gyvos moralinės 
jėgos, kurios teisingumą gerbia ir gina, o melą 
ir smurtą smerkia. Atrodė, kad žmonija jau bus 
nugalėjusi tamsųjį barbariškumo metą, atsisa- 
kiusi nuo grubios jėgos ir prievartos ir įžengus 
į tarpsnį, vedantį i vis didesnes žmogiškojo to- 
bulumo augštumas. Džiaugsmingai mes įsijun- 
gėme į šią bendrąją nuotaiką, tapome visos žmo- 
nijos bendradarbiai gėrio ugdyme ir šį uždavinį 
per visą mūsų nepriklausomybės metą ryžtingai! 
vykdėme. 

Čia mes darėme viską, ką galėjome, kad ge- 
rosios jėgos pasauly klestėtų. Garbingai laikėmės 
visų tarptautinių sutarčių ir įsipareigojimų, nie- 
kur nepavartodami smurto ar neteisybės, nors ir 
būdavo progų. Vidaus gyvenimą stengėmės tvar- 
kyti bendrųjų žmonijos idealų šviesoje ir entu- 
ziastingai įsijungėme į Vakarų kultūros ugdy- 
mą. Buvome žemdirbių tauta. Išmintingos že- 
mės reformos dėka socialiniai santykiai pas mus 
nebuvo aštrūs, ir vis juos švelninome. Neturėjo- 
me didelių turtuolių, bet neturėjome nė badu 


mirštančio proletariato. Ir jei, amerikiečių ap- 
skaičiavimu, mes priklausėme prie neturtingiau- 
sių pasaulio tautų, visgi buvome pavalgę ir ap- 
sirengę, tai reiškia: mokėjome išmintingai tvar- 
kytis. Kai iš svetur įsiverždavo žalingos įtakos, 
kreipiančios mūsų tautą iš tikrojo jos kelio, tai 
jos niekad nesulaukdavo visos mūsų tautos pri- 
tarimo. Kad ir buvo mūsų gyvenime trūkumų ir 
ydų, tai buvo ir žmonių, kurie norėjo ir galėjo 
juos pašalinti ir tame matė savo gyvenimo pras 
mę. 

Nors mūsų nepriklausomybė yra gėrio vieš- 
patavimo išdava, nors mes ryžtingai įsijungėme 
į gėrio pasauly ugdymą, tačiau piktosios jėgos 
augo, ir pasaulis nesugebėjo ar nenorėjo joms 
pasipriešinti. Jų išdava — mūsų laisvės neteki- 
mas. Netekome savo valstybės ir savo tevynės: 
Tūkstančiais išėjome į Rytus ir Vakarus-tremties 
keliais, o tėvynėje dunda svetimų karių žings- 
niai, ją gaubia svetima dvasia. Tremties metas 
ilgėja ir ateitis neaiški. Šis neaiškumas gniuždo 
mūsų tikėjimą ir apkartina visą mūsų gyvenimą. 
Nyksta mūsų tikėjimas gėrio laimėjimu apskri- 
tai, blėsta mūsų laisvės viltys. Ne vieną apima 
nusiminimas ir noras pasitraukti iš kovos lau- 
ko. Norėdami tremties mėginimus ir sunkumus 
pakelti, tikėjimą į savo tautos ateitį išlaikyti ir 
ugdyti, turime įsisąmoninti dabartinę mūsų pa- 
dėti ir iš jos išplaukiančius uždavinius. - Šios 
padėties supratimas duos mums jėgų išsilaiky- 
ti ir sunkiausių bandymų akivaizdoje. 

Mūsų tauta yra įtraukta į globalinius pasau- 
lio įvykius, kur mums tenka sunki ir tragiška 
dalia. Nelaimės, kurios ritasi per mūsų žemę, yra 
ne iš mūsų kaltės, ir mes negalėjome išvengti. 
Dėl to neturime ko apgailėti ir negalime ką nors 
kaltinti. Mums tik belieka atlikti savo didįjį už- 
davinį: išlikti lietuviais, kol grįšime prie savo 
tautos kamieno. Išlikimas lietuviais“ pirmiausia 

priklausys nuo mūsų pačių nusistatymo. Jau se- 
novės stoikai buvo pastebėję, o šių dienų egzis- 
tencinė filosofija ypatingai pabrėžia, kad gyve- 
nime svarbiausia yra ne daiktai, o tai, ką žmo- 
gus apie juos mano. Tai ir mūsų lietuvybės iš- 
laikymas ir nepriklausomybės atstatymas pr1- 
klausys nuo mūsų nusistatymo jos atžvilgiu. Ta- 
čiau šiame mūsų nusistatyme svarbią vietą uži- 
ma tam tikros objektyvios aplinkybės. Jas, ap- 
sprendžiančias mūsų tautos ateitį, čia ir norime 
iškelti. 


2. Veiksniai, apsprendžiantieji mūsų tautos ateitį. 


Tautoms išsilaikyti ir nepriklausomybei at- 
statyti didelės reikšmės turi kiekybė, tautos di- 
dumas. Didelėms ir gausioms tautoms lengviau 
savo egzistenciją išlaikyti, negu mažoms tautoms. 

Tačiau didumas yra reliatyvus dalykas. Kas 
vienose aplinkybėse yra mažas, kitose aplinky- 
bėse gali būti didelis. Mes, gyvendami tarp ru- 
sų, vokiečių ir lenkų, kurie priklauso prie di- 
džiųjų pasaulio tautų, jaučiamės maži ir nesau- 
gūs. Bet, norėdami suprasti mūsų tautos didumą, 
turime save palyginti ne tik su kaimynais, bet 
su visa pasaulio tautų šeima. Kadangi tautos iš- 
siskiria kalba, todėl iš kalbų skaičiaus galima 
spręsti apie tautų skaičių pasauly. Kalbų pasau- 
ly priskaitoma nuo 1500 iki 5000. Čia įeina įvai- 
rūs dialektai, o tautos, kalbančios šiomis kal- 
boms, yra visai mažos ir nereikšmingos. Mums 
rūpi tik tos tautos, kurios yra ar buvo sukūru- 
sios savo valstybę arba siekia ją sukurti. Tokių 
tautų yra apie 300 (mes čia niekur šiais skai- 
čiais netaikome į mokslinę preciziją, o imame 
juos apskritai, savo tezei pavaizduoti), iš kurių 
Europoje gyvena 50, Azijoje 100, Afrikoje 90, 
Amerikoje 50, Australijoje 10. Iš 50 Europos tau- 
tų 20 yra mažesnės už mus, 10 lygios mums, o 
tik 20 didesnių už mus, iš kurių tik 10 didesnių, 
kaip 10 milijonų. Jei imsime Azijos tautas, tai 
jų yra apie 55 didesnės, negu mūsų tauta, o 9 — 
mažesnės. 

Taigi, mes nesame maža tauta, o priklau- 
some prie vidutinių tautų. Mūsų tautos didumas 
yra toks, kad pasaulio tautų šeimoje mes gel:ime 
užimti reikšmingą vietą ir užtikrinti savo lais- 
vę, ypač kai didelių tautų nėra dauguma, o dau- 
gumą sudaro vidutinės ir mažos tautos. 

Bet kaip visur, taip ir tautų gyvenime svar- 
bu ne tik kiekybė, bet ir kokybė. Mums tremty, 
susiduriant su įvairiomis tautomis, teko pastebė- 
ti, kad jos labai skiriasi. Savaime suprantama, 
kad tautinės gyvybės palaikyme kokybė yra la- 
bai svarbus veiksnys. 

Nustatyti tautos kokybę yra daug sunkiau 
negu jos didumą, nes kokybės nustatymas vyks- 
ta pagal tautų dvasinius sugebėjimus, kurie sun- 
kiau pastebimi ir nesiduoda lyginami. Tačiau 
jau iš paprasto patyrimo žinome, kad kiekvieno- 
je tautoje yra labai gabių, vidutinių ir mažiau 
gabių žmonių. Juo gabių žmonių kurioje tautoje 
daugiau, juo jos kokybė augštesnė, juo jos eg- 
zistencija lengvesnė. 

žiūrint į klausimo svarbumą, norėtųsi jau 
dabar, neturint platesnių tyrinėjimų šioje srity- 
je, iškelti kai kurias apraiškas, liudijančias mū- 
sų tautos dvasinį pajėgumą ir jos vietą kultūrin- 
gųjų tautų šeimoje. 

Mūsų tauta, pagal istorikų tyrinėjimus, jau 
apie 4000 metų gyvena prie Baltijos jūros, toli 
šiaurėje, žiauriame klimate ir nepatogiose gam- 
tos sąlygose, kur žiemos ilgos ir šaltos, o vasaros 
trumpos, žemė apaugusi miškais ir nuklota ak- 
menimis. 

Be to, mums teko atlaikyti labai sunkius is- 
torinius mėginimus. Būdami kryžkelėje tarp Ry- 
tų ir Vakarų, tarp pačių didžiųjų Europos tautų, 
visada buvome jų grasomi, ir mūsų kovos tęsėsi 
šimtmečiais. Tik būdami dvasiniai ir fiziniai stip- 
rūs, augštos kokybės žmonės, mes galėjome išsi- 
laikyti kietose gamtos sąlygose ir pakelti didžiuo- 
sius istorinius mėginimus. 

Mūsų tautos dvasinį pajėgumą ryškiai liudi- 
ja liaudies kūryba, kuri tiek savo forma, tiek sa- 
vo turiniu yra augštos vertės ir užima ypatingą 
ir ryškią vietą pasaulio tautų kultūros lobyne. 
Šiuo atžvilgiu mus yra teigiamai įvertinę visi, 
kuriems tik teko susidurti su mūsų liaudies dva- 
sios turtais ar juos tyrinėti. O nepriklausomybės 
metu mūsų kultūra ypač sparčiai kilo. Tiek savo 
mokyklomis, jų programomis ir rezultatais, tiek 
sukurtais menais bei mokslais mes prilygome se- 
noms Vakarų kultūros tautoms. 


Senose kultūros tautose gabesnieji žmonės 
išsiskirdavo iš visos tautos masės, pasirinkdavo 
gyventi miestuose, sudarydami atskirą intelek- 
tualų ar bendrai kultūros darbininkų luomą. 
Taip šimtmečiais vykstant ilgam kultūros proce- 
sui, plačiosios tautos masės intelektualiniu at- 
žvilgiu vis smukdavo, o didelių gabumų žmonės 
kildavo tik iš augštųjų visuomenės sluogsnių. 


Pas mus nebuvo šio vyksmo. Visa mūsų tau- 
ta yra gabi ir intelektualiai pajėgi. Ūkininkų ir 
darbininkų vaikai mokyklose nė kiek neatsilik- 
davo nuo inteligentų vaikų, o dažnai juos pra- 
lenkdavo. Mūsų kultūrininkai yra kilę iš visų 
tautos sluogsnių, nes miestai pas mus nevaidino 
tos rolės, kuri jiems tekdavo senosios kultūros 
kraštuose. Jei mūsų kaimo jaunuoliai nuvykda- 
vo į Vakarų Europos universitetus, jie iš ten iš- 
sinešdavo pačius augščiausius mokslo laipsnius, 
kokius tik tie universitetai galėjo duoti. Ši ypa- 
tybė, kad mes turime augštos kokybės žmonių 
visuose tautos sluogsniuose, yra labai vertinga. 
Ji duoda mums pirmenybę prieš kitas tautas, ku- 
rios neturi tokio gero pasiskirstymo. O tautos 
kūrybinės jėgos, jos dvasinis pajėgumas, turi le- 
miančios reikšmės tautinės egzistencijos išlai- 
kyme. 

„ Mūsų tauta kokybės atžvilgiu nėra menkes- 
nė už kitas tautas, ji savo gabumais prilygsta 
kultūringiausioms Europos tautoms, nors dėl is- 
torinių aplinkybių ji negalėjo sukurti tiek kul- 
tūrinių vertybių, kiek jų buvo galima laukti iš 
augštos kokybės tautos. Ši aplinkybė tepadrąsi- 


na mus kovoje dėl tautinės egzistencijos ir savo 
laisvės. 

Iš 300 reikšmingesnių pasaulio tautų tik 75 
yra nepriklausomos. Nepriklausomybei užtikrin- 
u turi reikšmės užimamos teritorijos didumas, 
tautos gausumas ir kultūrinis subrendimas. Ir 
šiuo atžvilgiu mūsų teisės į nepriklausomą gy- 
venimą yra pilnai pagrįstos: iš 34 Europos suve- 
reninių valstybių 20 turi mažiau gyventojų, ne- 
gu Lietuva, o 14 iš jų turi mažesnę teritoriją. 
Iš 75 nepriklausomų valstybių 22 turi mažiau 
gyventojų, negu Lietuva, o 20 šių valstybių teri- 
torija yra mažesnė, negu Lietuvos. Iš šių apy- 
tikriai paimtų skaičių matyti, kad lietuvių tauta 
tiek savo didumu, tiek užimamu plotu, tiek kul- 
tūros lygiu, yra pajėgi egzistuoti kaip suvereni- 
nė valstybė. Šį savo pajėgumą ji yra įrodžiusi 
ilgais šimtmečiais, 0 ypač paskutiniais metais. 
Jei nebūtų buvusi neteisingai užpulta, Lietuva 
būtų be jokio vargo ne tik pastoviai egzistavu- 
si, bet ir pasiekusi didelių kultūrinių laimėjimų, 
įnešdama žymią dalį į bendrąjį žmonijos kultū- 
ros lobyną. 

Ne tik mūsų tautos dydis, jos teritorinis plo- 
tis ir kultūrinis lygis kalba už mūsų egzistenci- 
jos išlaikymą ir laisvės atstatymą, bet ir pats is- 
torinis vyksmas. Istorija mus moko, kad valsty- 
bės, kurios prievarta pavergė kitas tautas, viena 
po kitos žlunga, o pavergtos tautos išsilaisvina. 
Taip atsitiko senovės Egipte, Babilone, taip atsi- 
tiko su Asirijos ir Aleksandro Didžiojo monar- 
chijomis, pagaliau ir su pačia Romos imperija. 
Po pirmo pasaulinio karo griuvo AustroVengrija, 
o daug pavergtų tautų, jų tarpe ir mes, išsilais- 
vinome iš rusų imperijos. 

Po antrojo karo daug tautų buvo iš naujo 
pavergta, bet tai nesugriauna visuotinio istori- 
jos vyksmo dėsnio, nes antrasis karas dar nėra 
baigtas ir jo rezultatai dar ateity. Pasaulio is- 
torija dar nesustojo, ir mums nėra jokio pagrin- 
do manyti, kad tos tendencijos, kurios pasirodė 
tautų ir valstybių gyvenime, pasikeistų, eitų ki- 
ta kryptimi. Istorija mums rodo, kad visos tautos, 
kurios kovojo dėl laisvės, jos ir susilaukė. 

Iš istorijos matyti, kad tautos, kurios netek- 
davo laisvės, ją vėl atgaudavo, nors kartais ir po 
labai ilgo laiko. Bulgarija pavergta išbuvo 485 
metus, Graikija 370 metų, žydų valstybė Pales- 
tinoje atstatyta tik po 2500 metų. Mūsų laikais 
įvykiai vystosi labai greitai. Todėl apie šimtme 
čius kalbėti netenka. y 

Nors antrasis pasaulinis karas jau seniai pa- 
sibaigė, tačiau taikos pasauly dar nėra. Nežino- 
me, ką šioji taika atneš mūsų tautai. Bet įvykių 
raidoje išryškėja tam tikros tendencijos, liečian- 
čios mūsų tautos ateitį. 2 

Iškilus antrajam pasauliniam karui, mes li- 
kome neutralūs ir visomis jėgomis stengėmės 51 
neutralumą išlaikyti. Vis dėlto prieš mūsų tau- 
tos valią buvome įtraukti į karą. Mūsų žemė bu- 

vo okupuota, nors mes su nieku karo nepradėjo- 
me ir niekas mums karo nepaskelbė. Darant tal- 
kos sutartis, neišvengiamai būsime paliesti ir 
mes. Kadangi mūsų nepriklausomybė „daugelio 
valstybių pripažįstama, kadangi visi sąjunginin- 
kai yra pasirašę iškilmingą aktą, kad po karo bus 
sugrąžinta laisvė visoms toms tautoms, kurios 
antrojo karo metu jos neteko, tai taikos konie- 
rencijoje turėtų būti atstatyta mūsų valstybė, ir 
baigtis mūsų tremtis. Jei valstybių vyrai laiky- 
tųsi savo pasižadėjimų, įvykiai turėtų vystytis 
šia kryptimi. Jei moralinės jėgos, gėrio laimėji- 
mas ims viršų, mūsų likimas savalme išsispręs 

Jei mūsų viltys neišsipildytų, jei blogis ir 
toliau laimėtų, jei valstybių vyrai iškilmingai 
duotus pažadėjimus sulaužytų ir teisybės princi- 
pus sumindžiotų, tai mes nebūtume vieni šių ne- 
teisybių aukos, bet mums būtų daug likimo drau- 
gų, nes smurtas ir neteisybės nesustotų prie mMu- 
sų valstybės sienų, bet vis labiau plistų, steng- 
damasis apimti visą pasaulį. Mūsų nelaimė yra 
visam pasauliui gresiančios nelaimės simbolis: 
kas atsitiko su mumis, tas atsitiks su jumis vi- 
sais, jei leisite toliau blogiui laimėti. Šis mūsų 
likimo ryšys su Europos ir viso pasaulio likimu 
yra didžiausias mūsų laisvės laidas ir visų mūsų 
vilčių pamatas: mes savo laisvės neatgautume tik 
tada, kai visas pasaulis nupultų į Rytų chaoso be- 
dugnę, kada blogis laimėtų globalinėje plotme- 
je. Tačiau mes matome, kad iki šiol dar pozity- 
vios jėgos valdo pasaulį, kad jos vis stiprėja, kad 
pozityviesiems veiksniams netrūksta energingų ir 
toli numatančių vadų, kurie išgelbės pasaulį, o 
kartu ir mus iš chaoso bedugnės. 

Betgi galėtų atsitikti, kad piktosios jėgos 
imtų viršų, kad neteisybė ir smurtas pasauly 
triumfuotų, ir nebūtų kas joms pasipriešina. Ir 
šiuo atveju mes neturėtum žiūrėti į savo tautą, 
kaip galutinai žlungančią. Mūsų ate:tis tada pri- 
klausytų nuo istorinių įvykių evoliucinės raidos. 
Mūsų tautos tragedijos šaknys glūdi toje milži- 
niškoje socialinėje katastrofoje, kuri po pirmojo 
pasaulinio karo apėmė Rusiją, o dabar persime- 
tė į kitas tautas. Tokio masto katastrofos pasau- 
lio istorija dar nežino. Joje įtraukta ne tik Ru- 
sija su savo milžiniška teritorija ir gausybe tau- 
tų: daugiau negu dešimt kitų tautų su milijonais 
gyventojų skęsta revoliucijos 1.epsnose. 

Dabar dar niekas negali numatyti, kada ši 
didžioji katasrofa, apėmusi penktadalį gyvento- 
jų ir agresingai besiplečianti, pradės s lpnėti, už- 
leisdama vietą tvarkai, teisybei ir normaliam 
gyvenimui. Nors ji dar yra augščiausioje savo 
išsivystymo stadijoje, vienok revoliucijų istori- 
ja rodo, kad jos nesustingsta sa -o radikalių eks- 
perimentų fazėje, bet pamažu grižta prie išmin- 
tingesnių metodų ir mažiau ra "k:lių gyvenimo 
formų. Taip buvo praeityje, re + manyti, kad 
taip bus ir ateityje. 

Baigiantis šiai katastrofai. = mūsų tauta at- 
gautų laisvę, saugumą ir past "mą Išsisklaide 
po pasauli tremtiniai dar galčt: = “t: ' savo že 
mę ir kurti ten savitą gyvenirn:: 

Tokie yra veiksniai, apsprendžiantieji mūsų 
tautos ateitį. Jie visi kalba už mūsų tautos eg- 
zistencijos galimybę ir jos laisvės atgavimo rea- 
lumą. Tačiau tikroji ir faktiškoji mūsų tautos 
ateitis priklausys ne nuo šių teigiamų veiksnių, 
bet nuo mūsų pačių nusistatymo, nuo Musų No0- 
ro būti lietuviais. Jei tautos turi šį norą, jos pa- 
kelia visus mėginimus, nugali visus pavojus. Jei 
šis noras gyventi išnyksta, jei tauta demorali- 
zuojasi ir iš vidaus irsta, tai jai negali padėti jo- 
kios, nors ir palankiausios aplinkybės. Tada ji 
neišvengiamai žlunga. 


3. Tremties uždaviniai nepriklausomybės 
šviesoje. 

Kad atlaikytume visus mėginimus ir pakel- 
tume visus sunkumus, kuriais taip turtingas mū- 
sų tremties gyvenimas, reikia didelės dvasinės 
jėgos ir ryžtingumo. Norint rasti šių jėgų ir ryž- 
tumo, reikia suprasti tremties prasmę, įsisąmo- 
ninti, kad mums čia reikia atlikti tam tikri už- 
daviniai, tarnauti augštesnei idėjai. Jei mums 
pasisektų įžvelgti tremties prasmę, suprasti savo 
uždavinius, mums atsiskleistų neišsenkamų jė- 
gų šaltiniai tolimesniam savo gyvenimui tvarky- 
ti ir sunkumams nugalėti. 

Dėl tremties prasmės ir uždavinių neturėtų 
būti didelių nesutarimų: didžiausias mūsų užda- 
vinys — išlaikyti savo tautinę gyvybę iki to lai- 
ko, kol galėsime grįžti prie tautos kamieno, ir 
lengvinti mūsų tautos kelią į laisvę. Apžvelgiant 
tremties gyvenimo uždavinius, remsimės ne vien 
teoretiniais išvedžiojimais, bet ir praeities patir- 
timi. O atsitikimų, kada tautos dalis buvo pri- 
versta palikti savo žemę ir vykti į svetimą šalį, 
istorijoje yra gausu. 

Tremties istorijoje žymią vietą užima Izra- 
elio ištrėmimas į Asiriją ir Babiloną, iš kur jie 
vėliau grįžo į savo tėvų žemę — Palestiną. Izrae- 
lio tremties gyvenimas yra panašiausias į mūsų 
ir daugeliu atžvilgiu pamokantis. Todėl prie jo 
sustosime. 

Juozapo kviečiama, Jokūbo giminė apsigy- 
veno „Egipte. Ten ji išbuvo, pagal istorikų ap- 
skaičiavimą, apie 300 metų. Nežiūrint ilgo lai- 
kotarpio, izraelitai nesusiliejo su egiptiečiais, ne- 
nutautėjo, bet, Mozės vadovaujami, sugrįžo visi 
į savo senąją tėvynę. 

Apie 622 metus prieš Kristų Babilono kara- 
lius Nabuchodonosaras nukariavo Judo valstybę. 
Didžiausią žydų tautos dalį jis ištrėmė į Babilo- 
ną. 538 metais prieš Kristų apie 40,000 žydų su- 
grįžo į Palestiną ir atstatė savo sunaikintą kraš- 
tą. Būdami tremtyje 50-70 metų, jie neištirpo ba- 
biloniečių masėje, bet liko ištikimi savo tėvų 
žemei ir tikybai. Kai kurie iš jų sugrįžo iš trem- 
ties po 120 metų, kiti net po 141 metų. 
| Likti ištikimiems savo tautai ir jos tradici- 
joms izraelitus nepaliaujamai skatino jų prana- 
šai Jeremijas, Ezekielis ir Danielius. Svarbiau- 
sla, jie rūpinosi, kad izraelitai tremtyje nepa- 
mestų savo religijos ir nesusidemoralizuotų. Be 
to, davė jiems ir praktiškus patarimus: Jeremijas 


tremtiniams skirtame laiške tarp kitko rašo: 
“Pastatykite namus ir gyvenkite juose, sodinki- 
te daržoves ir valgykite jas, veskite žmonas, gim- 
dykite sūnus ir dukteris, parinkite savo sūnums 
žmonas, o dukterims vyrus, kad jos gimdytų sū- 
nus ir dukteris, dauginkitės ir nemažčkite"'. (Jer. 
29, 4-7). Taigi, Jeremijas pataria tremtiniams 
dalyvauti naujosios gyvenimo vietos ūkiniame 
gyvenime, rūpintis normaliu šeimos gyvenimu ir 
laikytis savo tikėjimo ir saugoti savo tradicijas. 
Šie patarimai duoti izraeliui prieš 2500 metų, bet 
jie ir šiandien mums nemažiau svarbūs, kaip anų 
laikų tremtiniams. 


Babilonijos nelaisvėje pasikeitė izraelio tau- 
ta ir sustiprėjo jų religinės pažiūros. Iš žemdir- 
bių jie tapo pirklių tauta, praturtino savo kalbą, 
priėmė naujus matus, kalendorių ir kitas kultū- 
rines gėrybes. 

Kai grįžo iš tremties apie 40,000 žmonių, jų 
gyvenimas tėvynėje buvo labai sunkus, o tauti- 
ne gyvybė buvo pavojuje. Ezdros metu buvo 
daug mišrų vedybų. Tai rimtai grasino visai tau- 
tai. Savo įspūdžius Ezdra iš anų laikų taip nu- 
sako: “Kai aš apie šiuos dalykus išgirdau, su- 
plėšiau savo rūbus, savo apsiaustą, nuo galvos 
ir barzdos roviau plaukus ir atsisėdau nuliūdęs''. 
Tautos vadų nepailstamo rūpesčio dėka, izraeli- 
tams pavyko tautinį gyvenimą sustiprinti, išveng- 
ti pavojų, ir jie išliko iki mūsų dienų, nors daug 
kitų tautų išnyko. 

Yra ir kitų žavinčių pavyzdžių iš tremties 
istorijos. 1652 m. maža olandų grupė iškeliavo į 
Afriką. Ji šiandien yra išaugusi iki milijono ir 
išlaikiusi savo kalbą ir tradicijas. Ir anglai, ir 
prancūzai, ir ispanai nenutautėjo kolonijose, bet 
savo kalbą ir papročius primetė net kitoms tau- 
toms. 

Iš tremties istorijos apžvelgėme tuos pos- 
mus, kurie atitinka mūsų sąlygas, kurių medžia- 
ga galima panaudoti tremties problemoms spręs- 
ti. Iš jų matyti, kad nutautėjimas ir savo žemės 
išsižadėjimas nėra būtina išdava, nuo kurios ne- 
būtų galima apsisaugoti. Kaip istorija rodo, trem- 
tiniai ilgai gali išlikti, tremtyje net sustiprėti 
tautiškai ir kultūriškai ir sugrįžti į savo žemę. 

Kai susitinka daugelis tautų, jos pradeda 
veikti viena kitą. Šio vyksmo išdavos būna gana 
įvairios. Tautos daliai, patekusiai į tremtį, vienin- 
telis išmintingas veikimo būdas yra šis — pasi- 
semti iš naujų sąlygų visa, kas teigiama, bet vi- 
somis priemonėmis saugotis nuo išsigimimo ap- 
raiškų, esančių naujame krašte. Kai senasis Jo- 
kūbas su savo gimine atkeliavo į Egiptą, ten kul- 
tūra buvo daug Augštesnė, bet išsigimimo pavo- 
jai irgi didesni. Izraelitai šią problemą išspren- 
rė lengvai: jie gyveno piemenimis, nesusidurda- 
mi su kultūros išsigimimo pavojais. Iš Mozės 
įstatymo matyti, koks pavojus būtų grėsęs jo tau- 
tai, jei ji būtų pasisavinus egiptiečių nedorybes. 
Todėl Mozė rūpinosi, kad izraelitai atsiribotų nuo 
egiptiečių ir kananiečių nedorybių. tarp kitko 
sakydamas: “Pagal Egipto žemės darbus, kur gy- 
venate, nedarykite, ir pagal kananiečių darbus, 


kur jus vedu, nedarykite, nevaikščiokite pagal j 
> paga! jų 
Įstatymą" (3 Moz. 3). 

„Sekdami šiais išmintingais patarimais, mes 
turime pasisavinti visa, kas vertinga ir teigiama, 
lr turime saugotis to, kas neigiama ir žudo mus. 

Nors Europoje mes pasinaudojome tenykš- 
čiais kultūros laimėjimais, tačiau visos galimy- 
bės nebuvo išsemtos. Nepilnai mes išnaudojome 
tenykščias augštąsias mokyklas ir bibliotekas, 
kur sukrauti šimtmečiais ugdyti kultūros turtai. 
Ir užjūriuose atsidūrę, turime kiekvienu metu ir 
kiekvienoje vietoje mokytis, kur tiktai galima. 
Tuo būdu įgysime jėgų, kuriomis atnaujinsim 
savo tautą, praturtinsim savo žemę ir atliksime 
savo misiją kitų tautų tarpe. Ypač tai turi atsi- 
minti jaunimas ir visi tie, kurie atsakingi už jį. 

Pasisavindami kultūrines vertybes, turime 
išvengti tų išsigimimo apraiškų, kurios lydi kiek- 
vieną kultūrą. Šiuo atžvilgiu mes, tremtiniai, 
esame atsidūrę sunkių problemų akivaizdoje. 

Moralinis chaosas, plintąs pasaulyje, graso 
ir mums. Tremties sąlygose mes ypač atviri jam: 
netekę visko, pakėlę tiek daug neteisybių ir 
skriaudų, esame pilni kartumo, nepasitikėjimo ir 
keršto pasauliui, kuris mums buvo toks neteisin- 
gas. 

Jei mes nepajėgiame savęs tvarkytis, šios 
tamsios jėgos veržiasi iš mūsų pasąmonės, griau- 
namai veikdamos mūsų tremties gyvenimą. Jos 
gali privesti mus prie mūsų tautinės vienybės 
silpnėjimo ir net visiško iširimo. Nepatenkinti 
savo gyvenimu ir nerasdami jame prasmės, šį sa- 
vo nepasitenkinimą galime nukreipti į tuos žmo- 
nes, kurie dėl mūsų nelaimių visai nekalti — į 
tokioje pat padėtyje esančius savo tautiečius. Vi- 
sos Mūsų nesantaikos, plačiai pasireiškiančios vi- 
su Mūsų gyvenimu, o ypač politinėje srityje, yra 
šios rūšies. Dar blogiau, kai žmonės, šitokios pa- 
dėties paveikti, visai nustoja domėtis bendrai- 
siais savo tautos reikalais, atsiskiria nuo jos, apsi- 
ribodami vien savo asmeniniais, egoistiniais, kar- 
tais visai tautai priešingais tikslais. Taip iškyla 
visi tie antisocialūs reiškiniai, būdingi tremtyje 
esantiems žmonėms. Visų mūsų pareiga kovoti 
prieš šias silpninančias mūsų tautinę gyvybę jė- 
gas, nes mūsų mažai tautai jos gali būti ypač 
tragiškos. Turėdami gerą valią, čia galime pa- 
siekti didelių laimėjimų. 2 

„Gyvendami svetimų tautų tarpe, turime 
greitai atsiriboti nuo jų neigiamųjų. apraiškų: 
dvasinio tuštumo, šeimų pairimo, malonumų jieš- 
kojimo ir kitų išsigimimo ženklų. Turime išlikti 
ištikimi doros principams ir. savo tautai. 2 

Tremties uždavinius atliksime, kai religiškai, 
doroviškai ir apskritai kultūriškai sustiprėsime, 
pasisavindami kitų „tautų laimėjimus, išvengda- 
mi jų klaidų ir neužsikrėsdami jų ydomis, kai 
išlaikysime gyvą tikėjimą į savo tautos ateitį ir 
jos misiją kitų tautų tarpe. Mūsų darbai trem- 
tvje vra tarnavimas savo tautai, savo žemei. 
Tremtis yra pasiruošimas tai didžiajai tautos lais- 
vės dienai, kuri jau pilnai įprasmins mūsų tau- 
tinę būti. ižgeiės 

šIMTMEČIŲ 
ŽINGSNIAI 


Pirmieji 


Šviesos vainikas supa, siela, tavo dangų išsvajotą 
Ir miglos atveria tau žemę—didžiąją gimdytoją 
Ir užmirštus, nutolusius metus. 


Praradęs praeitį, kuri tau buvo dovanota, 

Puošta tėvynės sodais, 

Lemta istorijos praėjusių gadynių 

Ir išrašyta giriom ir medžioklėm 

Ir karais garbingais, išdidžiais, 

Laimėtais vyrų ir kovos kardų, 

Laimėtais dukterų vestuvėmis ir ašarom jauna- 
[marčių, 

Laimėtais gėlu krikšto vandeniu ir lino marški- 

[niais. 
Po kojom pajunti 
Nakties gelmes, 

BERNARDAS 
BRAZDŽIONIS 


Akiratį, 
Laivelį, blaškomą mirties bangų pasaulio pakraš- 
[ tų, 


Laivelį, blaškomą mirties bangų pasaulio, 
Laivelį blaškomą mirties — 
Ir visa rodos, ne gyvenimas, o jūra amžina. 


Tarytum kloniai nuo kalnų, atsiveria 
Skaitytos knygos ir senieji raštai — 

Istorija Rotundo: EPITOME PRINCIPUM 
L LITUANIAE, 
Pageltę puslapiai lotyniškojo Lietuvos Statuto, 
Cathechismusa prasty szadei, 

Sena garbė Tėvų Kunigaikštystės — 


„Ir visa, rodos, ne gyvenimas, o kronikos sapnai. 


Kaip žodis lyriškas, nerealus, 
Suspurda paukštis po pilkos pilies langais, 


Pagauna vėjas dulkę nuo senų karnizų, 

Nuo ąžuolo ornamentų, 

Kurie dar liko tau kaip tėvo palikimas, 

Kaip motinos jaunamartės brangiausias kraitis — 

Suspurda paukštis po pilkos pilies langais ... 

Ir sušlama, ir sudejuoja kanklių stygos po vaidilų 

Senujų pirštais tau giedodamos: 

“Didelė didelė yra aisčių žemė. 

Joje daug miestų ir kiekvienas miestas turi savo 

Joje daug girių [kunigaikštį. 

Ir daug upių ir kalnų 

Vainikas supa gimines visas. 

Medum kvepia girios, 

Žuvim neršia upės, 

O ant kalnų sodybos susodintos žydi. 

Jų kunigaikščiai geria vyną svetimų kraštų; 

Jie geria vyną Francijos, Germanijos ir Romos 
[Imperatoriaus padovanotą. 

O jų laisvi gyventojai — 

Artojai ir medžiotojai, 

Kariaunos ir mažieji kunigai 

Kasdieną geria midų, tartum gintarą geltoną 

Ir degantį, kaip vasaros saulėleidis, 

Ir virpantį, kaip aukuro ugnis karšta, 

Ir neišsenkantį, kaip amžinas šaltinis... 

O jų prasti gyventojai — 

Jų nepiliečiai ir vergai — 

Ragauja sulą, mieštą vandeniu skaidriu. 

Ir nevartojamas tenai alus visai, 

Nes ten midaus yra gana, 

Nes ten sulos yra didžiulis apstas, tekantis iš ber- 

[žo ir iš klevo, 
Ir bėga upės iš šaltinių, 
Iš žemės gilumos pačių gelmių .. 


Ir šituos žodžiuos tau ataidi, rodos, ne istorija, 

Kaip motina sena, 

O praeičiausia praeitis, o dabarčiausia dabartis, 
[0 ateičiausia ateitis jauna. 


Pro ūkanotą ir lietaus palaimintą pavasarį, 
Kaip didelę gyvenimo gavėnią, 

Tau verias debesys be galo ir be krašto, 

Tau verias jėzuito Konstantino Širvydo 
Širdies krikščioniškos nusidavimų rinkinys — 
Šventieji Punktai Sakymų: 

“Didelė didelė yra aisčių žemė 


Minttinkie ji 


O jūs šilti lietaus lašai, + ||| | | 
Jūs Evangelijų seniai skaityti Ma Ls 
O. jūs prilyginimai iš gyvenimo apaštalų, 15 žydų 
Eiro | [ir nežydų, 

Jūs raugo neliesti grūdai garstyčių — 

Naujasis Testamentas Jėzaus Kristaus 
Į kalbą sentėvių K sa ka AA 
Ž i; šventąjį lietuvį vyskupą V p 
2 ŽŽ [Arnulpą Giedraiti, 


Be komentarų, tai yra, 


Be saulėtųjų prošvaisčių neišmaningo žemės kur- 

[mio, 

Man atsiliepkit iš dainų ir padavimų, 

Man atsiliepkite iš pasakų senų, 

Man atsiliepkit iš augštųjų ąžuolynų, 

Man atsiliepkit iš sudegintų ir karo išblaškytų 
[bibliotekų pelėnų! 


Man atsiliepkite pamokslai 

Didžiausio mokytojo, pranašo, poeto ir dailidės 

Ant kalno tūkstančiams tiesos išalkusiųjų pasa- 

[kyti: 

Man atsiliepk, seneli Simeonai, 

Ant rankų Kūdikį paėmęs neregėtą, 

Man duoki vandenio, pasėmus, samariete, 

Iš šulinio prie kelio iškasto tenai, kur baigiasi 

[Talmudas, 

Ir ten, kur kaip gili gelmė prasideda nauja 

[džiaugsmingoji žinia. 


Man atsiliepkit ant ramovių pastatytos 
Medinės kaimo bažnytėlės, 

Man atsiliepkit pirmojo lietuviškojo krikšto 
Pirmį krikščioniški žemaičiai ir augštaičiai 

Su savo seserų austaisiais stuomenimis lininiais, 
Su motinų senų dvinyčiais ir trinyčiais, 

Su teviškais Perkūno pagriaudenimais pirmais, 
Kad neužmirštų žmonės jo galybės, 

Kad nepaniekintų Ugnelės pirmapradės, 


Ugnies ir vandenio — dviejų gyvybės ir mirties 
[pradų. 
Man atsiliepki, laisvų valsčionių laisvasai gyve- 
[nime, 
Man atsiliepkite, jūs, žingsniai nuolankiųjų bau- 
[džiauninkų, 

Man atsiliepkit lažo dienos ir rekrūtų motinų 
[širdies 


Tos ašaros, kur degina ugnim, 

Tos maldos, kur nušluosto kraują sukrešėjusį, 

Ir, Dieve, Tu, kurs laimini maldas 

Tų sielų, žydinčių, kaip rūtos neraškytos rankų 
[svetimų. 


Raudodamos riedėkit, dienos, kaip ražančiai, 

Kaip antiponos, auškit aušros paryčiuos, 

Ir kaip litanijų Kyrie eleison — vakarai 

Alyvom kvepiančių mojavų (Ora pro nobis) | 

Ir naktys kaip mirties slaptažodžiai nepasakyti 
[Ora pro nobis!), 

Užkerėti (Ora pro nobis), 

Užmiršti. (Ora pro nobis). 


Tar-eitiikeljei 


Praėjo žiemos kaip laidotuvių procesija, 

Pasibaigė pavasarinės liūtys, 

Nuxvirto sunkios uolos, amžinos ir nesuskaldomos 
[žmogaus jėgos, 

Išdžiūvo daug didžiųjų vandenų, 

Neliko sostinių galybės, nei garbės, 

Neliko prarastų karūnų puošmenų 

Karalių, 

Kunigaikščių, 

Diktatorių, 

Tironų ir satrapų 

Ir vadų, istorijos nelaimintų — 

O ji anapus viską žudančio-rudens 
Gyveno ir gyvena ir gyvens. 


Tekėjo žvaigždės, kad nustelbtų saulę, 

Ir mokslo vyrai jas suskaitė ir pasvėrė ir įsakė 

Venerai šviesti vakare, 

O Marsui — rytą. 

Ir astronomų surašytos žvaigždės krito 

Anapus mūsų proto ir vaizduotės, 

Anapus knygų Galiliejaus ir Koperniko, ir Ein- 
[šteino, ir Velikovskio, 

Anapus šventraščiuos žadėtų kataklizmų, 

Anapus Indijos, anapus Marso ir Veneros 

Pro žemiškus žmogaus dievų stabus 

Anapųs to, kas buvo ir kas bus. 


Sakiau aš: — Kelkis, Dievo Balandėle, 

Pro gerojo Piemens dūdelės garsą, 

Pro vienišas Kaliksto katakombas, 

Pro popiežių bules garsingas, 

Pro inkvizicijas, pašvęstas tikinčiųjų kankinių, 
Ir stok visoj didybėj vainikuota, 

Kaip obeliskas švento Petro aikštės vidury, 
Kaip piramidė tyruos nešamų smiltynų okeano, 
Kaip nemirtingų psalmių palmė Libanono, 
Kaip perlas išgrobtas iš marių dugno, 

Kaip teisingumo kodeksuos nesurastas teisybės 
Kaip. didmiesčių triukšme tyla, [aidas, 


Šventa eklezijos tyla, 
Šventųjų katedrų tyla, 
Tyli tyla, tyli tyla, 

O kalbanti tyla. 


Sakiau: — Ateik, Didžioji sielos Numylėtine, 

Ateik, kai miega miestų pasamdyti panaktiniai, 

Ateik, kai miega agentai policijų visų, || 

Ateik, kai miega fizikų ir chemikų išradingieji 

[protai, 

Kai miega cirkuose tramdytojai žvėrių, 

Kai miega sužadėtinių sapnai ant budinčio dan- 
[gaus blakstienų sidabrinių, 

Kai miega daigas rugio vidury, 

Kurį 

Prieš šimtmečius gyvenimui pradėtą tu matei — 

Ateik, ateik, ateik! i 


Ateik prasmė pasaulio katastrojų, 
Prasmė gamtos bausmės, 

Ateik didžioji strofa 

Gyvenimo giesmės! 

Gili, kaip krateris pabudusio vulkano, 
Karšta, kaip salto mortale šokanti lava, 
Gyva, kaip ta, kuri gyveno 

Per šimtmečius nebegyva. 


Ir dega tartum gintaras jos amžinoji siela. 

Ir tarp didžiūnų stoja ji prie vieškelio TAIKA. 
Nes gyvasčiai iš pražūties mirties nakties iškėlė 
Ją laiminanti Viešpaties pavasario Ranka. 


A. Mončys 


XIV Stacija 


MAZOSIOS 
LIETUVOS 
LIETUVIAI 


MININT KLAIPĖDOS PRIJUNGIMO 
30 METŲ SUKAKTĮ 


ZENONAS IVINSKIS 


Žvelgiant probėkšmiais į Mažosios Lietuvos 
praeiti, reikia sustoti ties trimis dėmesio vertais 
klausimais. Jie yra: 1) pastangos susijungti su 
Didžiaja Lietuva, 2) Mažosios Lietuvos ribos, 3) 
lietuvių elementas ir jo nykimas. 


Pirmiausia reikėtų nors truputį pažiūrėti, 
kokia jau yra buvusi netolimoje praeityje to įdo- 
maus klausimo politinė pusė. 


1. Lietuvių pastangos (1919) prijungti 
Mažąją Lietuvą. 


Versalio taikos sutartimi ($ 28 ir $ 29) Ryt- 
prūsių šiauriausioji dalis, esanti dešinėje Nemu- 
no pusėje, buvo išjungta iš Vokietijos sąstato. 
Bet aliantai tos atskiros srities Lietuvai neatida- 
vė, o pasiėmė savo valdžion, nes Lietuvos vy- 
riausybė santarvininkų dar nebuvo pripažinta. 

Pats dešiniųjų Nemuno Rytprūsių apskričių 
atskyrimas nuo Reicho dar nebuvo stebinantis 
dalykas, nes ten lietuviškai kalbančiųjų buvo 
daugiau kaip pusė. Pvz., oficiali 1905 m. statis- 
tika rodė net Šilutės apskrityje 21,550 lietuvių, 
kai vokiškai kalbančių tebuvo 14,694. Bet tuoj 
kyla klausimas, kodėl lietuvių gyvenamas plo- 
tas, kuris tęsiasi organiškai ir į pietus už Nemu- 
no, 1919 m. buvo nelaimingai perskeltas? Kodėi 
Mažoji Lietuva buvo padalinta, kai toji pat sta- 
tistika (1905) pvz., rodė Tilžės apskr. lietuvių 
17,735, o vokiečių 14,874. Juk toks dalinimas bu- 
vo nepateisinamas nei ekonominiu, nei etnogra- 
finiu požiūriu, nes Mažoji Lietuva nesibaigia 
Nemunu, o abiejose Nemuno pusėse sudaro vie- 
ną nedalomą, anksčiau lietuvių absoliučioje dau- 
gumoje gyventą, sritį (apie 10,000 kv. klm.). 

Šiandien, nors ir miglotai žiūrint į ateitį, 
politinis gyvenimas diktuoja budriai sekti įvy- 
kius, nepadaryti praeities klaidų. Bet nejaugi 


anuo metu nebuvo jokių pastangų? Jų buvo žy- 
miai daugiau, negu dažnai manoma. 

Veiklioji lietuvių visuomenės dalis, pvz., jau 
1914 m. Amerikoje buvo reikalavusi Mažąją Lie- 
tuvą prijungti prie Didžiosios Lietuvos. Tokį rei- 
kalavimą kėlė tada, dar vos tik prasidėjus Eu- 
ropoje karui, lietuvių seimai Chicagoje ir New 
Yorke. Tokias pat revindikacijas (savų žemių at- 
gavimą) rėmė. politinės lietuvių konferencijos 
Šveicarijoje, Švedijoje. Net lietuvių tremtinių 
manifeste Voroneže (1917. XI. 16-19) skaitome 
reikalavimą prijungti Mažąją arba Prūsų Lietu- 
vą, nes “tuo būdu Lietuva turi gauti laisvą priė- 
jimą prie Baltijos jūros tam, kad jos ūkiška raida 
būtų sveika". Tuo pat metu ir Berno konferenci- 
ja (XI. 3-10) svarbiausiu ekonominiu reikalavi- 
mu laikė uosto gavimą. 


Dar aktyviau lietuviai kėlė savo revindika- 
cijas 1919 m. Įdomi tada buvo lenkų pozicija: 
Lenkijos delegacijos pirmininkas Paryžiaus tai- 
kos konferencijai, veiklusis endekas Dmowskis, 
(1919. II. 28) pasiūlė Lietuvai prijungti ir kairįjį 
Nemuno žemupio plotą. Tą reikalavimą jis ke- 
liais atvejais rūpestingai gynė. Tuo klausimu bu- 
vo rašoma brošiūrose apie Rytų Europos sienas. 
Jis buvo gyvai keliamas spaudoje. Lenkai, mat, 
tada dar tikėjosi, jog tokiu būdu padidinta Lie- 
tuva vis tik sueis bent federacijon su Lenkija. 

Lietuvos delegacija (pirmininkas Aug. Vol- 
demaras) — nors jai oficialiai ir nebuvo leista 
konferencijoj dalyvauti — įteikė platų memoran- 
dumą, reikalaudama sau ir Mažosios Lietuvos 
(1919. III. 24). Ji išdėstė taikos konferencijos pir- 
mininkui Clemenceau, kad į planuojamą 125,000 
kv. klm. (su 6 mil. gyventojų) Lietuvą reikia 
įjungti ir lietuvių kalbos žemes kairėje Nemuno 
pusėje, nors ten ir yra suvokietėjusių gyventojų. 

Oficiozas “Le Temps“, pateikdamas žemė- 
lapį (1919. II. 4), pagal lenkų mintį, tvirtino, jei 

Rytprūsiai nebūsią padalinti, Lenkijos ateitis ne- 
būsianti pakankamai laiduota, o Lietuvos laisvė 
liksianti svajonių srityje, nes 106,000 lietuvių 
teksią vilkti vokiečių jungą. Apskritai tada Pa- 
ryžiaus spauda palaikė lietuvius ir Rytprūsių 
padalinimo mintį. Tik Augščiausioji Taryba, ne- 
sirūpindama, jos nuomone, neaiškia Lietuvos at- 
eitimi, nuėjo kitu keliu. Ir pačioje taikoje Ryt- 
prūsių reikalas nebuvo reikiamoje plotmėje pa- 
statytas. I Lietuvos aspiracijas, galima sakyti, nė 
kiek nebuvo atsižvelgta. Taikos konferencijos 
lenkų reikalų komisija, kuriai pirmininkavo 
Prancūzijos diplomatas Jules Cambon, pateikė 
centrinei teritorinių reikalavimų komisijai savo 
išsamų raportą. Jame keistai buvo suformuluo- 
ta, jog Nemunas turįs sudaryti Rytprūsių šiau- 
rės rytų sieną, nes jis vaizduojąs beveik tikslią 
etninę ribą tarp lietuvių ir vokiečių. Kad šitas 
teigimas neatitiko tikrovės, parodo etnografiškai 
istoriški ir statistiniai duomens. Tiesa, jau tada 
teisingai buvo užakcentuota, kad Nemunas yra 
natūralus išėjimas į jūrą plačiai sričiai, kurioje 
daugiausia gyvena lietuviai ir gudai. Bet juk, 
norint tuo išėjimu plačiai ir nekliudomai nau- 
dotis, reikia valdyti abu jo krantus ir deltą. Be 
to, Nemunas yra, kaip sakyta, Rytprūsiuose gy- 
venančio elemento ne skiriamoji, o jungiamoji 
upė, nes lygiai taip pat gyvena lietuviai ir kai- 
rėje Nemuno pusėje, žiotyse, Kuršių Marių kran- 
te apie Pakalnę (Niederung), kaip ir dešinės Ne- 
muno pusės srityje, kuri tik nuo 1919 m. imta 
vadinti “Klaipėdos kraštu". 

Kai diplomatai ir politikai reiškė abejones, 
tuo pat laiku Prūsų lietuviai kėlė savo balsą, ku- 
ris betgi negalėjo pasiekti didžiūnų ausų. "Tuoj 
po vokiečių pralaimėjimo, 1918. XI. 16, susirin- 
kę Tilžėn, Prūsų lietuvių atstovai ikūrė Prūsų 
Lietuvos Tautos Tarybą, kurios buvo “svarbiau- 
siuoju tikslu... suvienyti Mažąją Lietuvą (Prū- 
sų Lietuvą) su Didžiąja Lietuva“. Savo prašy- 
mą ji pasiuntė Taikos konferencijai Paryžiuje. 

Kitu atveju per Lietuvos delegaciją (1919. 
IV. 8) ji rašė Clemenceau, nurodydama Mažo- 
sios Lietuvos ribas, kuriose prašė Rytprūsių lie- 
tuviams suteikti teisę laisvai pareikšti savo apsi- 
sprendimą. Konferencija turinti tą kraštą pri- 
jungti prie Lietuvos. Šalia tautinių reikalų buvo 
paliestas ir ekonominis momentas. Kiekviena 
valstybinė išmintis negalinti kitaip pasielgti, kaip 
tik pripažinti Lietuvai vandens kelią Nemunu. 
Be jo kraštas būsiąs panašus į žmogų, kuriam at- 
imtos rankos. 

Ir pati Lietuvos delegacija vis dar klabino 
(be kitko, 1919. IV. 12 laiškas maršalui Fochui) 
įvairias instancijas. Aug. Voldemaras padarė dek- 
laraciją oficiozui “Le Temps'' (1919. IV. 18). Bu- 
vo prašoma ypač atkreipti dėmesį į lietuvių re- 
vindikacijas Rytprūsiuose, grąžinti Lietuvai lie- 
tuviškas sritis, “tikrąją rytų Elzas-Lotaringiją, 
kurios Prūsijos administracija nepajėgė suvokie- 
tint". Šalia istorinių-etnografinių elementų buvo 
iškeliami taip pat ekonominiai: “Mes net laikome 
teisinga reikalauti sau navigacijos laisvės Prieg- 

lium iki Karaliaučiaus, nes Nemunas ir Prieglius 
yra vieninteliai gamtos mums skirti keliai į jū- 
ią 

“ Precizuodama savo reikalavimus, Lietuvos 
vyriausybė įteikė Taikos konferencijai komuni- 
katą (1919. V. 2) apie Lietuvos sienas su vokie- 
čiais ir lenkais. Remiantis vadinamąja Bezzen- 
bergerio siena (žiūr. toliau), buvo reikalaujama 
10,000 kv. klm. su puse milijono gyventojų. Lie- 
tuvos plotan turėjo įeiti 13 apskričių: Klaipėdos, 
Šilutės, Ragainės, Pakalnės (Niederung), Labgu- 
vos, Tilžės, Pilkalnio, Vėlavos, Įsručio, Gumbi- 
nės, Stalupėnų, Darkiemio ir Galdapės. 

Rytų Europoje tačiau politiniai santykiai 
buvo neaiškūs. Vyko dar karas su bolševikais. 
Buvo teigiama, kad jie tuoj žlugs. Visa tai di- 
džiųjų valstybių neskatino pripažinti Lietuvą. 

Tiesa, aliantai žinojo lietuvių reikalavimus 
gauti ir kairįjį Nemuno krantą, kaip pastebi Ver- 
salio konferencijos dalyvis anglas H. J. Paton. 
Bet kairėje upės pusėje germanizacija buvusi 
“per toli pažengusi''. Todėl, esą, būtų buvę “ne- 
protinga“ paisyti tų lietuviškai kalbančių gyven- 
tojų salų, kurios dar užsilikusios tarp vokiečių, 
kai padėtis į šiaurę nuo Nemuno esanti kitokia: 
“To krašto sritys aiškiai lietuviškos, lietuvių ju- 
dėjimas ten stiprus, nežiūrint visų vokiečių pa- 
stangų i represiją .. J? 

Kada jau buvo žinoma preliminarinė taikos 
sutartis, Lietuvos delegacija vėl kreipės į Tai- 
kos konferencijos pirmininką (1919. V. 20), pri- 
mindama, jog taikos sutartis nerealizuoja lietu- 
vių tautos vienybės, bet, teatskirdama nuo Vo- 
kietijos vos siaurutę lietuvių teritorijos dalį, am- 
žinai užkerta kelią tai vienybei įsikūnyti. Visos 
kitos lietuviškos sritys kairėje Nemuno pusėje 
esančios paliekamos Prūsijai. Buvo nurodoma, 
jog taikos preliminariniai nuostatai paneigia ple- 
biscitą tose srityse, net jei ten ir kiltų abejonių 
dėl gyventojų etnografinės sudėties. O patys gy- 
ak esą pareiškę noro atsiskirti nuo Vokie- 
ijos. 


2. Mažosios Lietuvos plotas. 


Kokie šiuo metu yra Rytprūsių šiaurinės da- 
lies etnografiniai santykiai, galima šiek tiek nu- 
jausti iš spaudos. Ten steigiami sovchozai, kol- 
chozai, ten, kaip laikraščiai rašė, nuo 1946 m. 
perkeliami nelojalūs LTSR piliečiai ir t.t. Bet tik- 
ro vaizdo neturime. Mūsų turimas praeities pa- 
veikslas yra žymiai pilnesnis, ir jis, galbūt, tu- 
rės ne paskutinės reikšmės, sprendžiant to kraš- 
to ateitį. Juk nuo 16 amž. turime daugybę fak- 
tų, rodančių Maž. Lietuvos lietuviškumą. 
| Artimiausioje praeityje stipriai apnaikintas 
lietuvių kalbos plotas seniau, iki vokiečių kolo- 
nizacijos, yra buvęs Žymiai didesnis. Jis yra iš- 
tisai apėmęs lietuvių kompaktinę masę. 

„ Prof. A. Bezzenbergeris nustatė senąją lietu- 
vių kalbos ribą Rytprūsiuose pagal lietuviškųjų 
Ir senųjų prūsų kilmės vietovardžių paplitimą. 
Tuo būdu jis nustatė apytikrį lietuvių gyventą 

plotą seniau. Ten, kur gyvenamųjų vietų pava- 
dinimai iš lietuvių “kiemas" (“keimen") išvirs- 
ta į prūsišką “kaimas" (“kaymen"'), ar lietuviškas 
„kalnas“ virsta prūsišku “garbis", ar lietuviška 
upė“ pasidaro prūsiška “ape", esanti senoji lie- 
tuvių sodybų riba. Išeidamas iš tų kalbinių duo- 
menų, Bezzenbergeris nustatė tokią lietuvių kal- 
bos ribą: ji einanti nuo Kirsnakaimio (į pietry- 
čius nuo Labguvos), per Ripkaimį (į pietus nuo 
Vėlavos), per Kutkaimį (į vakarus nuo Norky- 
čių), Starkaimį (į rytus nuo Nordenburgo), per 
Koskaimį (į pietus nuo Girduvos), Zilskaimį (į 
pietus nuo Bartų), per Vinkaimį (į pietus nuo 
Rastenburgo) ir toliau į pietų vakarus. 

Ad. Boticheris prie Maž. Lietuvos skiria de- 
šimti apskričių. Bet 19 amž. pradžioje lietuviškai 
kalbėta ne tik tose apskrityse (Klaipėda, Šilutė, 
Pakalnė, Tilžė, Ragainė, Pilkalnis, Įsrutė, Gum- 
binė, Stalupėnai, Darkiemis), bet ir rytinėje Dei- 
menos srities dalyje, didelėje šiaurinėje dalyje 
Galdapės apskr., Plibiškių apylinkėje ir iš dalies 
Angerburgo apskr. 

Įdomios yra Fr. Tetznerio išvestosios lietu- 
vių kalbos ribos. Jos maždaug atitinka tas ribas, 
kurias nustatė Bėtticheris. Tetznerio duomeni- 
mis, 17 amž. baigiantis, dar visas tas kraštas į 
šiaurę nuo Priegliaus, net iki pat Karalaučiaus, 
priklausęs lietuvių kalbos sričiai. Taip pat Dar- 
kiemio ir Galdapės sritys ir visi plotai šiauriau 
jų. Alna ir Deimana buvusios pasienio upės (žr. 
leidyklos “ Patria" išleistą Lietuvos sienų Žžemė- 
lapį). 

Tetznerio 1897 riba tačiau jau yra gerokai 
pasislinkusi į šiaurę ir į rytus lietuvių, elemento 
nenaudai. Toji siena, vaizduodama lietuvių ir 
vokiečių parapijų ribą (1897), nebesiekia Deime- 
nos. Ji eina į pietryčius pro Mielaukius, Papel- 
kius, Beržkalnius iki Isručio, o paskui kyla į 
šiaurę iki Aulavėnų ir, sukdama vėl į pietryčius, 
praeina pro Žaliąjį Šilą (Grūnheide), Pelinin- 
kus (Pelleningen), Malviškius, į Stalupėnus. Iš 
ten ji suka į šiaurės rytus link Eitkūnų. Atskirą 
kalbos plotą už Vištyčio sudaro Geryčiai (Gorit- 
ten), Enzūnai, Mielkiemiai, Žydkiemis (Szittkie- 
men) ir Dubininkai. 

Fr. Tetznerio išvestoji lietuvių kalbos riba 
Rytprūsiuose nedaug kuo skiriasi nuo Al. Zwec- 
ko nustatytosios lietuvių ribos. Bet ir jo kalbos 
riba, apimanti 19 amžiaus galo duomenis, sie- 
kia Deimeną, išskyrus Tepliavos sritį. Šiauriau 
Priegliaus linijos (Vėlavos ir Gumbinės apskri- 
tyse), esą, lietuviškai nebekalbama, nors dar Pli- 
biškiuose prieš 40 metų buvę lietuviškai kalban- 
čiųjų. Įsručio ir Stalupėnų apskrityse lietuvių 
kalba bėsanti silpnokai atstovaujama 1r germa- 
nizacijos procesas einąs pirmyn. Bet vistik dar 
iki 19 amžiaus galo kai kuriose parapijose net 
jaunimo įžegnojimai (Einsegnung) buvo lietuvis- 
kai atliekami. Alb. Zweckas paduoda ir duome- 
nis, kurie yra gana palankūs lietuvių elementui. 

Lietuviai savo teises į Mažąją Lietuvą rėmė 
(1919 m.) ne vien tuo tik faktu, kad čia prael- 
tuose amžiuose būta masinio lietuvių elemento, 


kurio geroka dalis iki 1939 m. buvo apvokietinta. 
Tos teisės buvo grindžiamos istoriniu pracities ir 
ekonominio būtinumo titulu, kuris išplaukia ir 
Iš esamos geopolitinės padėties. 


3. Lietuvių elementas Maž. Lietuvoje iki 
didžiojo maro (1709-11). 


„Apskritai, rodos, niekas neginčija, kad 16 
amž. Maž. Lietuvos gyventojai buvo lietuviai. 
Tam reikalui protestantai leido katekizmą (Maž- 
vydas 1547), giesmynų ir t. t. Ar tie Maž. Lietu- 
vos rašytojai (Mažvydas, Vilentas, Bretkūnas, 
Jonas Rėza, Sengstockas, D. Kleinas ir t. t.) bū- 
tų išleidę lietuviškų knygų, jeigu nebūtų buvę 
masės gyventojų, kuriuos reikėjo ne tik atvers- 
ti, bet ir išlaikyti protestantizme? Iki 1625 m. bu- 
vo išleista 18 spausdintų lietuviškų raštų, o dar 
yra žinomų tik iš rankraščių arba buvo dingusių. 

Nors Karaliaučius neįeina į Bezzenbergerio 
nubrėžtą lietuvių kalbos plotą, tačiau ir jame 
tada būta stiprių lietuviškų kultūrinių apraiškų. 
Nuo 1531 m. ten buvo “Didžiosios Špitolės' baž- 
nyčioje pastoviai laikomos lietuviškos pamaldos. 
Jeigu buvo pamaldos, be abejo, buvo jos reika- 
lingos. Jas kas nors turėjo lankyti, o lankytojų 
buvo žymus skaičius. Dar 17 amž. pradžioje Ka- 
raliaučiaus lietuvių protestantų parapijoje buvo 
skaitoma apie 1000 lietuvių parapijiečių.  Pri- 
minsiu dažnai kartojamą faktą, kad 1546 m. 
Prūsų hercogas Albrechtas iš 24 stipendijų, ku- 
rios buvo duodamos norintiems išeiti į evangeli- 
kų kunigus, septynias buvo paskyręs mokantiems 
lietuviškai. 

Nuo 16 amž. pusės lietuvių kalba pavarto- 
jama ir oficialiuose valdžios aktuose, ar tai da- 
rant priesaikas, ar įspėjant lietuvius mesti “sta- 
bu garbinima... szinawimus bei burtawimus...“, 
ar įsakant vengti Škotijos keliaujančių pirklių 
ir t. t. Pagaliau iš 17 amž. turime ne tik svarbią 
versmę — bažnyčių vizitacijų aprašymus “Įsru- 
čio ir kitose lietuviškose srityse", bet ir daug 
kaimų inventorių. Ištisi sąrašai Įsručio apskri- 
ties kaimų perdėm skamba lietuviškai. Ar gali, 
pvz., sukelti abejonių tokie vietovardžiai, kaip 
Degelgirey, Gaytzaiy, Kermuschinay, Oszinin- 
kay, Sauskepay ir. t. t. 

Svarbus yra Šilutės-Klaipėdos sričiai 1545 
m. inventorius. Žinomos monografijos apie Šilu- 
tę autorius, J. Sembritzki (1920), pagal pavar- 
des, tame sąraše iš 458 činčininkų terado tik 38 
vokiečius. 

Ne tik žymiai gausiau lietuviai tada gyveno, 
bet ir žymiai toliau siekė anuomet lietuvių ele- 
mento ribos. 1563 m., pradėjęs klebonauti Lab- 
guvoje, J. Bretkūnas ėmė ten sakyti lietuviškus 
pamokslus. Tai neginčijamas įrodymas, kad toje 
srityje lietuviškai kalbėta. Minėtoji bažnyčių vi- 
zitacijos apyskaita lietuvišku laiko Šakių vals- 
čių. 1623 m. Vėlavoje vienas mokytojas turėjo 
mokėti lietuviškai. Dar 1690 m., Leppnerio duo- 
menimis, lietuvių būta Teplavos valsčiuje. 1748 
m. Taplaukių valsčiuje buvo daug lietuvių, nes 

pamaldos dar laikomos lietuviškai. O Plibiškiuo- 
se nemokantį lietuvių kalbos kleboną parapijo- 
nys tada išmetė iš bažnyčios. 

Apie Lagarbius (į pietvakarius nuo Girdu- 
vos) žinoma, kad ten 16 amž. gale buvo kalbama 
lietuviškai. Taip pat Engelšteine (į vakarus nuo 
Angerburgo) dar buvo tada lietuvis kunigas. To- 
kių žinučių galima ir daugiau prirankioti. Visi 
tos rūšies faktai rodo 16-17 amž. daug platesnes 
lietuvių kalbos ribas, negu jas vedė vėliau Tetz- 
neris ir A. Zweckas. 

Nužymėtuose plotuose lietuvių gyventa išti- 
sai - kompaktiškai, ypač ten, kur dar nebuvo vo- 
kiškų miestų. O miestų Mažojoj Lietuvoj iki pat 
18 amž. galo buvo labai maža. Apie tai byloja 
šimtų šimtai lietuviškų vietovardžių, kurie 1935- 
38 m. įsakymo keliu buvo vokietinami. Visokie 
Berschkallen (Beržkalniai), Eggleningken (Egli- 
ninkai), Papuschienen (Papušyniai), Dagutschen 
(Degučiai), Ischdaggen (Išdagai), Gross-Skaisgir- 
ren (Did. Skaisgiriai), Uszballen (Užbaliai), Po- 
pelken (Papelkiai), Galbrasten  (Galbrastai), 
Gross-Giratischken (Giratiškiai), Schillupischken 
(Šilupiškiai), Schil/enen (Šilėnai) ir daugybė ki- 
tų įdomių pavadiniinų rodo, kaip ten naturland- 
šaftas virto kulturlandšaftu, kaip lietuvis čia į 
girią kėlė koją ir ją kultūrino. 

Pretorijaus, T. Leppnerio Prūsų lietuvių kul- 
tūros, jų švenčių, pokylių, šermenų, kasdienybės 
ir t.t. aprašymai yra labai artimi Didžiosios Lie- 
tuvos lietuvių tos rūšies dalykams. Lietuvių liau- 
dies menas, jų tautiški audiniai, tautosaka, lietu- 
viams charakteringi namų apyvokos daiktai il- 
gai apie lietuvių pėdsakus bylojo ir dar daug kur 
iškalbingai tebeliudija. Tą patį galima pasakyti 
apie lietuvių statybą. toli nueinančių už 19-tame 
amž. žinomų kalbos ribų. Jau patys vokiečiai 
(Bezzenberger, A. Bėtticher, R. Virchow, G. 
Frohlich, Fr. Tetzner, R. Dethlefsen, R. Mielcke) 
savo laikų, kol dar Mažosios Lietuvos klausimas 
nebuvo tapęs politiniu klausimu, iškėlė lietuviš- 
kosios statybos charakteringuosius bruožus, ap- 
tinkavimus Maž. Lietuvoj. 

Šitaip lietuvių etnografinis elementas Ryt- 
prūsiuose yra paliudytas istoriniais faktais, sta- 
tistikomis, liaudies menu, statyba, folkloru ir t.t. 
Apie kiekvieną tų klausimų yra nemažai medžia- 
gos, kuriai dėstyti reikėtų atskirų monografi- 
jų. Juo toliau į praeitį, juo tas lietuvių elementas 
skaidresnis ir grynesnis. Tad tuoj ir kyla klausi- 
mas, kodėl tie žmonės, kurių gyslomis teka lietu- 
viškas kraujas, kuriuose pastebimi lietuviški vei- 
do bruožai, kurių aplinkoje dar pasireiškia skęs- 
tančios, ar besibaigiančios lietuvių liaudies kul- 
tūros likučiai, vis tik savo lūpomis nebetaria lie- 
tuviško žodžio. ; 


4, Lietuvių nykimo priežastys. 


Du veiksniai nulėmė pasikeitimus lietuvių 
elemento nenaudai. Po didžiojo maro (1709-11) 
buvo prigabenta kolonistų, daugiausia iš Salzbur- 
go (Austrijoje) srities. O 19 amž. antroje pusėje 

imtasi stiprių valstybinių germanizavimo prie- 
monių. AA 

Svarbiausias smūgis lietuvybei Mažojoj Lie- 
tuvoj yra buvęs didysis maras ir jo pasėkoje pla- 
čių mastu vykdyta vokiška kolonizacija. Maras 
buvo apskritai Rytprūsių, o ypatingai lietuvių 
didžioji nelaimė. Galutinų skaičių nėra, bet nuo 
maro Rytprūsiuose mirė 4070 gyventojų: iš 
600,000 gyventojų išnyko apie 200,000 - 240,000. 
Tas skaičius gali būti kiek ir perdėtas, nes žmonės 
paprastai serga didelių skaičių liga. Vokietis W. 
Sahm, kuris tą marą specialiai tyrinėjo, prirenka 
daug liūdnų statistikų. Visame krašte paliko 
10,834 visiškai apleistos sodybos. Labiausiai ma- 
ras palietė pasienio apskritis, būtent Oletzką, 
Angerburgą, Įsruti, Ragainę, Tilžę, Klaipėdą. 
Mažojoje Lietuvoje išmirė 160,000 žmonių. Vien 
Įsručio sritis neteko 60,200 gyventojų. Kiemais 
arba sodybomis taip atrodė: Įsručio srityje 4,620 
kiemų liko tušti, Ragainės srityje — 1,613 kie- 
mų, Tilžės — 1307, Klaipėdos — 871. Tad visa- 
me Mažosios Lietuvos krašte 8,411 sodybų liko 
be gyventojų. 

Priežastys tokio, ypač gausaus lietuvių, kriti- 
mo yra įvairiai aiškinamos. Skalweit'is (Skal- 
vaitis) samprotavo, kad Mažojoje Lietuvoje maro 
aukų skaičius buvęs ypač didelis dėl žemo gyve- 
nimo lygio. Čia žmonės tiesiog skurdo sunkioje 
baudžiauninkų padėtyje, slėgiami ir fiziškai ka- 
muojami vokiškos administracijos “amtmanų"', 
kurie viename revizijos akte pavadinti “plėšriais 
vilkais". Prieš tai baudžiauninkai buvo išgyve- 
nę žiemkenčių nederlių ir pusiau badą. Blogai 
maitinami, negalėjo jie ir marui atsispirti. ' Pa- 
galiau paties kritimo metu vokiečių administra- 
cija nesirūpino jais: “Iš pradžių mažas žmogelis 
iščiulptas, o dabar nebuvo sugebėta jam padėti“ 
(A. Skalweit: Die Ostpreussische Domaenenver- 
waltung, 1906, 11 psl.). 


Šitaip atsiradusiems apleistiems ūkiams ir 
laisvai žemei reikėjo gyventojų. Jie buvo kvie- 
čiami ir gabenami iš įvairių vokiškų vietų (Nas- 
sau, Magdeburg, Halberstadt, Pamarys-Pom- 
mern, Mark, Ansbach, Hessen, Pfalz, Šveicarija 
ir t.t.); stipriausią elementą sudarė tačiau salc- 
burgiečiai (apie 18,000). Jie buvo apgyvendinti 
didelėmis ir mažomis grupėmis miestuose ir kai- 
muose Isrutyje, Darkiemyje, Galdapėje, Tilžė- 
je, Klaipėdoje. Salcburgiečių centru pasidarė 
Gumbinė. Užtat toji, anksčiau lietuviška sritis, 
taip suvokietėjo. Tas pats pasakytina apie Įsru- 
ti ir Stalupėnus. 

Lietuvių elementui buvo didelis smūgis, 
kada šalia jo ėmė rastis kolonistai vokiečiai. Ši- 
taip per šimtą metų tie kolonistai-ateiviai ėmė 
sudaryti gyventojų masę, ir ten lietuvybei laiky- 
tis buvo atimtos sąlygos. Gumbinės, Stalupėnų, 
Isručio ir Vėlavos apskričių suvokietėjimas yra 
betarpiška to pasėka. Paimsim Čia vieną pavyz- 
dį iš Darkiemio. Ten 18 amž. visose apskrities 
bažnyčiose dar buvo lietuviškos pamaldos ir lie- 
tuviški pamokslai. 1825 m., pagal vokišką statis- 
tiką, iš 23,850 gyventojų lietuvių bebuvo 2,992 


san ii ais i, Is sis 


ANASTAZIJA TAMOšAITIENĖ 


ŽVEJŲ SODYBA NIDOJE 
KILIMAS 


(12,54). 1852 m. statistika toje apskrityje iš 
32,957 gyventojų lietuvių berado tik 314 (176). 
Koks didelis šuolis lietuvių nenaudai vienos kar- 
tos laikotarpy! 1910 m. iš 31,485 gyventojų lie- 
tuvių bebuvo tik 22 (0,176). Žinoma, statistikas 
minint, tuoj prisimena anglų patarlė, kad žmo- 
nės trimis atvejais meluoja: po medžioklės, prieš 
parlamento rinkimus ir pateikdami statistikas. 

O viešajame gyvenime lietuvių kalba taip 
stipriai nemažėjo, kaip buvo galima laukti po tos 
didžiosios nelaimės. Pagal prof. Vel. Biržiškos 
bibliografiją, pvz., 1726-1775 buvo išleistos 47 


lietuviškos knygos. Lietuvių kalba turėjo dar sa- 
vo teises ir mokykloje. Buvo rašomi lietuviški 
vadovėliai, Mažąją Lietuvą (“Lithauen'') liečią 
valdžios įsakymai skelbiami lietuviškai. Mažojoj 
Lietuvoje suklestėjo ir pasaulinė lietuvių litera- 
tūra (Donelaitis) ir t. t. Pastangos varyti lietu- 
vių kalbą iš viešojo gyvenimo dar neturėjo pasi- 
sekimo. Kitokia dvasia tačiau atsirado nuo 19 
amž. pradžios, kai buvo imta gaminti įvairūs pro- 
jektai, reikalaują padaryti vokiečių kalbą ir čia 
vyraujančia, kai buvo imta siekti vienodo vokiš- 
kai - tautinio auklėjimo. Pirmiausia ir buvo siū- 

lyta išimti lietuvių kalbą iš viešojo gyvenimo ir 
iš mokyklų, kad pagreitinus lietuvių kalbos ny- 
kimo procesą. 


Ir iš tiesų, didžiulis smūgis buvo lietuvių 
elemento nenaudai prasidėjusi sąmoninga ger- 
manizacija valstybinėmis, t. y., prievartos, prie- 
monėmis. (Čia praleidžiame mišrių vedybų, mies- 
tų, amatininkų, vokiečių kunigų ir kitų veiksnių 
įtakas). 

Kai Bismarckas paruošė didžiulį ir daug lė- 
šų reikalaujantį Prūsijos karalystės rytinių sri- 
čių kolonizacijos planą (1886 m.), lenkų ir lietu- 
vių mažumos jau prieš tai buvo imtos sistematin- 
gai germanizuoti. Lietuviams pamažu buvo su- 
varžytos, o pagaliau atimtos mokyklos gimtąja 
kalba. Vaikas nuo pat pirmų metų turėjo visko 
mokytis vokiškai, net tikybos. Susiaurintos buvo 
lietuvių pamaldos bažnyčiose, įvesta spaudos cen- 
zūra. Žinoma, daugiausia prisidėjo mokykla, kai 
buvo įvestas vokiškas dalykų dėstymas nuo pir- 
mųjų Mokslo metų. Nulietuvinimo keliu taip pat 
stipriai vedė karinės tarnybos prievolė ir apskri- 
tai valdžios bei administracijos įstaigos. Ir kur 
tik lietuvis bepasirodė, ar kaip vaikas mokyklo- 
je, ar kaip jaunuolis kariuomenėje, ar kaip tei- 
sybės jieškotojas teisme, ar kaip pilietis įstaigo- 
je, ar net iš dalies kaip maldininkas bažnyčioje, 
visur jis jautė, kad su savo lietuvių kalba ir lie- 
tuvišku pasireiškimu ar nusistatymu — nors ir 
labai lojalus kaizerinės valstybės pilietis — yra 
nedraugiškai sutinkamas, tiesiog nepageidauja- 
mas. 


Bet tokios psichologinės sąlygos labiau vei- 
kė silpnesniuosius. Ir įdomu, kad lietuvių būta 
atsparių. Ne tik per visą 19 amžių, bet iki pat 
mūsų dienų, pvz., Kuršių Marių kranto lietuviai 
žvejai Nemuno žemupyje nesidavė suvirškinami. 
Anos veiklios vokiečių pastangos vistik nepajė- 
gė galutinai ištirpdyti lietuviškai kalbančio ele- 
mento. 

Dvylikoje Mažosios Lietuvos apskričių 1825 
m. iš 366,934 syventojų su gimtąja lietuvių kal- 
ba buvo 120,264. Atmetus Klaipėdos, Tilžės ir 
Įsručio jau vokišką charakterį turinčius miestus, 
lietuvių buvo 119,956, t. y., 35,190 visų gyven- 
tojų. 1837 statistika rodo tose pat apskrityse 
456,500 gyv., lietuvių 149,927 (38,84). Toliau 
toje dvylikoje Maž. Lietuvos apskričių lietuviš- 
kai kalbančių skaičius nežymiai mažėja: 


1852 m. .-. 523,945 gyv. — 151,248 lietuvių  — 28,97 
1858 " „544918 * — 139,716 Ž — 25,60 
1861 "  560,950 * — 137,346 2 — 24570 
1890 " 718690 *" — 120,115 į — 19,16 
19004 —— 653,619  * — 109,311 Ž — 17 G 
1905 *“ 554581 “ — 98,431 + — 17170 
1910 "  643,131 " — 93,608 Ė- — 14,57o0 


(nuo 1905 m. vak. Labguvos apskr. dalis neįskaitoma) 

Žinoma, šios statistikos nepavaizduoja tikro- 
sios padėties. Daug senų vietinių gyventojų, dar 
kalbėjusių ar tebemokančių lietuviškai, ypač miš- 

riose šeimose užsirašinėjo savo gimtąja kalba 
“vokiečių". Būdavo nemaža tokių, kurie pasku- 
tinėse dviejose statistikose pažymėdavo dvi gim- 
tąsias kalbas. Tose statistikose dažnai figūruoja 
“vokiečių ir dar viena" kalba, kurią paprastai 
reikia suprasti "lietuvių". Tad lietuvių skaičius, 
pvz., 1910 m. greit pakyla iki 113,000 gyvento- 
jų. Bet tas skaičius būtų dar didesnis, jeigu tūks- 
tančiai tokių gyventojų, kurie dar kalbėjo ar su- 
prato lietuviškai, nors jie buvo užaugę vokiškoje 
aplinkoje ir nuo mažens pramokę vokiečių kal- 
bos, būtų galėję užsirašyti, kad jie savo gimimu 
yra lietuviai, nors gimtoji kalba jau buvo vokie- 
čių. Bet statistikos, kaip žinome, buvo vedamos 
pagal gimtąją kalbą. Pagaliau buvo visokių prie- 
žasčių ir įvairios naudos pasisakyti, kad priklau- 
soma ne prie mažumų. 

Nežiūrint stiprių germanizacijos ir koloniza- 
cijos pastangų, iki antrojo Didžiojo karo pra- 
džios buvo išlikęs didesnis ar mažesnis lietuvių 
procentas ne tik dešinėje, bet ir kairėje Nemuno 
pusėje, Kuršių Marių krantais net iki Labguvos, 
apei Tilžę ir t.t. Neminint detaliau duomenų apie 
Klaipėdos kraštą, kur lietuviškai kalbantysis ele- 
mentas turėjo aiškią persvarą (pvz., 1825 m. Ši- 
lutės apskr. 71,97 liet., Klaipėdos apskr. — 1910 
m. 86,2“ liet.), anapus Nemuno ilgai būta Lie- 
tuvai palankių statistikų. 1825 m. Pakalnės apskr. 
buvo 4944 liet., Labguvoje 21,370 liet., Pilkalnio 
apskr. — 31,8. 

Vokiečių, ypač salcburgiečių kolonizacija 
buvo stipriau paveikus pietines Maž. Lietuvos 
apskritis. Pagal 1825 m. statistiką Stalupėnų 
apskr. lietuviškai kalbančių bebuvo 20,74, Isru- 
čio apskr. — 30“4, Galdapės apskr. — 14,3€c, 
Darkiemio apskr. — 12,56. 


Mažosios Lietuvos suvokietėjimas yra labai 
vėlyvos datos. Čia būtų galima priskaityti ir dau- 
giau priežasčių, kurios prisidėjo prie lietuvių nu- 
tautėjimo, pvz., nebuvimas tokios stiprios tauti- 
nės sąmonės, kuri atsirado Didžiojoj Lietuvoje 19 
amž. antroje pusėje, nesugebėjimas suorganizuo- 
ti savo lietuviško kultūrinio gyvenimo taip, kaip 
jis atsirado už Nemuno. Turėjo nemažos reikš- 
mės ir ta aplinkybė, kad Maž. Lietuvos lietuviai, 
nors sudarė techniškas sąlygas spausdinti didlie- 
tuvių laikraščiams ir knygoms, kurių jokia cen- 
zūra nevaržė, patys iš seklios laikraštijos išeiti 
nepajėgė. Vadinasi, kada visur aplinkui kilo kul- 
tūrinis gyvenimas ir kada intensyviomis kultūri- 
nėmis priemonėmis buvo stengiamasi sustiprin- 
ti tautinį reikalą, Prūsų lietuviai tose lenktynėse 
atsiliko. 

Nūn reikia mesti žvilgsnį į ateitį. Liekasi 
viltis, kad po išgyventų vargų ir priespaudų tų 
vietos gyventojų likučių širdys galės suplasdenti 
Lietuvos laimei, ir kad apvokietintas kairiojo 
A kranto Prūsų lietuvis turės rasti kelią 
atgal. 

Veiksmas vyksta Lietuvoj 1947 metais. 


UŽDRAUSTOS RAUDOS 


Prieš uždangai pakylant, girdėti džiaugsminga mu- 
zika, išreiškianti jaunimo krykštavimus, dainas ir šo- 
kius. Pakilaus džiaugsmo metu pasigirsta pavojaus tri- 
mitai. Kyla išgąstis ir nerimas. Girdėti, lyg artėjančio 


perkūno dundėjimas, pabūklų smūgiai. Įsiviešpatauja. 


audra, kova ir chaosas. Jam aptilstant, išryškėja rau- 
dų motyvai, kuriuose vis dar girdėti reti grėsmingi 
dundėjimai. Tai rauda ir kovoja Lietuvos žmonės. Po 
vieno stipraus smūgio, nustelbiančio raudas, staiga 
pakyla uždanga. 

Matyti tardytojų kambarys MGB įstaigoj. Kairėj 
ir dešinėj durys. Vidury kambario — tardytojo rašo- 
masis stalas, ant kurio stovi du telefonai ir slaptas 
mikrofonas varnos galvos pavidalu. Kitas rašomasis 
stalas stovi kairėj arčiau rampos. Ant jo padėti stik- 
linė, puodukas ir ąsotėlis su vandeniu. Sienoje tiesiai 
— du langai. Tarp jų — Lenino ir Stalino portretai, 
o žemiau jų — Sovietinės Lietuvos herbas. Portretai ir 
herbas įkomponuoti tarp raudonų vėliavų. Kamba- 
ry pora spintų. Ant drabužių vagių kabo pora uni- 
forminių kepurių. Nors lauke dar nėra visai sutemę, 
bet kambary dega šviesos. Pasigirsta telefono skam- 
butis. 


1 


BOBROVAS (prie centrinio stalo pakelia telefono ra- 
gelį prie ausies). Vyresnysis tardytojas Bobrovas... 
Laba diena, draugas ministeri. Taip. Beveik visi Skau- 
dės gyventojai suimti. Pagrindiniai kaltininkai jau 
mūsų įstaigos rūsyje... Taip, draugas ministeri. Tik 
tardytojas Morkus tos painios bylos nenori ir prašo 
ją pavesti kitam. (Tyla). Suprantu, draugas ministeri. 
Kietumas būtinas. Bet žmogus vis dėlto — ne gele- 
žis. Ir jeigu jam labai nemalonu, gal... (Tyla). Kaip, 
draugas ministeri? Jūs įtariat?... Man atrodo, kad pa- 
tikimesnį žmogų lietuvių tarpe būtų sunku rasti. (Ty- 
Ia). Na, garbė storajam Alachui! Aš taip ir maniau. 

O dėl tų sentimentų likučių bus galima Morkų išmė- 
ginti. Gerai, draugas ministeri. Aš jam tuojau skam- 
binu. (Spaudžia skambučio mygtuką). Atsiprašau ... 
Jūs norite, kad aš sekčiau iš arti?... Ir bylą ir tardy- 
toją? Taip, draugas ministeri. Savo pastabas jums pra- 


nešiu. Viso labo, draugas ministeri, viso labo. (Padėjęs 
vieną, paima kitą, vidaus telefono ragelį). Alio... (Iš 
kairės įeina Morkus, apsirengęs civiliškai, su byla po 
pažastimi, ir Vara Čaigana MGB uniformoj, bet su 
sijonu). 

2 

MORKUS. Draugas Bobrovai, tu mane kvietei, ar drau- 
gę Varą? 

BOBROVAS. Tave... Viena akimirka. (Į telefono ra- 
gelį). Alio. Kodėl jūs taip ilgai neatsiliepiate? Na, ge- 
rai. Įsakykite tuojau atvesti Ramunę švelnytę į tar- 
dymo kamerą Nr. 3. (Padeda ragelį). 

MORKUS. Tai tu pasieėmei Skaudės bylą? 
BOBROVAS. Ketinau. Bet dabar pats ministeris įsakė 
tau. Ką tik skambino telefonu ir liepė tuojau pradėti. 


MORKUS. Taip... Bet ar tu sakei ministeriui, kad 
tos šlykščios bylos svarbiausi kaltininkai — mano pa- 
žįstami, beveik draugai? (Nuleidęs žvilgsnį į savo bylą). 
Tiesa, buvę draugai. Su jais visi santykiai nutraukti, 
jų darbai pasmerkti, bet vis dėlto pažįstami. O kai 
kurie Man asmeniškai net nemaža gero yra padarę. 
BOBROVAS. Puiku. Bet... draugei Varai ši byla per 
sudėtinga. 

VARA (augšta, plaukai kirpti). O man nusibodo... 
Jau trys mėnesiai, kaip ministeris mane paskyrė tar- 
dytoja, o tu ligšiol vis verti mane barškinti mašinėle. 
BOBROVAS. O aš kaip tik sugalvojau tau specialius 
uždavinius pavesti. 

VARA. Kokius? 

BOBROVAS. Hm... Sakyk, ar tu “komsomole" tu- 
rėjai tokių intymių draugų, su kuriais praleisdavai 
naktį? 

VARA. Komsomole, ne. Bet... ligoninėj per karą jų 
turėjau. 

BOBROVAS. Ką tu?... Su ligoniais? 

VARA. Ne. Su sveikstančiais komandirais. 
BOBROVAS (juokiasi). O!... Gaila, kad manęs ten 
nebuvo. (Atsistoja ir nueina). 
VARA (kietai). Nutilk, tauškali!... 
buvo herojai, o ne tokie, kaip tu. 
BOBROVAS (sugrįždamas, rimtai). Varvara Ivanov- 
na, atleisk mano juoką. Buvau užmiršęs, kad komu- 


Tie komandirai 

nizmo labui tau niekas nėra per sunku. Todėl noriu 
tave prašyti, kad nuo šiandien pat paimtum kamerą, 
kur bus ir vyno į valias, ir minkšta lova. 

VARA. Bobrovai!... Gausi į snukį, jei dar tyčiosies. 
BOBROVAS. Bet aš labai rimtai, Vara. Per tardymus 


pasitaiko tokių atvejų, kad juos tik moteris tegali iš- 


aiškinti. Tai svarbus ir nemalonus uždavinys. Bet kaip 
tu mManytum? 

VARA. Tu — rimtai? 

BOBROVAS. Rimtai, Vara. Tu šitaip taptum rimčiau- 
sių tardytoju. Pasvarstyk. 

VARA (pagalvojusi). Gerai. Sutinku. Bet su sąlyga, 
kad atvejus ir metodus aš pati pasirinksiu. 
BOBROVAS. Aišku. 

VARA. O Skaudės bylos man neduosi? 

BOBROVAS. Aš gi sakiau. Ministeris mano, kad Mor- 
kus, štai, labiau įgudęs. 
VARA. Žinokis. Bet aš... 
kinsiu (išeina). 
MORKUS. Nemalonu... 
BOBROVAS. Mažmožis. (Paimdamas nuo stalo „savo 
bylą). O tu, draugas Morkau, imkis tuojau darbo. Jei 
nusikaltimo votį gerai išpjausi, tau ant krūtinės nu- 
kris ordinas, ir dar nebulvinis. (Eina dešinėn). 
MORKUS. Palauk, Bobrovai. (Kai šis sustoja). Jei toks 
ministerio isakymas, aš sutinku ir... pasistengsiu. Ta- 
čiau šitoj ypatingoj byloj, kur nusikaltimo aplinkybės 
tokios neaiškios, norėčiau platesnių įgaliojimų ir dau- 
giau laisvių kvotos eigoj. 

BOBROVAS (sugrįždamas). Aha, laisvių... 
tent, kokių laisvių ir įgaliojimų tu nori? 
MORKUS. Iš anksto viską sunku numatyti. Tik man 
atrodo, kad prieš nusikaltėlius, mano pažįstamus, man 
reiktų būti draugiškam ... vaidinti draugiškumą. 
BOBROVAS (juokiasi). A, koks tu juokdarys šian- 
dien! Argi tau pirmas kartas meiliai kalbeti? Jei taip 
patiks, gali eiti iki pasibučiavimų ir dar toliau. 
MORKUS (nepatenkintas). Bobrovai!... Ne apie tai 
čia kalba... 

BOBROVAS. O kuo bučinys, juokdary, blogesnis už 
cigaretę ar vyno stiklą? Svarbu tik, kad nusikaltėlį 
paimtum už gerklės. (Tyla). Tavo paslaugai, tiesa, 
galiu ir vieną principą priminti. Neužmiršk, kad žmo- 
nės — tokie pat biologiniai mechanizmai, kaip žiur- 

mašinėle toliau nebebarš- 


Ir bū- 


žadink juose gyvybės alkį, tada jie nusimes savo kak- 
laraiščius ir vieni kitus suvalgys su kauliukais. (Eina 
dešinėn). 

MORKUS. O kaip manytum, jei draugiškų įtikinimu 
juos mėginčiau atversti? Žinoma, tam tikru momen- 
tu spausdamas į jų silpnybes? 

BOBROVAS. Įtikinėk, veidmainiauk. Žodžiu, tardyme 
turi visišką laisvę. Bet... jei padarysi klaidą, nau- 
dingą priešui, tada, pats žinai... (Išeina dešinėn). 


MORKUS (vienas, numesdamas ant stalo savo bylą). 
A, po velnių... Imi, tai imi tiems niekšams už gerk- 
lės, bet kur galas? 

SARGYBINIS (įleisdamas prieš save Ramunę). Drau- 
gas tardytojau. Štai Ramunė švelnytė. 

MORKUS (atsigręžęs). Dėkui, Smirnovai. Gali eiti. 
SARGYBINIS. Klausau, draugas tardytojau. (Išeina 
kairėn). 

MORKUS. Drauge Ramune, prašyčiau sėsti. (Ramu- 
nei priėjus arčiau, jis sėda). Kaip jūs išaugot, drauge 
Ramune! Ir išgražėjot. Vos begalima pažinti. Bet kaip 
jūs galėjote įsipainioti į tą nusikaltimų istoriją, man 
sunku suprasti. (Tyla). Kodėl nesėdat? Prašom. 
RAMUNĖ (sėsdama). Aš be galo bijau... 

MORKUS. Ar jūs žinot, koks skirtumas tarp buržua- 
zinio ir socialistinio teismo?... Tiesa, rodos, jūs pas- 
kutiniosios klasės gimnazistė. Turėtumėt žinoti. 
RAMUNĖ. Aš turėčiau žinoti. Bet aš taip bijau, kad 
nebegaliu nė galvoti. 

MORKUS. Jums nėra čia ko bijoti, drauge Ramune. 
Socialistinis teismas, priešingai buršuaziniam, nori nu- 
sikaltėlį pataisyti ir grąžinti liaudžiai, kaip produk- 
tyvų jos narį. 

RAMUNĖ. Aš taip girdėjau per marksismo-leninizmo 
pamokas. Bet aš vistiek drebu. 


MORKUS. Vadinasi, jaučiatės kalta. 

RAMUNĖ. Ne, ponas tardytojau... atsiprašau, drau- 
gas tardytojau. Aš visai nežinau, kokią man kaltę pri- 
meta. 

MORKUS (išsiimdamas cigaretę). Neapsimeskite tokia 
naivia, drauge Ramune! Jūs puikiai žinote, kad be- 
veik visi Skaudės gyventojai suimti. Suimti už tai, kad 
buvo nužudytas sargybos pareigas einąs milicininkas, 
o banditų kūnai slaptai palaidoti ir gėlėmis apkrauti. 
Ar tai nėra maištas prieš sovietinę valdžią? 
RAMUNĖ. Bet nei aš, nei kiti Skaudės gyventojai del 
to nekalti, draugas tardytojau. 

MORKUS (degdamas cigaretę). Jūs sakote — nekal- 
ti... Tai kas kaltas? Kas atliko uždraustas laidotu- 
ves? Kas apkrovė kapą puokštėmis gėlių? 

RAMUNĖ. Žmonės kalba, kad tai atliko lietuviai par- 
tizanai. 
MORKUS. Drauge Ramune! Ir jūs tuoš-liaudies prie- 
šus vadinate partizanais? 

RAMUNEĖ. Žmonės įvairiai-juos vadina. 

MORKUS. O kas jums pasakojo, kad milicininką nu- 
žudė ir lavonus palaidojo partizanai? 

RAMUNĖ. Taip žmonės kalbėjo, bet kas, neatsimenu. 
MORKUS. Jūs slepiate juos, drauge Ramune. 
RAMUNE (pakildama). Ne, ne. Aš nieko neslepiu. Aš... 
MORKUS. Sėskite. (Kai ji atsisėda). Jūs, turbūt, ži- 
not, kad palaikyti vyriausybės priešus ir dengti nusi- 
kaltėlius draudžiama. Tai kodėt jūs dabar slepiate 
tuos, kurie jums pasakojo apie partizanų nusikalti- 
mus? 

RAMUNĖ. Draugas tardytojau, aš tikrai nebeatsimenu. 
Patikėkit. Kai tų lavonų iš ryto žmonės nebematė aikš- 
tėj, visi ir eme kalbėti, kad savo draugus palaidojo 
partizanai. 

MORKUS. O kunigas Ginkus ar pas jus dažnai užeina? 
RAMUNĖ. Kai kada užeina. 

MORKUS. Tai gal jis pasakojo jums apie laidotuves? 
RAMUNĖ (pakildama). Ne, ne, draugas tardytojau. Aš 
neatsimenu. 

MORKUS. Tai kas gi jums pasakojo? Gal sesuo? 


RAMUNĖ. Galbūt ji, galbūt kas kitas, bet kunigas 
Ginkus tikrai nepasakojo. Dabar atsimenu. Tą rytą, 
kai pasklido žinia apie slaptąsias laidotuves, mes ku- 
nigo Ginkaus nė nematėm. O apie pietus atvažiavo 
AL kareiviai su istrebiteliais ir mus visus suareš- 
avo. 

MORKUS. Nusikaltimo naktį ar kunigas Ginkus buvo 
pas jus? 

RAMUNĖ. Ne. 

MORKUS. Bet jis pas jus dažnai nakvoja. 
RAMUNĖ. Kai kada pernakvoja, bet labai retai. Kai 
nebeturi kur kitur. 

MORKUS. O apie ką jis kalba su jumis ir jūsų sese- 
rim? Ką jis pasakoja apie sovietinę valdžią ir ban- 
ditus? 

RAMUNE. Jis pas mus užeina, kai būna labai pavargęs 
ir nusiminęs. Tada jis beveik nieko nekalba. Tada 
mes jam ir pasiūlome užkąsti ar pasilsėti. 


MORKUS (piktai). Ir jums ne gėda?... Dviem jaunom 
merginom priimti kunigą, liaudies priešą? 
RAMUNĖ. Prašyčiau nepykti, draugas tardytojau. Aš 
seseriai nekartą sakiau, kad mes užsitrauksime val- 
džios nemalonę. Bet ji sako, kad vargšui kunigui rei- 
kia padėti. Todel mes jį pavalgydiname ir savo pa- 
lėpėj vasarą pasiūlome jam kartais pernakvoti. Bet 
dėl to nieko blogo... 

MORKUS (atsistodamas). Kur tas liaudies priešas 
nakvoja Ar jūsų palėpėj, ar jūsų sesers lovoj — 
man visai nesvarbu. Bet kur jis buvo tą nusikaltimo 
naktį? 

RAMUNE. Aš nežinau. 

MORKUS. O kur buvote jūs ir sesuo Joana? 


RAMUNĖ. Namuose. Vakare drauge atsigulėm ir ry- 
tą drauge atsikėlėm. Ir tuojau sesuo išėjo į darbą 
kooperatyvan. 

MORKUS. O kas tą naktį išskynė lelijas jūsų daržely? 
RAMUNE. Aš net nepastebėjau, kad jos išskintos. 
MORKUS. Jūs vis nieko nepastebit ir nieko nežinot. 
Ar tai nėra slėpimas? 

RAMUNĖ. Bet aš nesuprantu, ką bendro su nusikal- 
timu gali turėti lelijos? 

MORKUS. Labai daug. (Paemęs iš spintos juodą me- 
dinį kryželį su aliumininiu Nukryžiuotojo atvaizdu). 
O šį kryželį ar pažįstate? 

RAMUNĖ. šį kryželį? 

MORKUS. Taip. Jis seniau kabėjo jūsų sesers kamba- 
ry, o dabar jį mes radome banditų kape. 

RAMUNĖ (jaudindamosi). Viešpatie... aš nesupran- 
tu... aš nežinau. 

MORKUS. Ko jūs nesuprantat?... Juk šis kryželis yra 
aiškus irodymas, kad jūs su seserim dalyvavot bandi- 
tų laidotuvėse (Padeda kryželį į spintą). 

RAMUNE. Draugas tardytojau, tokį kryželį juk galėjo 
tureti patys žalieji, partizanai. 

MORKUS (eidamas prie centrinio stalo). Yra dar ki- 
tokių įrodymų, drauge Ramune. (Seda). Kodėl jūs ver- 
kėte užmuštų banditų? 

RAMUNĖ. Aš neverkiau, draugas tardytojau. Kai is- 
trebiteliai į aikštę atvežė lavonus ir suvarė mieste- 
lio gyventojus pažiūrėti, aš tikrai neverkiau. Visi ga- 
li paliudyti. 

MORKUS. Bet jūs verkėte vėliau. Žmonės matė, kad 
po nakties jūsų ir jūsų sesers akys buvo paraudusios 
ir papurusios. 

RAMUNĖ (jaudindamosi). Kai aikštėje paliko lavo- 
nus, aš tą naktį visai negalėjau užmigti. Ir visos mies- 
telio moterys nemigo ir verkė. r 
MORKUS. Ar lavonų tarpe savo brolį Vytą atpaži- 
note? 

RAMUNĖ. Kur yra dingęs mūsų brolis, aš nežinau. O 
lavonų tarpe jo nebuvo. 

MORKUS. Tai kodėl jūs verkėte, drauge Ramune? 
RAMUNĖ. Taip, aš verkiau. Prisipažįstu. Taip pat ir 
sesuo. Mes abi verkėme iš baimės ir iš gailesčio. Kaip 
visos moterys. 

MORKUS. Argi jūs nežinote, drauge Ramune, kad 
bolševikas ir liaudies draugas turi džiaugtis, kai Žūs- 
ta mūsų santvarkos priešai? P 
RAMUNĖ (prie ašarų). Aš žinau. Ir aš verkiau jų ne 
kaip priešų, o kaip jaunų bedalių. | 
MORKUS. Drauge Ramune! Jūs bedaliais vadinate 
niekšus, kurie, ginkluoti iki dantų, užpuldinėja ir žu- 
do iš pasalų sovietinius pareigūnus? ' 
RAMUNĖ. Neseniai jie dar buvo tokie sveiki ir jauni! 
O dabar... nukauti ir sužaloti, jie buvo pamesti aikš- 
tėje. Kraujuoti ir pusnuogiai — Vlešajai pajuokai. Už 


tai visos moterys naktį ir verkė. Ir aš taip pat jų ver- 
kiau. (Ji braukia ašaras ranka). 


MORKUS. Bet jūs ir dabar verkiate, nors gerai žino- 
te, kad tai — prieštaravimas vyriausybei. 

RAMUNĖ. Ir mano dalia tokia pat... Ir mane su- 
šaudys, ir nebus kas palaidoja. 


MORKUS (atidarydamas stalčių). Niekas jūsų nešau- 
dys. „. žinoma, jei atvirai prisipažinsite ir išduosite 
priešus. (Išėmęs iš stalčiaus nosinėlę ir jį uždaręs). 
Na, gal jus išsiųs į broliškas respublikas pasitaisyti. 
Bet jei pasižadėsite ištikimai tarnauti vyriausybei, gal 
ne to nebus. 

RAMUNĖ. O istrebiteliai kalbėjo, kad visi miestelio 
gyventojai bus ištremti į Sibirą. 

MORKUS. Dabar sėskite, paimkite šią nosinę ir ne- 
besijaudinkit. (Jis pradeda rašyti). 

RAMUNĖ (klusniai sėda, paima nosinę, nusišluosto 
ašaras ir nosinę padeda ant stalo). 

MORKUS (rašydamas). Matote. Aš jums sakiau, kad 
socialistinis teismas nėra žiaurus, kaip mūsų priešai 
ji šmeižia. 

RAMUNĖ. Aš žinau, kad jūs man blogo nelinkite. Man 
sesuo sakė. 

k (pakėlęs galvą). Joana? Ir būtent, ką ji sa- 
e? 

RAMUNĖ. Kad jūs jai daug padėjote, kai ji ruošėsi 
abitūros egzaminams... kad jūs trokštate geresnio 
gyvenimo žmonėms. O kai jūs buvote patekęs į ka- 
lėjimą, Joana labai apgailestavo. Ji gailėjosi jūsų. 
MORKUS. Ir už tai, kai raudonoji armija mane iš ka- 
lėjimo išvadavo, iš to gailestingumo ji paskelbė kovą 
jai ir man. Susidėjo su socializmo priešais. (Jis vėl 
rašo). 

RAMUNEĖ. Joana — tiesi ir atvira taip pat, kaip jūs. 
Dėl to ir susidaro toks įspūdis, lyg ji prieštarautų. 
Bet iš tikrųjų mano sesuo — labai gera. Ji visiems 
nori padėti. Rodos, ir jums kalėjime ji taip pat kai 
kuo pagelbėjo. 

MORKUS. Deja, Ramune. Ta jos draugyste aš nebe- 
tikiu. (Jis dar kuri laiką rašo, paskui paima nosinę 
ir ją įdeda į stalčių). Dabar jums teks pasirašyti pro- 
tokolą. (Paduodamas popierio lapą). Pasiskaitykit. 
RAMUNĖ (šiek tiek paskaičiusi). Draugas tardytojau, 
aš netvirtinau, kad Joana būtų pasakojusi apie lai- 
dotuves ir milicininko nužudymą. Aš neatsimenu. 
MORKUS. Skaityk toliau. (Paspaudžia skambučio 
mygtuką). 

RAMUNĖ (vel šiek tiek paskaičiusi). Draugas tardy- 
tojau, aš nesakiau, kad tas kryželis yra mūsų. 
MORKUS (stodamas). Jei abejojate, aš jums galiu jį 
dar kartą parodyti. 

RAMUNĖ (stodama). Bet panašių kryželių Lietuvoj 
yra daug. Labai daug. 

MORKUS. Tai jūs manote, kad sovietinis teismas jus 
nori apgauti? 

RAMUNĖ. Aš taip nesakau. 

MORKUS. Nesakai!... Bet geros valios prisipažinti ir 
nurodyti kaltininkus taip pat neparodai. (Įeina sargy- 
binis). 

RAMUNĖ. Kad aš nieko tikro nežinau. 

MORKUS. Gerai. Jei tu nežinai, tai aš į protokolą 
dar įrašysiu, kad tu bažnyčioj už banditus meldeis 
su ašaromis. Duok!... 

RAMUNĖ. Ne, draugas tardytojau. Aš pasirašysiu. 
MORKUS. Tai sėsk ir pasirašyk. (Kai Ramunė pasi- 
rašo). Draugas Smirnovai, paimk kalinę ir atvesk 
Joaną Švelnytę. 

SMIRNOVAS. Klausau, draugas tardytojau. 
RAMUNĖ (stačia). Aš jus labai prašyčiau, draugas 

tardytojaui Leisk man valandėlę pasimatyti su se- 
serim. S 

MORKUS. Dabar negalima. (Kai sargybinis išveda 
Ramune, jis pasirąžo ir pradeda vaikščioti. Iš dešinės 
įeina Vara). 

4, 

VARA. Bravo, Morkau! Tą buržuazinę lėlytę tu gerai 
suvyniojai. Tik gal reikėjo priversti, kad ji pati būtų 
daugiau kalbėjusi. 

MORKUS. Tu klauseis per mikrofoną? 

VARA. Klausiaus. Ir man pasidarė įdomu, kas ta ki- 
ta... tos drebančios vištelės sesuo? 

MORKUS (vėl vaikšto). Buvusi studentė. Dabar Skau- 
dės kooperatyvo tarnautoja. 

VARA. O kokie tavo santykiai su ja? 

MORKUS. Kadaise buvo draugiški. Tokie pat, kaip su 
tavim. 

VARA. (nueidama). Netikiu. 

MORKUS. Kuo netiki? 

VARA. Tavo draugystė... kuria tu nori mane apgauti. 
MORKUS. O ką tu darai, Vara? Ar tu atsimeni, ką 
tu neseniai pažadėjai Bobrovui? 

VARA (aistringai). Tai tu dėl to kaltas! 

MORKUS. Aš?! 

VARA (eidama į Morkų). Taip. Tu kaltas. Tu ir Bob- 


rovas! Abudu — tokie kiaulės. (Po tylos, švelniau). 
Susitarėt tyčiom man neduoti darbo, o paskui dar 
tyčiojasi. 


MORKUS. Man atrodo — geriau be darbo, negu per 
naktis be miego. 

VARA. O man — priešingai. Vakaras be rimto darbo 
mane užmuša. 

MORKUS. Tu studijuok. Skaityk. Vakare vienas ma- 
lonumas. 

VARA. Meėginu, bet nesiseka. Kartais mane apninka 
tokia Kvaila baimė... 

MORKUS. Tu tokia stipri ir drąsi, Vara! Net drąses- 
nė už vyrus. 

VARA. Kai veikiu, aš visada stipri ir drąsi. Aš jaučiu 
atramą partijoj. Tačiau vakare, kai liekų viena, aš imu 
galvoti. Tada... 

MORKUS. Bet kas tada? 

VARA. Niekas. Tik tuštuma ir bedugnė. (Ji atsisėda 
ir susiima galvą). 

MORKUS (patylėjęs, prieina prie Varos ir atkiša pa- 
kelį cigarečių). Vara, gal nori cigaretę? 

VARA (nepakeldama galvos). Nenoriu. 

MORKUS. Kodėl?... Klausyk. Paimk. 

VARA (atsistodama). Sakiau, kad nenoriu! (Nueina į 
priešingą pusę). 

MORKUS. Tai ko tu nori? (Įsideda į kišenę cigaretes). 
VARA. Tardyti. Dirbti partijos kovoj. (Į Morkaus ne- 
galios gestą). Arba... jei tu toks geras ir draugiškas 
man, kodėl tu neužeini vakarais pas mane? 
MORKUS. Aš — užimtas. Bet, kai būsiu laisvesnis... 
gerai — aš tave aplankysiu. (Sargybinis įveda Joaną). 
5. 

MORKUS. Draugas Smirnovai, palaikyk po ranka Ra- 
munę švelnytę. Ji man gali būti reikalinga. 
SARGYBINIS. Klausau, draugas tardytojau. (Išeina). 


VARA (peržvelgusi Joaną nuo galvos iki kojų). Sa- 
kyk, Morkau, ar su šita merga tu ilgai čiulbėsi? 
MORKUS. Nežinau. Pamatysim. 

VARA. Aš norėčiau, kad tu šią naktį mane palydėtum 
namon. 
MORKUS. Tu?... 
stengsiu. 

VARA. Aš kaip tik turiu gero vyno. O šiandien dar nu- 
sipirkau seną patefoną ir naujus baltinius. 


(Pagalvojęs). Gerai, Vara. Pasi- 

MORKUS. Vara... Tu savo pirkinius turėsi progos 
parodyti. O dabar leisk man pradėti. R 
VARA. Tik ilgai nesiterliok. Jei ji nenorės prisipažinti, 
pasiųsk į žiurkių kamerą, ir tuojau prakalbės. (Išei- 
na). 

MORKUS (sėsdamas prie centrinio stalo). Drauge 
Joana, prašyčiau arčiau, prisėsti. 

JOANA (gana augšta; jos kasos vainiku sudėtos ant 
galvos; veidas taisyklingas ir moteriškai švelnus. Į 
Morkaus kvietimą ji atsako “dėkui", tvirtu žingsniu 
priėjusi atsisėda, bet žiūri į šoną). 

MORKUS (nežiūrėdamas į Joaną, išsiima portcigarą). 
Gal galiu jums pasiūlyti cigaretę? 

JOANA. Dėkui. Aš nerūkau. (Atsakiusi nuleidžia žvilgs- 
nį). 

MORKUS. Dar neišmokote? 

JOANA (pakėlusi žvilgsnį). Matot, aš vis tokia atsili- 
kusi. Turbūt, nebeišmoksiu. 

MORKUS. Jūs šiek tiek pavargusi, drauge Joana? 
JOANA (nuleidusi galvą). Tas jūsų “pansionas", kad 
ir nemokomoms atostogoms, perdaug prastas. Mano 
kambarėly nėra nei kaip atsistoti, nei kaip išsitiesti. 
MORKUS. Tai jus laiko vienutėj? 

JOANA. Argi jūs nežinot? 

MORKUS. Gerai. Aš įsakysiu duoti jums geresnę ce- 
lę. (Stodamas). O atsigaivinti gal galiu pasiūlyti vy- 
no ar vandens? 

JOANA. Dėkui. Vyno nenoriu, o vandens man davė 
sargas. 

MORKUS (sėda ir užsidega cigaretę). Tai matot, ko- 
kiose nemaloniose aplinkybėse mums tenka vėl susi- 
tikti. 

JOANA (nežiūrėdama į jį). Šitos aplinkybės, rodos, 
nemalonios tik man. O jūs — visagalis. 

MORKUS. Jūs klystate, drauge Joana. Pirmiausia, aš 
nesu visagalis. O antra, man būtų daug maloniau 
jus sutikti kur nors kitur. Pavyzdžiui, prie ežero, kaip 
tada — atsimenate — prieš keletą metų. 

JOANA (atsidususi). A, draugas Antanai! Kam tuš- 
čiai kalbėti apie tai? 

MORKUS. Aš kalbu todėl, kad dėl šitų nemalonių 
aplinkybių jūs daugiausia kalta. 

JOANA. Aš? 

MORKUS. Taip, jūs. Jūs pirmoji nutraukėte mūsų 
draugystę ir susidėjote su liaudies priešais. 

JOANA. Ne, draugas Antanai. Ne aš tapau žmonių 
priešu, bet greičiau jūs. šiandien mūsų žmonės tik 
jūsų bijo ir dreba. 

MORKUS. Man rodos, dreba tik saujelė kaltųjų. Reak- 
cionierių. 

JOANA (nuleidusi žvilgsnį). Jei kunigo patarta aš nu- 
traukiau mūsų draugystę, tai aš vis dėlto pasilikau 
su savo tauta ir jai tarnauju, kaip moku. (Pakėlusi 
žvilgsnį). Ir mano likimas bus, turbūt, toks, kaip visų 
Skaudės gyventojų. Sibiras. Žinoma, jei jūsų draugų 
įsakymu nebūsiu sušaudyta. 

MORKUS. Jei taip atsitiks, dėl to tik jūs būsite kal- 
i Tik jūs ir jūsų sėbrai, su kuriais palaidojot ban- 
itus. 

JOANA (stojasi). O kas tuos sužalotus kruvinus par- 
tizanų kūnus pametė, kaip gyvulius, miestelio aikštėj 
saulės kaitroj? Kas išleido tą provokuojantį barbariš- 
ką draudimą palaidoti tų nelaimingųjų išniekintus Ia- 
vonus? Kas sugalvojo... 

MORKUS (nutraukdamas, kietai). Piliete švelnyte!... 
Jūsų pamokslai čia nereikalingi. (Nervingai užspau- 
džia cigaretę ir stojasi). 

JOANA. žinau, draugas tardytojau... Tik aš norėjau 
Jums parodyti, kad turėjo atsirasti žmogus — moti- 

na, draugai, ar sesuo, — kurie šitos provokacijos ir 
išniekinimo nebeįstengė pakelti. 

MORKUS. Ir ta sesuo buvote jūs, piliete švelnyte? 
JOANA. Deja, neturėjau tiek drąsos... nors jūs ir no- 
rite man tą garbę priskirti. 

MORKUS. O kodėl jūs verkėte tų nukautųjų banditų? 
Ar dėl to, kad ten buvo jūsų brolis? 
JOANA (lyg sudrebėjusi). Ką jūs sakote?... 
kiau? 

MORKUS. Taip. 

JOANA. Jūs savo agentams turėtumėt nupirkti aki- 
nius. Jie, matyt, trumparegiai. 

MORKUS. Jūsų nelaimei, ne. (Jis sėda). 

JOANA. Tai jie melavo. Kai gyventojai buvo suvaryti 
į aikštę prie lavonų, niekas neverkė. Neverkė net ma- 
žos mergaitės ir palinkusios senelės. Kaipgi tada ga- 
lėjau verkti aš, kuri buvau ypatingai sekama? 
MORKUS. Bet jūs verkėte po to. Naktį. 

JOANA (atsidususi). Taip, draugas Antanai. Naktį 
verkiau. Verkiau ypač dėl tų motinų ir seserų, ku- 
rioms nevalia palaidoti išniekintų brolių. Bet verk- 
dama drauge meldžiausi už tuos brolius, kurie mus 
išduoda į svetimųjų rankas mirčiai ir išniekinimui. 
MORKUS. Tai labai įdomu. Ar po šituo pareiškimu 
protokole pasirašysite? 

JOANA. Pasirašysiu, draugas Antanai, jei dar pridė- 
site, kad kelios ašaros taip pat nukrito už jus, nes 
jūs... jūs taip pat mano brolis. 

MORKUS (pakėlęs bylą, nubloškia ant stalo). Piliete 
Švelnyte!... Prašau be graudenimų! (Jis nervingai 
pakyla ir nueina arčiau kito stalo). Ir pagaliau neva- 
dinkite manęs vardu. 

JOANA. Jūs gi klausėte manęs, kodėl aš verkiau. 
MORKUS (nieko neatsako, nueina prie dešiniuių du- 
rų, jas pravėręs pažiūri ir vėl uždaro). 

JOANA. Jei man leisite, norėčiau paklausti, iš kur jūs 
žinote apie Mano ašaras? 

MORKUS. Jūsų sesuo daug protingesnė. Ji viską pa- 
pasakojo ir prisipažino. Ir jums aš patarčiau tą patį 
— išduoti nusikaltimo bendrininkus. 

JOANA. Gražus pasiūlymas! Tik man atrodo, kad kaip 
tik būtų jūsų pareiga įrodyti tą nusikaltimą, kurį jūs 
man primetate. 

MORKUS. Galiu. (Jis atidaro spintą, iš ten atneša 
ant stalo juodą kryželį ir pluoštą sulaužytų suvytu- 
sių lelijų). Manau, kad šitie nusikaltimo žanklai, ku- 
rie buvo rasti banditų kape, jums bus pažįstami. 
JOANA. Tai NKVD išrausė, išniekino net nelaimin- 
gųjų kapą? Ir kapo duobėj lietuviui nebėra vietos?! 
NORKUS. Pasakyta demagogiškai, piliete švelnyte. 
Bet verčiau jūs man paaiškinkit, kaip kryželis ir jūsų 
darželio lelijos atsidūrė banditų kape? (Tyla). Kodėl 
neatsakot, piliete švelnyte? 

JOANA. Kryžių ir lelijų Lietuvoj yra daug. 
MORKUS. O kodėl kaip tik jūsų kryželis nuo jūsų 
kambario sienos pateko ten? (Tyla). Kodėl neatsako- 
te į mano klausimą? 

JOANA (įtemptai žiūrėdama į stalą). Nežinau. 
MORKUS. Tai gal žinote, kas nusikaltimo naktį iš- 
skynė jūsų darželio lelijas (Tyla). Piliete Švelnyte. 
Jei jūs sabotažiniu tylėjimu trukdysit teismui išaiš- 
kinti nusikaltimą, aš jus priversiu kalbėti. Aš jus pa- 
siųsiu į tokią kamerą, kad jūs staugsite. 

JOANA (žiūrėdama į stalą). Jei mano sesuo jums vis- 
ką pasakė, tai kokia prasmė dar mane kamantinėti? 
MORKUS. Aš jums duodu progą parodyti gerą valią 
prisipažinimu. O be to, man reikia patikrinti, ar jū- 
sų sesuo teisybę sakė, ir kas yra kiti nusikaltėliai, 
Jūsų sesuo, kunigas Ginkus. Bet kas daugiau?? 


Aš ver- 

JOANA ((vis žiūrėdama į stalą). Aš atsilikusi, drau- 
gas tardytojau — vis dar neįprantu įdavinėti nekal- 
tųjų, ypač draugų. 

MORKUS (eidamas prie stalo). Piliete švelnyte, ko 
jūs taip žiūrite į šitą varnos galvą? 

JOANA. Man įdomu, kodėl per šį mikrofoną seka ne 
tik mane, bet ir jus. 

MORKUS. Po velnių, kokios kvailystės! (Nueidamas). 
Aš jums tuojau įrodysiu. (Jis paima nuo kablio uni- 
forminę kepurę ir ja užvožia “varnos galvą“). Na, 
kaip dabar? 

JOANA. Draugas tardytojau, ar galima truputį atsi- 
sėsti? 

MORKUS. Sėskite ir dabar viską laisvai man išpasa- 
kokite. (Jis sėda). 

JOANA (atsisedusi, atsidūsta). A, draugas Antanai. 
Anksčiau niekaip nebūčiau pamaniusi, kad jūs, idėji- 
nis komunistas, būtumėt sekamas. 

MORKUS (nuleidęs galvą). Be reikalo jūs manęs gai- 
litės. Nieko panašaus nera. 

JOANA. Ir kas galėjo tikėti, kad jūsų materialistinė 
religija jums atneš beveik tokią pat nelaisvę, kaip 
mums visiems? 

MORKUS (pakildamas). A, ir vėl ta pati dainuška! 
JOANA. Jei norite, kad aš kalbėčiau netardoma, tai 
leiskit man laisvai pasisakyti. 

MORKUS (stovėdamas šonu, kurį laiką tyli). Na, sa- 
kykite. 

JOANA. Jūs pats man ką tik priminėt tuos laikus, 
kai aš ruošiaus abitūros egzaminams. Tuo laiku jūs 
jau buvote visuomenės mokslų studentas ir man pa- 
dėjote mMatematikoj. Jūs tada mane, “taurią žmogys- 
tą", kaip sakydavote, mėginote gelbėti iš buržuazinio 
melo puvėsių ir atversti į socialistinį tikėjimą. 
MORKUS. šitokio termino, rodos, aš niekada nevar- 
tojau. 

JOANA. Nors jūsų laisvoji etika mane gąsdindavo, 
bet man tada imponuodavo jūsų maištinga drąsa. Jūs 
man atrodėt, kaip mįslingas kovotojas dėl laisvės. Ir 
vėliau, kai mes nebesusitikdavome, aš vistiek apie jus 
pagalvodavau. Bet kai jūs už komunizmą patekote į 
kalėjimą, aš išsigandau, ir... vis dėlto jūsų gailėjaus. 
(Į Morkaus protesto gestą). Nesinervuokite ir leiskite 
man pasakyti. (Trumpai patylėjusi). Tada dar vis 
kvaila buvau ir gailėjausi, kad jūs žūstate. Porą kar- 
tų net siunčiau jums geresnio maisto ir vieną kitą 
knygą. 

MORKUS. Ir pasityčiojimui parinkote man Evangeli- 
jas ir Dostojevskio Raskolnikovą? 

JOANA. Ne, draugas Antanai. Tai nebuvo pasityčio- 
Jimas, tik naivios mergaitės draugiškos pastangos jus 
atversti. 

MORKUS (ironiškai nusijuokdamas). Išeina, kad mes 
abudu — iš to paties kelmo, apaštalai vienas kitam. 
JOANA. Galbūt, nes aš ir toliau iš tolo jūsų gyveni- 
mą sekiau. Po kiek laiko sovietinės armijos skčriais 
užplūdo Lietuvą. Jūs išėjote iš kalėjimo, bet raudo- 
nuoju ministeriu netapote. Jūs grįžote į universitetą, 
ir aš emiau manyti, kad jūs supratote savo klaidą. 
Bet kai birželio 15 dieną mano tėvai ir vyresnysis bro- 
lis buvo deportuoti i Sibirą, o jūs dalyvavote depor- 
tacijų akcijoj... 

MORKUS (ją nutraukdamas). Aš tau garbės žodžiu, 
rodos, esu užtikrinęs, kad prie tavo tėvų deportaci- 
jos nesu nė piršto pridėjęs. 

JOANA. Bet tu, kovotojas prieš melą ir prievartą, tal- 
kininkavai prievartai. Tu padėjai svetimiesiems išsi- 
gimėliams deportuoti kitų lietuvių tėvus ir brolius. 
ss Mes perdaug nukrypstame į šalį, drauge 
oana. 


JOANA. Tiesa. Bet ieisk man pabaigti. (Trumpa ty- 
la). Turbūt, atsimeni, kaip pradžioj karo su vokiečiais 
tu nesuskubai pabėgti su bolševikais. Nacių Gestapo 
persekiojamas tu atbėgai pas mus pagelbos. Tada tu 
buvai mano rankose. Pagal komunistinę etiką būčiau 
galėjusi tau atkeršyti už savo tėvų ir kitų tremtinių 
kančias. Bet tu tada buvai labai nelaimingas, išsi- 
kaip kiškelis, pabėgęs nuo piktų skaliko dan- 
ų. 

MORKUS. Aš suprantu. Tu nori pasakyti, kad manęs 
pasigailėjai ir išgelbėjai mano gyvybę, surasdama sau- 
gią prieglaudą pas kunigą Ginkų. Taip. Aš šito neuž- 
miršau. Ir jei tu ligšiol buvai laisva, tai kaip tik dėl 
to. Į šitą tavo nuopelną ir dabar atsižvelgs revoliuci- 
nis teismas, jei išduosi kitus. 

JOANA (nusijuokdama stoja). Teismas!... Bet koks 
teismas?... Teismas už akių? kurį sudarys du trys 
akli fanatikai, piktesni už tave? 

MORKUS. Joana!... 


JOANA. Atleisk už tuos kietus žodžius. Bet man, vie- 
nutėj išvargusiai, sunku rimtai kalbėti. Ir man be 
galo sopa širdį dėl išniekintos teisybės, kad tu, lietu- 
vis, tapai savo tautos naikintojų, kruvinos svetimųjų 
priespaudos aklu įrankiu... 

MORKUS (nusviesdamas ant stalo medinį peilį, kurį 
buvo pasiėmęs). Gana!... Drauge Joana! Aš tave pra- 
šau. (Nusisuka). 

JOANA. Gana... Ar dėl to gana, kad kadaise sakeis 
neapkenčiąs melo, o dabar pats reikalauji išdavystės 
net iš savo draugų? Taip, tu reikalauji, Antanai. Tu 
prievartauji sąžines, išniekini, kas žmogui brangiau- 
sia. Bet už ką ir vardan ko? 

MORKUS (atlyžęs atsigręžia). Vardan ko? Argi tu 
nežinai? Dėl tos beklasės, laisvos ir laimingos visuo- 
menės, kuri bus sukurta po pasaulinės revoliucijos. 
(Sėda prie šoninio stalo). 


JOANA. Tai iliuzija, draugas Antanai. Tu ja galėjai 
save apgaudinėti seniau. Bet dabar jau tau kilpą ne- 
ria ant kaklo. Tavo bičiuliai su ta ištvirkusia merga 
tave įtaria ir seka. 

MORKUS. Na, sutikime, kad tavo karčiuose žodžiuose 
yra tiesos. Sutikime, kad mane seka. Bet kas gi man, 
tokiam niekšui, anot tavęs, reiktų daryti? 

JOANA. Labai paprastai. Išsirauti iš tos nelaisvės gė- 
dos. Ir jei nebegalima gyventi, tai bent mirti garbin- 
gai. 

MORKUS (stoja). Lengva tau pasakyti... Bet jei tu 
per klaidą būtum patekusi į užburtą ratą? Jeigu sun- 
kus akmuo prie kojos tave trauktų vis gilyn ir gilyn 
į pelkę, ką tu tada? 

JOANA. Aš moteris. Man daug sunkiau. Bet aš vis 
dėlto mėginčiau nutrenkti tą akmenį ir mirti kovo- 
dama. (Rodo). Ten. Laisvose Lietuvos giriose. 
MORKUS. Bet ar tu supranti, ką reiškia mirti man? 
Man, kuris ant senų griuvėsių ketinau naują pasau- 
li pastatyti? (Numojęs). Ne! Tu tos velniavos negali 
suprasti. 

JOANA. Kodėl? Argi aš — ne žmogus? 

MORKUS (sugrįždamas). Tu — visai kas kita. Tu tiki 
į kažinką ten, po mirties. Kitokį gyvenimą. O man 
viskas čia, šitoj svaiginančioj kiauliškoj pelkėj su gir- 
na prie kojų. Ir jei net šitos pelkės aš netekčiau, man 
nieko nebelieka, visiškai nieko. 
JOANA. O tėvynė? Ir tavo kovojantieji ir kenčiantie- 
ji broliai? į A mA 
MORKUS. A, Joana... Tu nesupranti, kad aš nė nu- 
mirti garbingai negalėčiau. Jei šitos kruvinos bylos 
neišvesčiau taip, kaip partija nori, — tu sakai teisybę 


— Man greičiausia būtų galas. Vieną naktį akmeni- 
d Es prie kojų nugramzdintų mane į tą kiaulišką 
pelkę. 

JOANA. Štai, dabar jau pats prisipažįsti. Net savo 
idėjos draugais negali pasitikėti. 

MORKUS. Bet aš dar pasitikiu savim. Taip, Joana. 
Aš dar tikiu, kad socializmas nėra žuvęs. Tą kiauliš- 
ką dvokiančią pelkę dar galima paversti žydinčių so- 
du. Tik pirma man reikia save ir tave išgelbėti. 
JOANA. Tu sakai, mane? 

MORKUS. Taip. Tave, Joana. 


JOANA (atsidusdama). A! Aš jau numatau savo da- 
lią. (Ji atsisėda nugara į Morkų). 

MORKUS (prie jos iš užpakalio). Tu gali apie ma- 
ne visaip manyti. Tavo akyse aš esu ir išdavikas, ir 
žmogžudys ir dar kitoks niekšas. Bet aš vis dėlto ne- 
užmiršau, kad tu man išgelbėjai gyvybę. Ir tu teisin- 
gai sakei, kad tada tu galėjai man atkeršyti, mane 
išduoti naciams, bet tu to nepadarei. Tu turi taurią 
širdį, Joana. ; 
JOANA (atsikeldama eina į šalį). Deja... tai dabar 
neturi jokios reikšmės. 

MORKUS. Galbūt daugiau, negu tu manai, arba aš 
tau galiu šiandien pasakyti. 

JOANA (atsigręžusi). Malonu girdėti. Bet... kad tau 
nereiktų vargti bejieškant žodžių, aš norėčiau tau 
duoti vieną patarimą. Ar galima? 

MORKUS. Sakyk. 

JOANA. Apie dabartinius savo jausmus tu verčiau pa- 
pasakok šią naktį savo Varai. šita išpažintis bus tau 
daug naudingesnė, negu mūsų naivioji draugystė. 
MORKUS. Dėkui tau už patarimą, bet juo aš nepasi- 
naudosiu. (Dešinėj pasirodo Kamniovas). 


6. 
KAMNIOVAS. Atleisk, draugas Morkau. Čia toks rei- 
kalas. (Žiūri į Joaną). 
MORKUS. Kas yra, Kamniovai? 
KAMNIOVAS. Tu naują kalinę tardai? 
MORKUS. Ar tu šituo reikalų? 
KAMNIOVAS. Aš visur jieškau ir niekaip nerandu sa- 
vo kepurės. O, pasirodo, kad ji čia (Eina prie jos). 
MORKUS. Argi ši kepurė tavo? 
KAMNIOVAS (paėmęs nuo mikrofono kepurę, užside- 
da). Aišku, mano. (Išeidamas). Prašom tęsti. (Dings- 
ta duryse). 
JOANA (rodydama į varnos galvą). Na, draugas tar- 
dytojau!... 
MORKUS (atsidūsta ir eina prie stalo). Nutrauktą po- 
kalbi tęsime. (Atsisėdęs). Prašom sėsti. (Tyla). Tai 
jūs, drauge švelnytė, prisipažįstate, kad nukautų ban- 
ditų tarpe buvo jūsų brolis? 
JOANA. Aš gi jums sakiau, kad jie visi — mano bro- 
liai. 
MORKUS. Liaukitės su tomis sentimentaliomis kome- 
dijomis! Ir pasakykit atvirai, kas jums padėjo tuos 
banditus palaidoti. Kunigas Ginkus, sesuo Ramunė, 
ar kas kitas? 
JOANA. Laidotuvėse nebuvau ir nežinau. 
MORKUS. Bet šitos lelijos ir kryželis aiškiai įrodo, 
kad dalyvavot. 
JOANA. Jei įrodo, tai prašom jais tikėti. 
MORKUS. Piliete švelnyte!... Aš jums patariu negud- 
rauti ir nesunkinti savo padėties. Ir man ir jums, ma- 
nau, aišku, kad jūs viena trijų lavonų palaidoti nega- 
lėjote. (Iš dešinės įeina Vara). 

(b. d.) 

V. K. Jonyno 
piešinys 


Tautos “sveikas protas“ buvo suradęs gerą 
kelią — siųsti į užsienius Lietuvai atstovauti ra- 
šytojus. Dvasine kultūra galėjom geriau surasti 
ryšį su pasauliu ir laimėti jo palankų dėmesį gal 
daugiau nei politinėmis idėjomis. Milašius, Bal- 
trušaitis, Šeinius, Klimas, Savickis buvo tokios 
Lietuvos atstovai. Ar jie pateisino pasirinkimą, 
tektų individualiai kiekvieną vertinti. 

Jurgis Savickis sugebėjimų tam turėjo — 
atviras nuoširdus priėjimas prie žmogaus, lengva 
neangažuojanti ir partneriui lūpų neužverianti 

forma kalbėtis apie rimtus dalykus. Tikrai, mie- 
las, nuoširdus žmogus: tai visi pastebėjo. Tačiau 
lietuviškas neveržlumas sulaikė jį nuo dinamiš- 
kesnio reiškimosi; lietuviškos šeimos nebuvimas 
padarė jį tik vienišu lietuviškos dvasios reiškėjų 
be talkininko, kuris virsta lietuviško židinio gai- 
vinančia dvasia. Nors savo 62 metų amžiaus (1890- 
1952) diplomatijai atidavė apie 24 metus, nors 
Skandinavijoje lig paskutinių laikų jo vardas pa- 
likęs simpatingas, ateičiai jo vieta mūsų litera- 
tūroje neabejotinai bus žymesnė nei diplomati- 
joje. 


Lietuvių literatūroje reakcija prieš visuo- 
meninį romantizmą ir socialinį realizmą prasidė- 
jo keleri metai prieš pirmąjį pasaulinį karą. Nau- 
Ja šviesuomenės karta, išaugusi Rusijos bei Len- 
kijos moderniųjų srovių įtakoje, netruko pasiū- 
lyti estetizmą ir individualizmą (Čiurlionienė 
“Lietuvoje", Sruoga “Bare"). Estetizmas reiškė 
rašytojui naują paskirtį — ne visuomenei skelb- 
ti tam tikrus idealus, bet kurti veikalus, kurie 
duotų meninio, estetinio pasigrožėjimo. Indivi- 
dualizmas turėjo reikštis tuo, kad rašytojo akis 
turėjo būti kreipiama ne tiek į tai, kas visuo- 
menę domino ar jos gyvenimą lėmė, bet į atskiro 
žmogaus likimą, jo interesus bei pergyvenimus; 
literatūra turėjo atverti, anot Sruogos, rašytojo 
sielą. 

Bėgimas nuo natūralistinio tikrovės suvoki- 
mo ir jos tokio vaizdavimo vedė į naują tos tik- 
rovės pergyvenimą ir vaizdavimo būdą. Tuo me- 
tu populiariausias, o gal ir lietuviui labiau prie 
širdies, buvo beletristikoje impresionizmas, pas- 
kiau lyrikoje simbolizmas. 

Šeinius buvo pirmasis, kuris atsivedė į be- 
letristiką naujo augimo inteligentą su jo naujais 
asmeniniais rūpesčiais (“Bangos siaučia“) ir ku- 
ris tiek inteligentą, tiek ir kaimietį vaizdavo 
impresionistinį. Kad Šeinius laikėsi lietuviško 
gyvenimo; kad jame buvo apstu eleginės nuotai- 
kos — tatai gal būt buvo priežastis, jog buvo jis 
skaitytojui priimtinas ir virto mokyklinių chres- 
tomatijų mėgstamuoju rašytoju. į 

Kitokis likimas ištiko tos pačios kartos Jur- 
gi Savickį, nors jo pirmoji knyga pasirodė tru- 
putį vėliau (“Šventadienio Sonetai'' 1922) ir nors 
jis aną estetizmo ir individualizmo šauksmą vyk- 
dė su didesniu kaupu. Kiek didesnio atgarsio ra- 
do jo antroji knyga “Ties aukštu sostu" (1928). 
Po ilgos tylos pasirodę Savickio “Raudoni ba- 
tukai" (1951) recenzentų buvo sutikti su entu- 
ziazmu. Savickis buvo iškeltas kaip vienintelis 
lietuvių rašytojas, kuris jaučia ryšį su vakarų 
literatūra. Tačiau patys skaitytojai žiūrėjo tylė- 
dami ir į knygą ir į atsiliepimus apie ją. Pasku- 
tinis Savickio veikalas “Šventoji Lietuva“ dar 
nesuspėtas įvertinti nei spaudos nei skaitytojų. 

Atrodo, kad Jurgis Savickis priklauso prie 
tų rašytojų, kurie stovi vieniši. Vieniši, nes tarp 
jų ir skaitytojų yra didelis tarpas — per didelis 
tarpas, kad skaitytojas ir rašytojas galėtų vienas 
kitą traukti. ) | 

Kas gali neigti, kad J. Savickis ir pirmuo- 
se savo pasakojimuose kalba dažniausiai apie lie- 
tuvišką žmogų, veiksmą nukelia net į konkrečius 
lietuviškus vietovardžius, į panemunes. Tačiau į 
tuos žmones jis žvelgia akimis, kurios į gyvenimą 
išmoko žiūrėti svetimuose kraštuose ir svetimo- 
se literatūrose. Tuos lietuviškus žmones jis ma- 
to gana siaurus. Siaura yra jų gyvenimo Ir pergy- 
venimų skalė: noras gerai gyventi (o tam reikia 
pinigų), seksualinio gyvenimo visiška laisvė. Tai 
ašis, apie kurią sukasi Savickio žmogus Ir visas 
apie tą žmogų pasakojimas. Tas pačias žymės 
žmoguje iškelia, žinoma, ir kiti rašytojai. Bet 


daugelis jų šalia seksualinių polinkių randa dar 
ir dvasinių, kurie prabyla sąžine ir sukelia žmo- 
guje dramatinių konfliktų. Savickis neregi to 
dramatizmo. Jo žmogus vientisas savyje. Nei 
rengdamasi nuodyti seną uošvį, nei organizuo- 
dama ją priglaudusio giminaičio žudymą, nei leis- 
damasi į meilės scenas su pirmą kartą sutiktu 
vyru, nei jam galutinai atsiduodama, moteris ne- 
jaučia savyje jokių priekaištų. Taip kaip jų ne- 
jaučia medelis ir gyvunėlis. Savickio žmoguje 
tos antrosios pusės — dvasinės — lyg ir nėra. O 
seksualinis laisvumas, nuogų gražuolių išstatinė- 
jimas languose ar net ant stogo, vizitų priimi- 
nėjimas su Ievos kostiumu, kaimo žmonių žiū- 
rėjimas į seksualinį laisvumą atlaidžiai, pro pirš- 
tus — primintų greičiau skandinavišką literatū- 
ros dvasią, bet vargiai lietuvišką. 

Nors Savickio žmonės sukiojasi dažnai lietu- 
viškuose rėmuose, bet ir tų rėmų sudarymas nė- 
ra lietuviškas. Nera lietuviškas siauresne etno- 
grafine prasme. Karčiama ar žydo kiemas, ar net 
Kauno senamiestis nėra tokis, kokį atvaizduotų 
Krėvė. Jie labiau suinternacionalinti. Iš lietuviš- 
kos medžiagos gabalų Savickis sudėlioja stilizuo- 
tas dekoracijas, kurios ryškintų veikėjus, stip- 
rintų nuotaikas. Savickis ir yra Savickis tuo, kad 
žmogiškuosius ir gamtinius elementus jis perdir- 
ba pagal savo vaizduotės turimas ar kuriamas 
formas. Jis tikrai gyvenimą nestilizuoja, bet gy- 
venimą visiškai performuoja. Šia kryptimi nė 
vienas mūsų beletristas nera taip toli nuėjęs. 

Jei žmonės Savickiui tėra manekenai, lėlės, 
kurias gali kaip nori tampyti, tai gamta yra sce- 
na, kurioje vyksta tasai lėlių teatras. Scena, ku- 
riai duodamos čia vienokios, čia kitokios deko- 
racijos, žiūrint spalvų, šešėlių žaismo, kad tik 
jos labiau išryškintų anų lėlių šokį. Štai vienas 
eilinis scenovaizdis: 

“Pavasario vėjas buvo šiltas ir bepūsda- 
mas taip kaitino veidą, kaip plaukų sausintojo 
elektros srovė, pučiama į plaukus. Šiltasai vė- 
jas žėrė iš visų pusių, sunešdamas į krūvą 
įvairius kvapus iš visų Dievo tiksliai sukurtų 
ir susodintų gėlynų, pievų ir girių. 

„.. Eglyno viršūnės įgudusios rankos buvo 
stilingai sukarpytos aštriais siluetais, apsibrė- 
žiančiais ant papilkėjusio ir vis šviesiai balz- 
gano vakaro dangaus. Tik kur-ne kur dangus 
buvo pragręžiamas auksinės pudros vakaro 
nuotaikai pabrėžti. ii 22 

„.. Raudona vakaro saulė, atkirsdama nuo 
savęs kelis staigius spindulius, stipriu impetu 
švystelėjo juos, kaip vilyčias, į laibus tamsios 
girios kamienus, nušviesdama juos auksu ir 
pamastaguodama staiga sužaliavusiomis, kaip 
nupraustomis medžių šakutėmis girioje. 

Tai buvo sutartiniai signalai vienragiams 
arkliams ir plėšriųjų vagių išvogtoms panoms 
keliui girioje parodyti. 2 y 

Saulės aukso strėlė zimbė girios tamsu- 
moje" (“Ties aukštu postu", 48-9 p.) 

Manekenų pasaulis savaime pažadina ir ati 
tinkamą nuotaiką. Kas, žiūrėdamas į lėlių šokį, 

verks ar jaudinsis. Juk joms nei skaudu nei grau- 
du. Tai kas, kad vagį mušė ir užmušė. Tai tik 
vaidyba. Jam skaitytojas neturi jokio sentimento. 
Tegali į jį, į visa žirūėti su lengva ironija. Su iro- 
nija į visą tą žmogaus žaismą. Šia nuotaika Sa- 
vickis yra vienintelis ir labai rafinuotas mūsų 
literatūroje. Jeigu jam pradeda rodytis kokios 
elegijos rūkeliai, tuojau skubinasi juos išgainioti. 

Turint po ranka ne visus Savickio raštus, 
negalima pagrįstai ir tvirtai teigti, kokiais ke- 
liais ir kokiomis priemonėmis reiškiasi ana per- 
kuriamoji performuojanti kūryba. Tačiau kai ku- 
rios linijos atsekamos. — Dažnai būdavo nuro- 
doma, kad Savickis “kitaip kalba". Kalba psicho- 
logiškai, ne logiškai, ne gramatiškai. Šita jo kal- 
ba, sakinio ir minties dėstymo eigos stilius, buvo 
labiausiai pastebėtas ir ar tik ne daugiausia įta- 
kos palikęs kitiems rašytojams. Bet čia dar nėra 


svarbiausia, berods, Savickio kuriamoji žy- 
mė. Svarbesnė ir, man rodos, aukštesnės kū- 
rybinės vertės žymė — tai Savickio metaforinis 


išsireiškimas kūryboje. Jei metafora laikoma sti- 
listine priemone ir reiškia vieno dalyko išreiški- 
mą kitu, kuris giminiškas su anuo savo daromų 
įspūdžiu, tai Savickis yra kaip tik šios plačia pla- 
čia prasme metaforos originaliausias atstovas, iš- 
plėsdamas ją nuo sakinio iki viso vaizdo. Sumai- 
šydamas šitokiu būdu gyvenimo plotmes, negy- 
vąjį pasaulį reiškia žmogiškojo reiškiniais, žmo- 
giškąjį techninių padarų funkcijomis. Tai, ką va- 
diname realistinių, sumaišo su fantastiniu. Fan- 
tastinio pasaulio simboliais reiškia tas nuotai- 
kas, kurias žadina realistinis. Grojamų vargonų 
muziką reiškia vaikščiojančiais angelais su spar- 
nais; bundančios žmoguje mintys reiškiamos pa- 
sikalbėjimu su gundytoju. Susimaišo abu ir virs- 
ta nauju trečiuoju, kuris jau yra meno pasaulis. 
Savickis ir vaizduoja tą naują pasaulį tiesiog me- 
niniais terminais ir menine technika. Jis žiūri į 
miesto vaizdą kaip į impresionistini paveikslą, 
kuriame žaidžia spalvos, kontūrai, žaidžia ryš- 
kios, viena nuo kitos išsiskirsiančios spalvos. 

Savickis mėgsta skaitytoją “ apgaudinėti", 
vertindamas asmenį ar veiksmą neigiamai ten, 
kur nusistojęs įprotis laikytų jį teigiamu, geru, 
ar atvirkščiai. Patys Savickio knygų vardai yra 
tos rūšies — “Šventadienio Sonetai", “Ties aukš- 
tu sostu", “Šventoji Lietuva". Tie vardai sudaro 
tauresnės, kilnesnės plotmės įspūdį. O tuo tarpu 
visas tų pasakojimų turinys yra greičiau žemes- 
niosios plotmės. Taip bent vertiname savo tra- 
dicinės etikos normomis. Jei stilistiniu atžvilgiu 
tai galima vadinti parodijomis, ironijomis, tai 
ideologiniu atžvilgiu tai sudaro įspūdį, lyg au- 
torius sumaišo ir moralines kategorijas ir savo 
sukurtą pasaulį matuoja nauju etiniu matu. 

.-„ „Didžiausio estetinio įspūdžio Savickis daro 
brėždamas detales — brėždamas jas labai taupiai, 
bet ryškiai. Vaizdas, scena, dekoracija jo kuriami 
labai išradingai. Mažiau to meninio išradingumo 
parodo kūrinio statyba. 

Tas pats Savickis yra išlikęs savo visų laikų 
kūryboje. Tas pats ir kelionių aprašymuose. Tas 

pats net privačiuose laiškuose. Atmainų tiek te- 
jausti, kiek jų galėjo duoti kintąs amžius 1r de- 
rinimasis į skaitytoją. Tuo atžvilgiu “Šventa- 
dienio Sonetus" ir “Ties aukštu sostu“ galima 
laikyti ankstesniąja kūryba, “Raudonus Batu- 
kus? ir “Šventąją Lietuvą" vėlesniąja. Skirtu- 
mas tarp jų tas, kad paskesniuose raštuose Sa- 
vickio perkuriančioji vaizduotė nebe tokia drą- 
si, mažiau išradinga. Pritylant šitai kūrybai, o 
pasiliekant tematikai tai pačiai, daugiausia ba- 
nalioms meilės istorijoms, “Raudoni batukai“ 
blunka prieš “Ties aukštu sostu". “Šventojoj 
Lietuvoj? Savickis gelbstisi platesne tematika — 
platesniu lietuviško gyvenimo plotu. 

“Šventojoj Lietuvoj" vaizduoja 20 amžiaus 
pradžią — Lietuvą caro policininkų valdomą, 
kada dvaras nyksta arba demokratėja ir valstie- 
čiai jį užlieja; kada pasaulėžiūriniu atžvilgiu ša- 
lia tradicinės klebonijos ir bažnyčios į žmones 
ima brautis iš Rusijos ir Lenkijos atkeliavę ni- 
hilizmas ir bedievybė. Savickio romanas ir vaiz- 
duoja tų visų reiškinių atstovus. Ištikimas pats 
sau, Savickis žiūri į visus tuos veikėjus su leng- 
va ironija. Tačiau pažymėtina, kad kai kuriems 
jų jaučia tylios simpatijos, pasigėrėjimo — bent 
tokio kaip gražiam paveikslui. Simpatijos jaučia 
tradicijos atstovams — tiek valstietiškosios, tiek 
bajoriškosios kartos prisirišimui prie žemės ir 
prie visos paveldėtosios dvasios. Bernas Jeroni- 
mas, dvarininkėlio augintinė Anelė ir pats dva- 
rininkas Tvirbutas vaizduojami su ta šiluma. 
“Pripratus", kad mūsų romanai kunigus vaiz- 
duotų su nelegaliais vaikais (tikriau: nelegalius 
tėvus), Savickis ir čia išsiskiria — jo kunigai, 
tiesa, savotiški, vienas mechanika labiau susirū- 
pinęs nei visu kitu, kitas kunigu patapęs po ne- 
pavykusių piršlybų Anelei, bet abudu garbingi 
savo pareigose. Prisirišdamas prie tradicijų, Sa- 
vickis abudu nihilistus padarė neigiamus. Jeigu 
Borisevičius santūresnis ir garbingesnis, nes jis 
tiesus, tai kovingasis Aperavičius, kuris Šven- 
čiausiąjį iš altoriaus išima ir piausto, pasirodo 
karjeristas ir veidmainys, kuris savo revoliucio- 
nieriškumą palaidojo, vesdamas lenkę žmoną ir 
su ja eidamas į bažnyčią. Tokių nihilistų niekas 
kitas tokiu laipsniu nėra “demaskavęs"'. 

Anų tradicijos atstovų paveikslus Savickis 
duoda natūralius, nuosaikius. Jų piešinio pavyz- 
dys štai kokis originalus ir savickiškai impresio- 
nistiškas Anelės paveiksle: 

“Ak, toji Anelė, visi ją mylėjo. 

„ „Pažiūrėti Anelė buvo vaikas. Tokių skais- 
čių bruožų, tamsoka tokia. Iš pat pirmo žvilgs- 
nio atrodė gerai žinanti, ko nori, Patemptomis 
tokiomis lūpomis. Sultingomis kaip uoga. Ir 
taip gražiai pieštuko užbrėžtomis. Menininkų, 
jas kūrusių, pasididžiavimas. 

Ir labai nedrąsiomis akimis, kaip neseniai 
gimusio stirniuko. Bet tokios jos aiškios ir pa- 
tikimos, tos akys. Kaip dangus. Kartais tas ne- 
drąsumas akių lyg priminė jos norą virktelėti 
ar susikaupti. Lyg ryždamasi kieno paklausti, 


svarbiausios gyvenimo mįslės pati neišspręs- 
dama: “kogi tas gyvenimas iš manęs nori?" 

Mažutėlės, perdėm artistiškai sumodeliuo- 
tos ausys, kurios rodyte nurodė į daugiau aris- 
tokratiškesnę padermę, nė sodžiaus žmonės. Tr 
su tais plaukais, lyg armija frizerių darbavo- 
si, tiek artistiškai plaukas prie plauko, sudėda- 
mi pasmilkinyje. Buvo kaip piešinyje. Lyg 
pasaulinio masto artistas braižė plaukų bruo- 
žą prie bruožo. Kaip japonai kad daro savo 
piešinius. Plaukai buvo juodi. Visuomet atro- 
dė gražiausia sutvarkyta. Akys žydrios. Ko 
daugaiu iš žmogaus galima reikalauti. 

Bet už vis didelės reikšmingos ir visuo- 
met būgščios akys. Tai buvo įspūdis vyriau- 
sias. 

Ant nosytės, iš vienos pusės, — tamsi dė- 
melė. Kaip fabriko koks ženklas ir gaminio 
garantija. Kad neapsiriktų. 

Tai buvo rasės žmogus. Toji Anelė, savo 
prisirpusiomis lūpomis. 

Jei pirmas įspūdis — tai vaikas, bet kojos 
ir rankos atrodė kiek didesnės, nė priderėtų 
tam "vaikui". Net — stambokos. Lyg atsargai 
paimtos vienu numeriu didelesnės'“ (20 p.). 

Nevykusios naujovės, arba pažangos paro- 
dijos, atstovai ryškesni, bet jie patirštintai ironi- 
zuoti. Tokie būsimasis amerikonas Leonardas, 
vargoninko sūnus studentas nihilistas Aperavi- 
čius, policininkas Akcentavičius, mokslo apga- 
dinta ir romanų meile gyvenanti Anelė nr. 2 — 
juos visus Savickis pačiumpa kokioje situacijo- 
je ir rodo, kaip jie reiškia savo charakterį, pa- 
tirštindamas charakterio bruožui ryškinti dažus. 
Savickio didelė literatūrinė kultūra jį ir čia gelbs- 
ti. Jis lieka originalus ir įdomus, nors kai kurio- 
mis scenomis ir motyvais kartojasi iš “Ties aukš- 
tu sostu". Tačiau du Savickio mėgstami kraštu- 
tinumai ir čia nepriimtini — tai grotesko, paro- 


dijos perdozavimas (scena su Akcentavičium ir 
Jo nuogale Akcentavičiene ant stogo, kaGa visas 
miestelis su kunigu prieky susibėga jos gelbėti); 
antra, per didelis seksualinių scenų “apnuogini- 
mas", kuris artėja į pigiąją literatūrą. 

Didelio tūrio pasakojimai dažnai traukia 
skaitytoją savo fabula. Kas bus toliau — verčia 
skaityti. Savickis to sugebėjimo, organizuoti fa- 
bulą, neturi. Jo paraleliai pinamos istorijos taip 
ir palieka tarp savęs draugėn nesupintos. Jos ir 
lieka toliau bėgti nebaigtos. Bet Savickio veika- 
las vis tiek traukia skaitomas. Traukia Savickio 
pasakojime rafinuotesnį skaitytoją tas nenuspė- 
jamasis: kokį naują bruožą Savickis brūkštels su 
nauju sakiniu .O jis tikrai yra nenuspėjamas, nes 
ji diktuoja įspūdis, impresija. Čia Savickis yra 
meisteris. 


Apžvalga įgalina išvadą, kodėl Savickis li- 
ko vienišas ir nuošalus, kodėl tarp jo ir skaity- 
tojų masės susidarė tarpas. 


Skaitytojui liko svetimas Savickio pasaulis. 
Skaitytojas nebuvo pratęs tenkintis elegantiškų 
formų žaismu, vadinas, grynuoju estetizmu. Jis 
buvo pratęs jieškoti literatūros kūrinyje ir to ir 
to — gyvenimo problemų ne mažiau už forma- 
linį grožį, tikriau: vieno neatsieti nuo antro. Va- 
dinas, reakcija prieš literatūros visuomenišku- 
mą nebuvo jo panaikinus iš skaitytojų intereso. 

Savickis buvo menininkas, kurį kai kas pa- 
vadino europinio modernizmo ir dekadanso at- 
stovu. Skaitytojas nebuvo šio dekadanso prigy- 
venęs. 

Šitai ir paaiškina faktą, kad Savickis, dary- 
damas daugiau įtakos jaunesniems rašytojams, 
kurie, jo mokomi, surado kontaktą su skaityto- 
ju, patsai to kontakto mažiau beturėjo. 


STASĖ PRAPUOLENYTĖ 


POETUI 


Tavo mintys, 

Lyg upių vandenys — 
Pakalnėmis 

Vingiuoja. 


Tavo mintys, 

Lyg balti balandžiai 
Erdvėje — 
Sparnais švytruoja. 


Tavo mintys, 
Simfonijos kerėjimu 
Vienumoje 

Gaivina. 


Tavo mintys, 
Kaip senas vynas 
Ir daina — 
Svaigina. 


RUBEN DARIO“ 


LECONTE DE LISTE 


Eini per nemirtingų mūzų karaliją nematuotą, 


įkvėpimo supamas plataus ir švento, 

lyg išdidus radža savų dominijų plotais 
per aštrų vėją Joji tu ant indų elefanto. 
Tavo dainoj aidai triukšmingo Okeano, 
tavo poezijoje liūtai, džiunglės tvankios, 
Šviesa laukinė tavo lyroj skamba, 
tvirtais garsais ji virpa tavo rankoj. 
Tave fakyrai mokė žvaigždynus pažinti, 
tau Orientas įkvėpė misterijas ir mintį, 
legendų vizijas ir paslaptis rytų. 
Žemės jėga eilčraščiai tavieji minta, 

iš tavo posmų Ramayanų liepsnos švinta, 


dainuoji tu kalba slaptina milžinų miškų. 


*) Nikaruguos poetas (1867-1916) romantikas, lite- 


ratūrinio judėjimo, vadinamo modernizmu, pradininkas. 


V. Kasiulis 

DU PORTRETAI 


WALT WHITMAN 


Jo geležies šaly gyvena žilas magas, 
šviesus, blaivus, gražus kaip patriarchas, 
tarpuaky olimpiškos ir gilios raukšlių vagos, 
valdoviškos ir kilnios, užburiančios arkos. 
Gili siela lyg veidrodžius bedugnių būtų lietus. 
Pavargusius pečius tamsus apsiaustas dengla. 
Jo arfa nukalta iš seno medžio kieto, 

iš kurios naujos dainos sklinda į padangę. 
žynys, kvėpuojantis dievų palaima, 

jis regi ateity laikus laimingus. 

Jis arui sako — “Lėk!", jūreiviams — “Plaukit!", 
“Dirbkit!" — raumeningiems darbininkams. 
Taip eina jis savais keliais didingas, 

aukštai iškėlęs imperatorišką veidą. 


Išvertė JUOZAS KĖKšTAS 


Portretistas 


šiai ns ia ia asi i ai 


VIEšOSIOS NUOMONĖS FORMAVIMAS 


P4-M-A-L:D E I KAS 


. Imdami laikraštį į rankas, daugumas žmo- 
nių paprastai pirmiausia jieško naujausių žinių, 
informacijų. Nemaža dalis skaitytojų laikraštį 
vertina tik dėl jo pateikiamų naujienų. O tačiau 
žinios ir informacijos, nors ir kaip skaitytojų 
gaudomos ir vertinamos, dar nesudaro rimto laik- 
raščio svorio. Rimtas ir subrendęs laikraštis ne 
tik tarnauja skaitytojui, pateikdamas jam pasku- 
tines žinias, — jis atlieka dar ir kitą, svarbesnį 
vaidmenį, vadovaudamas visuomenei ir formuo- 
damas jos viešąją nuomonę. 

Viešosios nuomonės formavimo klausimui 
išaiškinti, jį skirsime į keturias dalis, būtent: 1) 
kaip suprantame viešąją nuomonę, 2) kaip su- 
prantame jos formavimą, 3) kuo pateisinamos 
pastangos paveikti viešąją nuomonę ir 4) viešo- 
sios nuomonės formavimo metodai. 

Peržvelgsime visus tuos klausimus paeiliui. 

Viešoji nuomonė suprantama kaip kolekty- 
vus daugumos nusistatymas tuo ar kitu klausimu. 
Jos neturėtume painioti su minios nuomone. Mi- 
nioje žmonės lengvai užsikrečia kieno nors emo- 
cingai skleidžiama nuotaika, ir atskiras individas 
nekritiškai pasiduoda minios sugestijai, tarsi ne- 
betekdamas savo nuomonės. Viešąją gi nuomonę 
sudaro daugiau ar mažiau savarankiškos atskirų 
individų nuomonės. Tik, žinoma, ne visų visuo- 
menės narių, o geriausiu atveju — tik daugumos. 
Kaip pati visuomenė skirstosi į grupes bei sluogs- 
nius, taip ir viešoji nuomonė reiškiasi kaip atski- 
rų visuomenės grupių bei sluogsnių nusistaty- 
mas tuo ar kitu klausimu. 

Viešajai nuomonei susidaryti turi įtakos ne 
tik faktai bei įvykiai, bet ir pačių žmonių inte- 
resai. Paprastai faktus ir įvykius kiekvienas ko- 
mentuoja savo interesų šviesoje, ir todėl bent 
daugumas žmonių juos supranta daugiau ar ma- 
žiau subjektyviai. Lygiai subjektyviai įvairius 
gyvenimo reiškinius supranta ir savaip išsiaiški- 
na ne tik atskiri individai, bet ir kiekviena vi- 
suomenės grupė, kiekvienas jos sluogsnis. Todėl 
įvairių visuomenės sluogsnių viešoji nuomonė re- 
tai kada tesutaps kuriuo nors klausimu. Atskiri 
visuomenės sluogsniai, kaip jau matėme, tais pa- 
čiais klausimais dažnai turi skirtingas nuomones. 

Pagaliau ir vieno kurio nors visuomenės 
sluogsnio nusistatymas tuo ar kitu klausimu nė- 
ra pastovus. Nenutrūkstamai bekintą gyvenimo 
įvykiai veikia žmonių nuotaikas, keičia ir jų nu- 
sistatymus. Taip kinta svyruoja ir Vlešoji nuomo- 
nė. Kultūringoje visuomenėje jl yra daugiau „di- 
ferencijuota, bet ir labiau nuosekli, logiška, išei- 
nanti iš gyvenimo įvykių ir vyraujančių idėjų. 
Mažiau kultūringoje visuomenėje ji dažnai būna 


pagrįsta gandais, subjektyviais prileidimais ir 
lengviau prieinama demagogijai ir propagandai. 

Pastangos paveikti viešąją nuomonę reiškia 
norą daryti visuomenei įtakos. O toks iš šalies po- 
zityvios įtakos darymas visuomenei yra jau vi- 
suomenės auklėjimas. Ta prasme laikraščiai ir 
spaudos darbuotojai, kiek jie pozityviai veikia 
vlsuomenę, yra visuomenės auklėtojai. Tačiau tą 
garbingą visuomenės auklėtojų vardą nusipelno 
toli gražu ne visi laikraščiai ir ne visi laikrašti- 
ninkai. Labai dažnai spauda stengiasi paveikti 
visuomenę ne auklėjimo prasme, bet ją palenk- 
dama nelabai vertingos rūšies propagandai. 

Čia mes susidūrėme su dviem sąvokom — 
auklėjimu ir propaganda, — kurios dažnai ir auk- 
lėtojų ir propagandininkų yra painiojamos. Jos 
kartais atrodo panašios. O tačiau jos yra skirtin- 
gos kaip du poliai, tarp kurių telpa visos spaus- 
dinto žodžio įtakos visuomenei. Kur prasideda 
vienas šių reiškinių ir kur pasibaigia antras — 
aiškios ribos neįmanoma pravesti. Populiarus 
skirtumas dažniausiai pasitaiko toks, kad auklė- 
jimas yra garbingas procesas, o propaganda — 
žiūrint jos rūšies — arba mažiau respektuojama 
arba net ir visai smerkiama. Daugumoje kraštų 
propaganda turi blogą vardą. Todėl ji dažnai už- 
simaskuoja neutraliu ir nekaltu informacijos ter- 
minu. Amerikoje įvairūs propagandininkai pa- 
prastai save tituluojasi auklėtojais. 

Kuo gi propaganda skiriasi nuo auklėjimo? 
Kartais tas skirtumas beveik dingsta, ypač kai 
turime reikalo su idėjų propaganda. Tačiau tas 
skirtumas darosi labai aiškus, kai turime reikalo 
su interesų propaganda. Auklėjimas yra objek- 
tyvių vertybių perteikimas. Propaganda gi, prie- 
šingai, yra pastangos paveikti žmones bei jų lai- 
kymąsi kuriomis nors tendencingomis idėjomis, 
objektyvios kritikos neišlaikančiomis teorijomis, 
šališkai interpretuojamais faktais. Auklėjimas 
siekia paties auklėjamojo gerovės, propaganda 
siekia kieno kito naudos. Auklėjimo siekiamos 
didžiosios vertybės — tiesa, gėris, grožis, šventu- 
mas, socialumas, humaniškumas — yra abstrak- 
čios ir niekada galutinai nerealizuojamos, tai tik 
žmoguje diegiami idealai. Propaganda gi siekia 
konkrečių laimėjimų, dažnai materialinės nau- 
dos, kurios besivaikant, paneigiami arba apgau- 
lingai panaudojami žmonių idealai ir jų siekia- 
mos dvasinės vertybės. Auklėjimas eina įrodymo 
keliu. Jis nori auklėtinį įstatyti į pažinimo ke- 
lią — kelią pačiam susirasti tiesą, suprasti gro- 
žį, spręsti, kas gera ir kas negera. Auklėjimo me- 
todas yra logiškas įtikinamumas. Auklėtiniui ne- 
primetamos nuomonės, sprendimai, o tik pade- 

dama jam pačiam susidaryti teisingą sprendimą. 
Taigi, auklėjimas siekia auklėtinio sugebėjimo 
nepriklausomai mąstyti. ) 

Propagandos metodas yra priešingas. Jai ne- 
naudingas žmogaus sugebėjimas savarankiškai 
mąstyti. Jos interesas yra tai, kad Žmonės ne- 
kritikuodami įtikėtų jiems peršamiesiems daly- 
kams. Ji paprastai stengiasi ne logiškai įrodinė- 
ti, o stipriais ir skambiais, neretai nuvalkiotais 
posakiais nuginčyti, nuneigti. Jų diskusijose bei 
įrodinėjimuos dažni tokie posakiai, kaip “nesą- 
monė", “žema", “nereikalinga", “reakcijonie- 
rius" ir t.t. Ji nesiekia loginio įtikinamumo, o tik 
emocinio minios patraukimo. Propagandininkas 
rimtai nediskutuoja savo priešininko idėjos, o tik 
jai prisega menką vardą, kad tuo sumažintų jos 
patrauklumą ir pažemintų savo priešininką. 
Operuodamas skambiais posakiais, jis sau prisi- 
taiko didelių autoritetų liudijimus ir liaudies iš- 
mintį. Auklėjimas siekia individualaus atsakin- 
gumo, propaganda — masių efekto. 

Taip aptarus auklėjimą ir propagandą, sa- 
vaime išprovokuojamas kitas klausimas: ar pro- 
paganda, kaip turinti daug ko neigiama, iš viso 
pateisinama, ir ar rimtas laikraštis gali jos iš vi- 
so atsisakyti? Šį klausimą galėsime atsakyti, paly- 
gindami auklėjimą ir propagandą dar vienu po- 
žiūriu, būtent, profesiniu. 

Lygindami auklėjimą ir propagandą profe- 
sinėje plotmėje, rasime, kad auklėjimas yra pa- 
šaukimas, o propaganda yra dažniausiai intereso 
bei verslo reikalas. Tai yra dvi gyvenimo sritys, 
kurios tačiau tarp savęs susisiekia, ir jų susisie- 
kimo riba labai neaiški. Gyvenime pašaukimas 
be verslo gali egzistuoti tik labai nedaugelyje 
sričių. Žurnalizmas nėra viena tokių. Išskyrus 
gal tik labai suspecialintus leidinius, bendras 
laikraštis praktiškai negali išsilaikyti vien tik 
žmonių auklėjimo plotmėje. Jis turi dalyvauti 
gyvenimo interesų kovoje, užimti joje tam tik- 
rą plotmę ir vietą, kai ką suinteresuotai skatin- 
ti, su kai kuo suinteresuotai kovoti, kai ką palai- 
kyti, kai ką skelbti. Tiesa, gal tai bus ir nesava- 
naudiška idėjų propaganda, bet vistiek tai bus 
propaganda. Taigi, kiekvienam laikraščiui, noro- 
mis ar nenoromis tenka viešąją nuomonę veikti 
ne tik auklėjimo keliu, bet ir propagandos prie- 
monėmis. Tik, žinoma, svarbesnę kultūrinę misi- 
ją bet kuris laikraštis atlieka tada, kai jis stovi 
arčiau auklėjimo ir kai jis mažiau verčiasi pro- 
paganda ir ypač kai jis stovi toliau nuo menkos 
rūšies propagandos. 


III. 
Bandyti formuoti viešąją visuomenės nuo- 
monę jos auklėjimo tikslų — tai reiškia jaustis 


aukščiau tos visuomenės, jaustis galinčiu būti jos 
moraliniu vadovu bent tam tikrais atžvilgiais bei 
klausimais. Žurnalisto kvalifikacijas būti visuo- 
menės auklėtoju nustato jo užsibrėžti tikslai, 
tiems tikslams siekti pasirinktos ir panaudojamos 
priemonės ir jo pajėgumas įtikinti skaitytojus jo 
minčių teisingumu bei svarbumu. Jo pastangos 

paveikti visuomenei daugiausia pasireiškia tri- 
mis keliais: i 

1) bendrųjų vertybių ugdymu: tautiškumo, 
religingumo ugdymas, moralinių įpročių skatini- 
mas, estetinės kultūros kėlimas, humaniškumo 
bei socialumo skiepijimas ir t.t. 

2) kova su tuo, kas neigiama arba žalinga, 
pvz., su atsilikimu, nesusipratimu, tamsumu, 
abuojumu, girtavimu, nesocialumu, nemoralia 
spauda, krinkančia jaunimo morale, valdininkų 
nesąžiningumu ir t.t. Wii 

3) pravedant įvairias kultūrines, socialines, 
ekonomines ir kitų sričių reformas bei pageri- 
nimus; jei visuomenė nėra tinkamai paruošta bei 
informuota, dažnai ji neturi savo nuomonės to- 
kių reformų reikalingumu, yra nevieninga ir 
joms nepalanki; spauda tokiais atvejais atlieka 
svarbų vaidmenį. 

Tarpinę padėtį tarp verslo propagandos ir 
auklėjimo užima idėjų propaganda. Demokrati- 
nė žodžio laisvė garantuoja kiekvienam teisę 
skelbti bei skleisti savo idėjas bei įsitikinimus. 
Idėjinę propagandą galima laikyti auklėjimo rū- 
šimi, kuri yra pagrįsta daugiau vienos kurios 
nors krypties vertybėmis. Tokia propaganda yra 
pateisinama, jei ji atitinka etiškuosius ir socia- 
linio gyvenimo reikalavimus. Ji tampa nebepa- 
teisinama ir asociali, 

1) kai tampa apgaulinga ir nebeatvira, kai 
viena skelbia, o ko kita siekia, pvz., komuniz- 
mas, 

2) kai ji yra netolerantiška ir perdaug fana- 
tiška, pvz., komunizmas, fašizmas, nacizmas, 

3) kai nesuderinama su kultūringais įpro- 
čiais, 

4) kai nesuderinama su bendra gerove. 

Interesų propaganda skiriasi nuo idėjų pro- 
pagandos tuo, kad ji yra egoistiška, kaip ir kiek- 
vienas verslas. Stengdamasi paveikti žmones, ji 
nelaiko savo pareiga sakyti tik tai, kas teisinga 
nei kas tarnautų tik bendrai gerovei. Jos tikslas 
— daryti sugestijos žmonėms visais jai prieina- 
mais būdais ir iš to turėti naudos. Jos paveiki- 
mo bei įtikinamumo priemonės — tai sau nepa- 
lankių faktų nuslėpimas, jų iškraipymas ir ope- 
ravimas pseudo faktais. Laikraščiai, spausdinda- 
mi tokios reklaminės propagandos dalykus, pa- 
prastai nesiima atsakingumo už jų turinį; ko 
jie pageidauja — tai bent pakenčiamai estetinės 
reklaminių dalykų formos. 3 

Interesų propaganda paprastai yra neatvira; 
ji stengiasi užsimaskuoti, prisidengti objektyvu- 
mu; skaitytojų atpažinta, ji netenka įtikinamu- 
mo. Tačiau jei laikraštis padeda tokiai propagan- 
dai užsimaskuoti, jis mažina savo svorį ir skai- 
tytojų pasitikėjimą. 


IV. 


„„ Spauda yra viešojo gyvenimo institucija, ir 
Joje atsispindi beveik visi gyvenimo aspektai. 
Skaitytojas norėtų svarbiausių žinių iš visų gy- 
venimo sričių. Tačiau šiandieną joks laikraštis 
negali lygiai apimti visas sritis ir lygiai daryti 

ZENONAS KOLBA 


š V. KAZIMIERAS 


(Vitražas Tėvų Pranciškonų kop- 
lyčioje Kennebunk Porte). 


įtakos visiems visuomenės sluogsniams. Joks laik- 
raštis dabar to ir nesiekia. Jei jis to siektų, jis 
būtų jau perdaug bendras, ir jo įtakingumas dėl 
to turėtų nukentėti. Laikraštis, kuris sieks pa- 
tenkinti visus, greičiausia nesuras sau tinkamos 
plotmės ir gal nepatenkins nieko. Kad ir kaip 
besistengdamas būti objektyvus, laikraštis vis- 
tiek turi savo veidą. Kiekvienas laikraštis turi 

savo credo, t. y. tam tikrą kryptį — pasaulėžiu- 
rinę, tautinę, kultūrinę, partinę, ekonominę, ne-, 
utralią ar dar kitokią, pagal kurią derinasi jo ve- 
damieji, spausdinamos skaitytojų nuomonės bei 
straipsniai, komentuojamos naujausios žinios, 
parenkamos korespondencijos, paveikslai, kari- 
katūros. Ir tokios krypties turėjimas negali būti 
laikomas laikraščio trūkumu. Neigiamai galima 

vertinti tik tada, kai jis savo kryptį maskuoja, 
slepia savo veidą, stengdamasis apgauti savo 
skaitytojus. 

Kurios nors krypties laikraštis sutelkia apie 
save tos pat krypties ir skaitytojus ir jų tarpe 
jis turi didesnę įtaką. Ir ta aplinkybė dar nero- 
do, kad toks laikraštis jau turi verstis tos kryp- 
ties propaganda. Jis gali stovėti visiškai šalia 
propagandos, objektyviai perduodamas įvykius, 
darydamas objektyvias išvadas ir nesinaudoda- 
mas propagandos metodais. 

Laikraščio dvasia atsispindi jo vedamuosiuos 
straipsniuose. Jie atstovauja redakcijos nuomo- 
nei visais aktualiaisiais klausimais. Atitinkamai 
nušviesdami bei komentuodami dienos proble- 
mas bei įvykius, vėdamieji straipsniai padeda vi- 
suomenei juose susiorientuoti, juos suprasti ir 
susidaryti tuo ar kitu klausimu savo pažiūrą. 
Kadangi straipsnis pasiekia tam tikrą visuome- 
nės dalį ir supažindina ją su to meto problemų 
komentavimu ir redaktoriaus sugestijomis, ku- 
rias skaitytojai pasisavina ar bent iš dalies pa- 
sisavina, tai komentatoriaus nuomonės tampa 
lyg tuo branduoliu, iš kurio formuojasi skaity- 
tojų tuo ar kitu klausimu bendra pažiūra, kitaip 
tariant, viešoji nuomonė. 

Dalinį vaidmenį viešajai nuomonei paveikti 
gali suvaidinti ir pačių skaitytojų rimti bei išsa- 
mūs straipsniai tuo ar kitu klausimu. Tačiau šie 
pačiam laikraščiui ir kitiems skaitytojams yra 
daugiau pripuolami. Tik žinomi vardai, tos ar ki- 
tos srities autoritetai, giliau susidomėję kuria 
nors aktualia problema ir svariai ją išdėstę, gali 
stipriai paveikti visuomenės nuomonę. Šiaip į 
skaitytojų straipsnius laikraščiuose žiūrima kaip 
į jo asmeninės pažiūros pareiškimą jam rūpimų 
klausimu, išdėstytą gal ir subjektyviai, gal ir 
sunkiai, nežurnalistiškai. Juos perskaito tie, ku- 
riems įdomi ano asmens nuomonė, kas domisi 
paliestąja sritimi ir kas iš viso skaito viską, kas 
tik parašyta. Daugiau įtakos viešajai nuomonei 
turi dažni laikraščio bendradarbiai, kurie skai- 
tytojams jau žinomi ir kurių nuomonės yra jau 
pasirodę įtikinamos ir vertinamos. Tačiau laik- 
raščiui kryptį duoda ir jo minčiai vadovauja ne 
pripuolami skaitytojų straipsniai, o pačios re- 
dakcijos planingai numatyti ir su laiko įvykiais 
einą vedamieji. 

Pagal savo uždavinį ir pagal esamą situaci- 
ją vedamieji gali būti įvairaus pobūdžio. Jų ski- 
riama keletas rūšių, kurių svarbiausias paminė- 
sime. 

1) Informaciniai vedamieji, kurie apsiribo- 
ja tik faktų išdėstymu, jų neaiškindami. Jie 
spausdinami tada, kai vyksta kas nors svarbaus, 
ir laikraštis jau žino eilę įvykių, bet dar neturė- 
jo laiko dėl jų apsispręsti; panašiai gali būti tik 
informuojama, kai padėtis dar nėra paaiškėjusi, 
ir kurias nors išvadas daryti dar labai rizikinga. 

2) Aiškinamojo pobūdžio vedamieji, kur aiš- 
kinami nauji faktai, bet dar vengiama juos ko- 
mentuoti, vengiama parodyti savo nusistatymą 
jų atžvilgiu ar daryti savo išvadas. 


78 


3) Vispusiškesni yra tokie straipsniai, kur 
įvykiai ne tik atpasakojami ar paaiškinami, bet 
ir giliau interpretuojami. Sekdamas įvykius, 
studijuodamas padėtį ir surinkęs gerai informuo- 
tų asmenų nuomones, žurnalistas gali nurodyti 
įvykių priežastis, panagrinėti jų viešus ir slap- 
tus motyvus, jų prasmę apskritai ir kam nors 
ypatingai, jų vertę ar nevertę kurios nors vietos 
ar kurio nors sluogsnio žmonėms, jų santykiams, 
valstybei, kultūrai, ekonominiam ar politiniam 
gyvenimui ir t.t. 5 

4) Nuo šių skirtingi yra įrodomieji vedamie- 
ji, kuriuose šaltai, logiškai įrodinėjama, kokia 
yra nuosekli dabartinių įvykių eiga, ko tenka iš 
jų laukti ir kaip turėtų būti veikiama. Jais pa- 
prastai siekiama paveikti visuomenės veikėjus, 
politikus ir valstybininkus ypač svarbiais apsi- 
sprendimo momentais. Savaime suprantama, to- 
kie straipsniai aliarmuoja ir visuomenę. O kartais 
tik šiam, paskutiniajam tikslui jie ir skiriami. 

5) Skatinamojo pobūdžio vedamieji spaus- 
dinami, kai visuomenė pasirodo perdaug atbu- 
kusi ir pasyvi svarbiems dalykams, kai laikras- 
tis randa reikalinga ją paraginti į veikimą, į dar- 
bą. Panaudoję įtikinimo ir argumentavimo prie- 
mones, tokie vedamieji iškelia ar nurodo aiškų 
ir būtiną reikalą veikti, ką nors būtinai įvykdyti, 
atlikti tokią ar kitokią pareigą (pvz., dalyvauti 
rinkimuose ir t.t.). Krizių bei sukrėtimų metu 
tokios rūšies vedamieji gali atlikti dideli vaid- 
menį, vadovaudami kuriai nors idėjai ar nurody- 
dami išeitį. 

6) Dar tenka paminėti kovos vedamieji, ku- 
riais ryžtingai puolamos kurios nors viešos ne- 
gerovės ar kovojama dėl kurios nors idėjos. 


Gilindamiesi į straipsnių pobūdį, galėtume 
išskirti ir daugiau jų rūšių su skirtingais tiks- 
lais, skirtingu stilium ir skirtingomis įtikinamumo 
priemonėmis. Tačiau ir labai geras straipsnių rū- 
šių žinojimas dar neatsako kiekvienam žurnalis- 
tui pagrindinio klausimo, būtent: kaip rašyti 
straipsnius, kad jie būtų įtikinamesni, kad jie 
labiau palenktų visuomenės nuomonę, ją pa- 
trauktų, paveiktų? Tas klausimas svarbus ne 
vien žurnalistams, bet ir politikams praktiškai, o 
sociologams teoriškai. Atrodo, kad jis patarimais 
neišsprendžiamas. Gero žurnalisto, kaip ir gero 
menininko, negalima paruošti mokymo keliu. 
Juo reikia gimti. 

Įtikinamumui padidinti propagandos specia- 
listai siūlo ir propagandos praktikai naudoja 
įvairių priemonių. Tačiau daugumas jų atrodo 
tik gudrybės laikinai žmogų paveikti. Kaip to- 
kios, jos yra tik propagandos, o ne rimto įtiki- 
nimo priemonės. Siekiant rimto tikslo, jos nepri- 
imtinos. Gudrybėmis galima žmogų laikinai pa- 
pirkti, jį apgauti, bet sau pasitikėjimo neįgysi, 
rimto vardo nesusidarysi. Rimtu klausimu gali- 
ma tik rimtai ir tiesiai kalbėti. Rimtas laikraštis 
imponuoja savo svarstomų problemų svarumu 
bei aktualumu ir naudojasi tik rimtomis prie- 
monėmis savo skaitytojui įtikinti. Todėl rimtas 
laikraštis, norėdamas paveikti viešąją nuomonę, 


atstovaus daugiau visuomenės auklėjimui, negu 
propagandai, jis operuos daugiau tuo, kas ver- 
tinga, negu jieškos viršinio efekto. O norint įsi- 
gyti visuomenės pasitikėjimą, reikia praktiškų 
darbu ją įtikinti, kad atstovauji visiems svarbiam 
reikalui ir kad esi vertas pasitikėti. 

Neretai straipsnių rašytojai mano, kad jie 
tuo labiau įtikins skaitytoją, juo jie ilgiau įro- 
dinės. Taip apie rimtus ir svarbius dalykus daug 
prikalbama ir prirašoma ir tuo aptemdinama jų 
vertė. Niekas neturėtų pamiršti, kad straipsnis 
laikraščiui nėra mokslo traktatas. O be to, dauge- 
lyje žodžių kartais pasidaro neaiški dalyko pras- 
me. Dideli dalykai yra paprasti ir nesudėtingi, 
kaip paprasta ir tiesa: visi ją suprantame. Tik 
kai pradedame apie tiesą daug kalbėti ar rašyti, 
ji pasidaro mums nebeaiški. Lygiai kiekvienas 
supranta, kas gražu. Bet pradėjus diskutuoti, kas 
yra grožis, mums pasidaro jau nebeaišku. Pana- 
šiai gali būti žodžiais aptemdinamas kiekvienas 
savaime aiškus klausimas. Todėl, norėdamas būti 
lengvai ir teisingai suprastas, kiekvienas straips- 
nių rašytojas turi rašyti aiškiai, dalyko daug ne- 
komplikuodamas, ilgais pasakojimais neapsun- 
kindamas. Aiškiai minčiai daug lengviau patikė- 
ti. Skaitant gi ilgą, išpūstą straipsnį, lengvai su- 
sidaro įspūdis, kad jame vyrauja nebe dėstomas 
reikalas, o norįs pasireikšti asmuo. 

Itikinamumas didėja, kai argumentuojama 
ne ilgais įrodinėjimais, o faktais, paprasta, nesu- 
dėtinga statistika, žymių autoritetų nuomonėmis 
ir iš jų daromomis logiškomis išvadomis. 

Pasitikėjimas įgyjamas tiesumu ir objek- 
tingumu. Todėl, svarstant kurį klausimą, nau- 
dinga jį ir pakritikuoti ir kritiškai įrodyti jo 
svarbumą. Prasilavinęs skaitytojas nemėgsta 
vienpusiškumo. Kritiškai įvertintas dalykas jį la- 
biau įtikins, negu vienpusiškas jo gerųjų pusių 
atvaizdavimas, primenąs paprastą propagandą. 

Rimtas žurnalistas nesileidžia į asmenines 
diskusijas, gnaibymąsi žodžiais. Jis laikosi prin- 
cipo, kad tiksliau nereklamuoti savo skaityto- 
jams nerimtų priešininko priekabių ar tenden- 
cingų, dažniausiai demagogiškų nuomonių. To- 
dėl jis vengia pažodžiui atsakinėti į menkus ir 
suktus kieno priekaištus. Suktai atsikirsdamas, 
rimto visuomenės traktavimo ir pasitikėjimo ne- 
įgysi. Jei kur išprovokuojamas reikalas atsakyti, 
visuomenė geriau įtikinama, kai atsakoma rimtu 
straipsniu ir rimtu tonu nušviečiant reikalą. 


Kaip jau matėme, viešoji nuomonė yra dife- 
rencijuota, kaip ir pati visuomenė. Vargu rasi- 
me tokią sritį, kur visų nuomonės sutaptų. To- 
dėl žurnalistui, ką rašant, niekada negalima pa- 
miršti, kas jo liečiamu klausimu gali būti suin- 
teresuotas. Jis visada turi aiškiai žinoti, į ką jis 
nori kreiptis ir kokie argumentai geriausiai tin- 
ka to ar kito sluogsnio išsilavinimui ir intere- 
sams. 


; Žurnalisto darbo sėkmingumui būtinos šios 
psichologinės savybės: 


1) gyvas, intuityvus protas, sugebąs iš da- 
barties situacijų gerai įvertinti ateities plėtotę; 
| 2) drąsa pasiryžti spręsti svarbias problemas 
ir pasakyti tiesą, kuri kartais kai kam ir nepa- 
tinka; 

3) sugebėjimas nuoširdžiai rašyti, nuošir- 
džiai įtikinti žmogų jam jautriose gyvenimo pro- 
blemose ir jį liečiančiuose socialiniuose santy- 
kiuose. 


Tačiau vien palankios psichologinės ypaty- 
bės dar nepadaro žurnalisto, vedamųjų rašytojo. 
Jis turi dar ir daug dirbti. Kad galėtų visuome- 
nės nuomonei vadovauti, jis turi eiti jos prieša- 
kyje, eiti ne su gyvenimu, bet gyvenimo prie- 
kyje. Jis turi nuolat studijuoti savo laiko prob- 
lemas ir žmonių nuotaikas. Jo darbas reikalau- 
ja iš jo ne tik mokėti įvertinti dabartį, bet nu- 
manyti ir ateities prognozą. Nepajėgdamas ver- 
tinti teisingai dabarties ir nepažindamas viešojo 
gyvenimo problemų, jis rizikuoja susikompro- 
mituoti. 


Formuodama viešąją nuomonę, spauda ug- 
do vertybes ir kovoja su nevertybėmis. Tačiau 
ji nėra visagalė. Gyvenimo įvykiai dažnai būna 
galingesni už spaudą, ir visuomenės nuomonė 
neretai nueina su jais. Dažnai spaudai belieka 
tik įvykius konstatuoti bei komentuoti. Viešoji 
nuomonė nuolat kinta ir neretai pakinta nenu- 
matyta kryptimi, prieš kurią spauda net kovoja. 
Leninas, Musolinis ir Hitleris, siekdami valdžios, 
prieš save turėjo beveik visą spaudą, kuri tačiau 
nepajėgė paveikti atitinkamos visuomenės akci- 
jos ir nesutrukdė žmonijos didžiųjų nelaimių. 
Bet tokie atvejai yra tik išimtys. Normaliai gi 
spauda, kaip viešosios nuomonės formuotoja, yra 
didelė jėga, kurios niekas negali ignoruoti ar ne- 
paisyti. 

LITERATŪRA 


ŠIAURĖS LIETUVOS KAIMO BUITIES FRESKA 


Mariaus Katiliškio “ Užuovėja" 


Jei kam nors ateitų į galvą mintis 
sudaryti lietuvių dailicsios prozos Ž2- 
mėlapį, tai pastebėtų, kad Lietuva, 
atskirų jos dalių gyventojų literatū- 
rinio pavaizdavimo požiūriu, tėra 1a- 
bai retai apgyventas kraštas. Gau- 
siausios  literatūriniais gyventojais 
sritys būtų Dzūkija su Vinco Krė- 
vės realistiniais ir legendariniais per- 
sonažais; maža dalis Rytų Aukštai- 
čių su Vaižganto kovotojų dėl kul- 
tūros Grande Armėe ir Pulgio An- 
driušio tauragniškiais lyrikais; Že- 
maitija su Valančiaus siuvėju Palan- 
gos Juze, ubagų Paulavyčia ir Že- 
maitės Gumbais, Gumbienėmis bei 
Petru Kurmeliu buitinio kankinio po- 
zoje. Tai ir beveik viskas. Didžiu- 
liai mūsų krašto plotai tebedirvonuo- 
ja. Ištisi kaimai,slepiantys savyje ne- 
suskaičiuojamus tradicijos lobius, te- 
belaukia autentiškų savo vaizduoto- 
jų, koki yra buvę Donelaitis, Valan- 
čius, Žemaitė, Vaižgantas praeity ir 
Vincas Krėvė arba Pulgis Andriušis 
šiandien, ištikimai vaizdavę arba te- 
bevaizduoją savo Stamm und Land- 
schaft. 


Paskutinėmis 1952 m. dienomis iš3- 
jusi Mariaus Katiliškio “UŽUOVĖJA"' 
(Marius Katiliškis. Užuovėja. Išleido 
Terra 1952 m. Iliustracijos Romo Vie- 
sulo), kurią mes iš anksto norėtumėm 
pavadinti šiaurės Lietuvos kaimo bui- 
ties freska (pats autorius jokios žan- 
rinės antraštės neduoda), literatūvi- 
niais gyventojais kolonizuoja naujus 
plotus — šiaurės Lietuvą. Tiesa, pa- 
vaizduoti šį stambių ūkininkų ir alaus 
kraštą su jo temperamentingais gy- 
ventojais mėgino ir kitas rašytojas 
— Petras Rimkūnas “Kiemenų kai- 

me'. Rimkūno idėja buvo panaši į 
Katiliškio. Bet jo knygą su visais 
personažais pražudė netikslingas me- 
todas. Rimkūno žmonės, kaip ir Ka- 
tiliškio, imti iš tikrovės, iš šiaurės 
Lietuvos kaimo buities, knygiškai ro- 
mantizuoti bei perrengti, neišlaikė nė 
keletos metų bandymo. 

Tose pačiose apylinkėse, tame pa- 
čiame šiaurės Lietuvos peizaže Ka- 
tiliškis pastatė savąjį Gružiškių kai- 
mą, kurį, vaizdingai tariant, galė- 
tumėm vadinti centriniu “Užuovėjos" 
personažu. Katiliškio kaimui jau da- 
bar galima pranašauti ilgą egzisten- 
ciją, atkaklų pasipriešinimą laiko 
smūgiams ir atitinkamą vietą lietu- 
vių literatūros geografijoje bei isto- 
rijoje. 

Kaip estetinės tikrovės kūrėjas, 
Katiliškis išpildo kone visas sąlygas 
jos egzistencijai užtikrinti. Laiko, 
vietos, tradicijos ir apskritai kolori- 
to santykiai — rūpestingai išstuči- 
juoti ir autentiška literatūrine forma 
išreikšti. Nuo pat pirmo knygos pus- 
lapio kiekvienas daiktas pradeda sa- 
vo gyvenimą ir kalba savo kalba. Ir 
žmonės, ir medžiai, ir gyvuliai — 
viskas čia turi savo raison d'etre, sa- 
vo istoriją, savo aplinką bei priežas- 
tis, kurios juos išugdė ir nulėmė jų 
likimą. Visi daiktai yra gyvi savyje, 
ne autoriaus žodžiuose. Viskas egzis- 
tuoja laike, metų laike, peizaže, tra- 
dicijoje bei socialinėje kondicijoje. 
Autorius sau pasilieka tarytum or- 
kestro dirigento uždavinį, pabrėžda- 
mas kaikuriuos akcentus, liepdamas 
medžiams rūsčiau sušlamėti arba va- 
saros nakčiai suspindėti visais savo 
pirštų deimantais ir apirankių auksu. 
Ir visa tai Katiliškis pasiekia, sa- 


kytumėm, gana paprastu būdu — iš- 
tikimybe ir pagarba savo medžiagai 
ir siekiamo tikslo kuklumu: atgaivin- 
ti išgyventos buities fragmentus. 


Kaimo buities pažinimu mažai kas, 
išskyrus Pulgį Andriušį, galėtų lygin- 
tis su Katiliškiu. Jo pažinimas yra 
visapusiškas, esmingas, nes jis lygiai 
gerai žino, kaip anksti rytą pakyla 
vyturys nuo grumsto, ir kokia linų 
merkimo technika. Jis viską pažįsta 
nuo sėklos iki želmens; nuo lašo 
iki ežero. Specialiai tektų pabrėžti 
ūkio darbų, liaudinės meteorologijos 
ir - natūralionio kalendoriaus  pa- 


žinimą.. To kalendoriaus, ku- 
ris sudarytas pagal labai - kom- 
plikuotą atmosferinių pasikeiti- 


mų, žemės ūkio darbų ritmo, javų 
sėjos, žydėjimo ir pjūties koordinavi- 
mo principą. Buities pažinimo pras- 
me, Katiliškio “Užuovėja" yra epo- 
chcs dokumentas. Ir nežiūrint visos 
šitos buitinės dokumentacijos, Kati- 
liškis išlieka esmingai antinatūralis- 
tinis rašytojas. Dokumentiškai tiks- 
lios buities smulkmenos “Užuovėjo- 
je" rodomos žmogaus perspektyvoje. 
Daiktų ir žmonių vizijos formą ir 
mintį apsprendžia per visą knygą 
srauniai tekanti tikrovės pagražini- 
mo idėja, kuria taip pat remiasi ir 
autoriaus, kaip žmogaus vaizduotojo, 
humanizmas. 

"Užuovėja" susideda iš dvylikos 
atskirų epizodų, sujungtų vadinamojo 
"novelių romano" principų. Noveli- 
nio romano terminas čia neblogai 
tinka, nes jungtis čia yra daug rea- 
lesnė ir tvirtesnė, negu klasiškuose 
Boccaccio ar Chaucer pavyzdžiuose. 
"Užuovėjoje" ir laikas, ir vieta, ir 
personažai sudaro nedalomą visumą. 
Tik veiksmas suskaldytas į dvylika 
savarankiškų židinių. Atskirų epizo- 
dų tarpusavio jungtis yra natūrali, 
ne dirbtinė. Jie ribojasi ir santykiau- 
ja vieni su kitais kaip sodybos, kaip 
žmonės kaime, dalyvaudami bendra- 
me veiksme ir netrukdydami vieni 
kitiems savarankiškai gyventi. 

Įžanginiame epizode “Lietus šios 
knygos istorijų pasakotojas grįžta į 


seniai belankytą gimtąjį Gružiškių 
kaimą. Kelyje sutiktas senas ūkinin- 
kas (vienas iš “Užuovėjos" perso- 
nažų) pasakoja, kas jam nesant kai- 
me atsitikę, — visa tai, kas paskui 
bus plačiau papasakota tolimesniuose 
knygos epizcduose. 

Taigi, kiekvieno atskiro epizcdo ar 
novelės ašį sudaro fonas (darbas, 
metų laikas) ir įvykis, dažniausiai 
anekdotas, iškeliantis vieną kurį kny- 
gos herojų į pirmąjį planą. Ir šia 
proga pastebėtina, kad toki anekdotai 
realioje kaimo buityje yra labai 
reikšmingi, kaip žmonių charakteris- 
tikos priemonė. Dažnai visa žmo- 
gaus individualybė kokiu nors pasa- 
kojimu tesiremia. 

Pirmosios novelės “Polaidžio" tema 
yra priešpavasaris, kaimo žmogaus 
santykis su žeme, alaus darymo epo- 
pėja ir ūkininko mirtis. Siužetas — 
senojo Dryžos mirtis bundančios že- 
mės ir alaus darymo fone. Visas ši- 
tas temas autorius vysto kontra- 
punkto principu, pakaitomis derinda- 
mas alaus gaminimo, žmogaus mir- 
ties ir gamtos prasmės žemės kur- 
miui temas. Alaus darymą Katiliškis 
šioje novelėje paverčia poezija, kul- 
to dalyku, apeigomis, su būtina šiam 
reikalui rimtimi ir iškilmingumu. Ir 
čia autorius nesigailėdamas smulk- 
menų pasakoja šventą alaus darymo 
epopėją, kurios veiksmui kylant, gęs- 
ta ir miršta žmogus — senas ūkinin- 
kas Dryža. Jis nukrinta, kaip veš- 
laus, ramiai ošiančio medžio šaka, 
beveik nepastebimai — tokia inertiš- 
ka ir nuo senų senovės susigulėjusi 
kaimo buitis. Mirtis — tai lyg Žemės 
traukos pasekmė — žemės, su kuria 
reikia gyventi nuo pat lopšio. Dryžos 
lūpomis Katiliškis išdėsto visą savo 
žemės filosofiją, tiksliau sakant, mis- 
tinį santikį su žeme, mūsų literatū- 
roje tapusį tradiciniu reiškiniu: taip 
santykiauja Vaižkanto, Krėvės ir Pul- 


gio  Andriušio žmonės. Katiliškio 
džiaugsmas yra nusivalymo žeme 
džiaugsmas. (Panašios prasmės tu- 


rėjo ir Vaižganto maldos žemei). Vie- 
noje “Polaidžio' vietoje Katiliškis 
pasakoja, kaip žemė tampa nuosavy- 
be. “Vėjas judinc slenkantį ūkininko 
šešėlį, jis ėjo vis didyn ir keliavo į 
tolį, ir pagalvojo Juozapas Dryža, 
kad nėra gal piršto dėjimui vietos jo 
dirvose, kur nekrito šimtą kartų jo 
šešėlis. šimtą kartų vasaros rytais, 
kada jis ilgas taip, kaip vakare. Ir 
vidudieniais, kada, jo tik trys pėdos. 
Ir ūkanose ir lietuose turėjo kristi jo 
šeščlis, kaip žingsnių sukeltas šlame- 
sys, kaip trupėjimas grumsto ir traš- 
kus velėnos slydimas nuo“ raikančios 
žagrės. Tuo būdu įgyta amžina sa- 
vastis žemei. Ne pinigais ar kuom 
nors kitu. Savo šešėliu nuklostyta, 


Marius Katiliškis 


nučiupinėta pirštais, nuletenta nagi- 
nėm, iškilota kas metą į saulės švie- 
są.'' (26 psl.) 

“Polaidis" — vienas stipriausių 
“Užuovėjos'* fragmentų, savo menine 
pusiausvyra bei intensyvumu palie- 
kantis neišdildomą įspūdį. 

“Nedermėje'? Katiliškis duoda Gru- 
žiškių kaimo bendruomeninio gyve- 
nimo vaizdą (visas kaimas dalyvau- 
ja vyskupo sutikime), bet ir čia siu- 
žetinį centrą užima anekdotas — 
Vaitiškio sunaus Stepo nelaimingos 
prakalbos istorija. Šis epizodas — 
labai svarbus konstruktyviškai — 
kaip įvesdinantis tolimesnių fragmen- 
tų personažus. Pasinaudodamas kai- 
mo susirinkimu, autorius keliais bruo- 
žais duoda atvykusiųjų charakteristi- 
kas, kad paskui, reikalui esant, galė- 
tų kalbėti kaip apie paž'istamus žmo- 
nes. Tačiau centrinė novelės tema 
yra pusinteligenčio tragedija kaimo 
žmonių tarpe. Kaimiečiai būna be ga- 
lo žiaurūs ir neatlaidūs savo šios rū- 
šies sūnums palaidūnams, nors jie 
patys ir nebūtų kalti dėl savo likimo. 
“Neištikimybės" kaimui neužmiršta 
net tėvai. Toks yra ir “Nežermės* 
herojaus Stepo likimas. 

“Pupžydyje" Katiliškis rodo nau- 
ją mūsų literatūroje seniai išnyku- 
sios degutininko profesijos tipą. De- 
gutininko nesekmę miestelyje auto- 
rius išnaudoja bažnyčios tarno Levu- 
ko portretui ir vasarinio darbymetės 
turgaus tuštumos aprašymui. "Tas 
aprašymas ir tas portretas — vieni 
iš geresniųjų visoje knygoje. Visas 
savo nesekmes miestelyje ir namie 
Lapeika nusiplauna švento Jono nak- 
ties orgijoje, kuriai jis kaip tik ir 
paaukoja nelaimingąjį degutą. Už- 
degtas ant kalvos, jis yra jau 
džiaugsmo versmė. šią kaimietišką 


švento Jono nakties bachanaliją Ka- 
tiliškis praveda nepaprastai subtiliai 
ir spalvingai. Realistinė, pilnakraujė 
butaforija, kaip senųjų flamandų pa- 
veiksluose, suderinta su džiugsmo ir 
nakties spalvomis, kurics pablykšta 
nuo šviesos ir linksmybės. 


“Kaitroje" pasakojama senio Vai- 
tiškio, pavėžinusio anuomet šių nove- 
lių pasakotoją į Gružiškes, istorija, 
kuri jo vos nesuvedė su našle Miklo- 
šiene. Fonas — karštas vasaros vi- 
dudienis, kuomet šešėlis guli po kojų, 
kaip švarkas nuslydęs nuo pečių, ar- 
ba, tiksliau sakant, du toki vidudie- 
niai. Pirmame užsimezga, o antrame, 
po trejų metų, atsimezga novelės in- 
tryga. Taigi, jauna moteris pagimdo 
vaiką ir po kelių dienų pabėga, nė 
savo vardo nepasakiusi, kūdikį palik- 
dama jo gimimo liudininkams — se- 
niui Vaitiškiui ir našlei Miklošienei. 
Seniai vaiką augina kaip savo ir jis 
tampa vieninteliu jų senatvės 
džiaugsmu. Bet po trejų metų, lygiai 
tokią pat karštą vasaros dieną, at- 
vyksta kūdikio tevai ir nutraukia šią 
idiliją.  Novelės siužetas pats anek- 
dotiškiausias ir mažiausiai įtikinantis 
visoje knygoje. Tai yra visiems Ži- 
noma ir net banali istorija. Bet ir 
šitokiam pasakojime Katiliškis moka 
įtikinti, sudarydamas tikrovės iliuziją 
ir parodydamas kaimo žmogaus iner- 
tišką humanizmą. Pati novelė turi 
konstruktyvinių ydų. Visa scena su 
vaiko tėvais, nors ir patenkina skaity- 
tojo smalsumą, kenkia kūrinio 
visumai, kaip ardanti noveli- 
nio veiksmo vienybę ir netęstinumo 
principą. Po to būtų galima jau tęs- 
ti be galo: leisti Vaitiškiui su Miklo- 
šiene dalyvauti tėvų vestuvėse ir t. t. 
Įvedus minėtą sceną, sumažėja ir no- 
velės įtikinamuma“, nes šia scena ta- 

rytum norima pabrėžti, kad taip tik- 
rai buvo. 

“Atuorėtis" ištisai skirtas vasaros 
nakties blūdo šiaurės Lietuvos kaime 
tapybai. Visumoje groteskinį dalyką 
Katiliškis praveda, ypač pirmoje pu- 
sėje, puikiai. Pro trumpos vasaros 
nakties tvaiką tūksančiais balsų pra- 
byla nesuskaitomų buities elementų 
simfonija. Visus juos neša ir jungia 
nuostabi vasaros nakties gamta. 
“Atuorėtyje"' išryšėja dar vienas tei- 
giamas autoriaus bruožas — suge- 
bėjimas parodyti smulkmenas, nes- 
tabdant novelės veiksmo. 

“Linarūtė" dėl savo charakterių 
ryškumo priklauso geriausių knygos 
fragmentų grupei. Spalvingose lina- 
rūtės dekoracijose ir vėliau pabaigtu- 
vių triukšme vykstanti Kaziunės ir 
Pranio piršimo tragikomedija finale 
suskamba dramatiškais tonais. Ato- 
mazga — logiška ir teisinga. Nei so- 
cialinė neteisybė, nei žmonių panieka 
nesunaikina gyvų organizmų sieki- 
mo realizuotis. Ūkininko Dargužio 
savanaudiškumu uždegta ugnis Pra- 
nio ir Kaziunės gyslose ne tik kad su- 
jungia tuos du žmones, bet jos pakan- 
ka (simboliškai) ir daržinei sude- 
ginti. 

“Apynojuje" vaizduojamas keliau- 
jantis prekybininkas Elija. Tai mis- 
tiškas klajūnas žydas, kuris senojo 
Lietuvos kaimo peizaže buvo lygiai 
toks pat savas ir neišvengiamas, kaip 
medis pakluonėj, arba kryžius pake- 
lėj. Katiliškis čia rodo, turbūt, vieną 
iš paskutinių šios rūšies egzemplio- 
rių, nes šie spalvingi žmonės išnyko 
pas mus apie 1930 metus. Populia- 
riausią lietuvių literatūroje tokio žy- 
delio tipą davė Vincas Krėvė “Silkė- 
se". Tai Kušlius. Krėvė, atrodo, bus 
išsšmęs kone visas galimybes tokiam 
žmogui pavaizduoti. Krėvės persona- 
žas yra virtęs savotiška taisykle, nes 


jis yra tikresnis ir pilnesnis už bet ' 


kurį realų egzempliorių.  Kali'iškio 
Elija yra ne tik profesinis, bet ir 
psichologinis Kušliaus giminaitis. A- 
biejų likimai panašūs. Ir vienas ir 
kitas žmonių pajuokiami ir niekina- 
mi. Skirtumas čia tik toks, kad Krė- 
vės personažas yra gyvas žmogus, o 
Katiliškio — automatas, schema. 
Krėvė žiūri į Kušlių humanisto aki- 
mis ir rodo jį, kaip žmogų. Katiliš- 
kiui, kaip ir jo vaizduojamiems kai- 
miečiams, rodos, nė į galvą neateina, 
kad Elija turėtų savo asmeninį gyve- 
nimą, kad būtų keno nors mylimas 
ir kad visos tos pajuokos galčtų būti 
jam skaudžios. Tiesa, Elija parody- 
tas kaimo žmonių pasakojimų švie- 
soje ir dvasioje. 

Tokiuose pasakojimuose nesiskai- 
toma su logika ir dar mažiau 
paisoma psichologijos. Bet vistiek 

juk autorius norėjo sukurti gyva 
žmogų. Jis tik nesurado tinkamos per- 
spektyvos, kurioje gyvas Žmogus ga- 
Ištų gyventi netikrose istorijose. Mū- 
sų galva, šioje novelėje dekoracijos 
yra vertingesnės už patį vaidinimą. 
ir pats Elija tėra geras kostiumo es- 
kizas Elijos personažui. 

Kalvio Elyzo portretas “Kūlėje" 
yra vienas iš labiausiai pasisekusių 
visoje knygoje. Nepaprastai tiksliai 
pagauta šio visur esančio, visų lau- 
kiamo, bet visur ir visiems svetimo 
žmogaus psichologija. Elyzas yra ypa- 
tingos rasės žmogus, gyvenantis kai- 
me, bet niekuomet netampantis kai- 
miečiu. Neturėdamas nei savų namų, 
nei praeities, nei pagaliau ateities, 
jis aistringai gina momento džiaugs- 
mą, nes bėganti diena yra jo gyve- 
nimo prasmė. 

Novelės fonas — vėlyvas ruduo su 
visais džiaugsmais ir liūdesiais, spal- 
vingomis kūlimo talkomis ir neiš- 
brendamais purvynais — nutapytais 
meistriškai. 

Paskutinėje “"Užuovėjos'' novelėje 
“Sniegas" Katiliškis vaizduoja “val- 
džios atstovo" eigulio Girdvainio san- 
tykius su Gružiškių kaimo žmonėmis, 
ginant jam patikėtus valdžios inte- 
resus. Kaimiečiams valdžios intere- 
sai tėra nereikalingi varžtai, kai tuo 
tarpu eiguliui jie yra tvarkos simbo- 
lis. 

* 

M. Katiliškio žodis, apskritai 
imant, originalus, autentiškas ir tu- 
rintis organinį ryšį su vaizduojama 
medžiaga. Niekas neginčys, kad 
“Užuovėjos" autorius kalba sodriai 
ir vėšliai. Vaizdingų išsireiškimų ir 
samojo atsargos rodosi neišsemia- 
mos. Žodynas — gausus, net per gau- 
sus. Nemaža žodžių, ne šiauriečiams, 
bus visiškai nesuprantamų. Vadinasi, 
Katiliškio sutelkta nepaprastai daug 
visokių priemonių, kurios dažnais at- 
vejais yra pačios savyje vertingos, 
žinoma, nebūtinai estetine prasme. 

Katiliškis yra barokinis rašytojas, 
kaip Vaižgantas. Jam svetima rami 
ir klasiška Krėvės linija. Jis daugiau 
dėmesio kreipia į spalvingas puoš- 
menas, negu į pastato proporcijas. 
Visur ir viską lemia emocija, ne pla- 
nas. Jis rodo viską scenoje ir nieko 
nepalieka užkulisyje. Jo stiliaus kon- 
cepcija yra griežtai priešinga klasiš- 
kai stiliaus kaip magiškos formulės 
sampratai. Imponuoti ir veikti Ka- 
tiliškis stengiasi visuma. Dėl to nu- 
kenčia mažiausias stilistinis vienetas 
— sakinys. Katiliškio sakinys nely- 
gus, minkštas, palaidas ir kartais net 
negramatiškas. Gramatiškai abejoti- 
nų sakinių “Užuovėjoje" pasitaiko 
nemaža. Daug skyrybinių  keisteny- 
bių. 


Pabaigai būtų galima pabrėžti, kad 
medžiagos ir formos santykio proble- 
ma Katiliškio kūryboje dar nėra iš- 
spręsta. Anekdoto rėmai per silpni, 
kad galėtų išlaikyti tiek daug ir to- 
kios gyvos medžiagos. Didesnės apim- 
ties veikalo srovė lengviau pakeltų 
visą šią be galo turtingą buitinių spal- 
vų raštą. O toji srovė pirmiausia 
turėtų būti žmogaus kančios ar ais- 
tros istorija, įprasminanti gamtą ir 
buitį. Nes taip, kaip medžio istorija 
yra kartu ir jį supančios gamtos is- 
torija, taip buities istorija yra joje 
gyvenančio žmogaus istorija. Litera- 
tūrinė tikrovė gyva tik žmogaus gy- 
vybe. Katiliškis neretai užmiršta šį 
dėsnį ir leidžia savo tikrovei gyventi 
už žmogaus, o veiksmui vystitis tik 
groteskinio pasakojimo mechanizmo 
potencija. Kartais jo žodžiai išklysta 
iš stilistinės harmonijos principo vei- 
kimo orbitos ir nustoja prasmės. Bet 
žodį, spalvingą žodį, dažnai būna be 
galo sunku paaukoti, nors jis ištikrų- 
jų tebūtų balastas. 

Katiliškio “Užuovėja" — nebe pa- 
žadas, bet laimėjimas. Debiutavęs 
Juozo Keliuočio “Naujojoje Romuvo- 
je" stipriais kaimo buities vaizdais, 
“Prasilenkimo valandoje“, išėjusioje 
Vokietijoje, Katiliškis buvo gerokai 
nuvylęs. Jo žodžiai ten nerado tinka- 
mo atskambio. Pagrindinė minėtos 
knygos nepasisekimo priežastis buvo 
svetima Katiliškiui tematika ir aktu- 
alija. Vien tik “Tylus sniegas" ten 
buvo maždaug “"Užuovėjos" novelių 
lygio. “Užuovėjoje" Katiliškis ne tik 
kad atsiima prarastas teritorijas, bet 
užima naujus ir didelius plotus. 


“Užuovėją'" iliustravo Romas Vie- 
sulas. Tai pirmas didesnis šio gra- 
fiko darbas knygų iliustravimo srity. 
Savo uždavinį jis atliko kultūringai. 
Tik antraštinio lapo piešinys neside- 
rina su knygos formatu: jis turėjo 
būti gerokai sumažintas. Viena ap- 
versta aukštyn kojom iliustracija įra- 
šytina į leidėjo nuodėmių sąrašą. 

L. Miškinas 


* * * 


e Iš spaudos išėjo poeto Oskaro 
Milašiaus lyrikos rinkinys anglų kal- 
ba. Veikalas išleistas San Francisco 
mieste. 


e Iš spaudos išėjo kun. Dr. Vikto- 
ro Rimšelio studija lotynų kalba — 
“Prigimtis ir nuodėmė" (Natura et 
peccatum). Knyga išleista Romoj. 


« Kompozitorius Juozas Bertulis, 
kuris gyvena Los Angeles mieste, pa- 
minėjo savo amžiaus šešiasdešimties 
metų sukaktį. šiuo metu jisai baigia 
ruošti vadovėlį fortepiono pamo- 
koms. 

VALENTINA 


Pastabos antrosios laidos proga 


Pirmoji Antano Vaičiulaičio roma- 
no "Valentinos" laida išėjo 1936 me- 
tais. Taigi, šią antrąją laidą (Anta- 
nas Vaičiulaitis. Valentina. Roma- 
nas. Antroji pataisyta laida. Išleido 
Venta 1951 m.) nuo pirmosios ski- 
ria ilgas ir gausus įvairiais negan- 
dais ir katastrofomis šešiolikos metų 
tarpas. Po tiekos metų skaitydami, 
mes dažnai nebeatpažįstame knygų, 
kitados reiškusių naujus ir didelius 
pasaulius, nes jos sensta ir miršta 
kaip žmonės. Vietoje fantastiškų ša- 
lių terandame nykios teatrinės buta- 
forijos liekanas; vietoje gyvų žmonių 
— Musėe Grėvin; vietoje gamtos — 
kapines ir iššalusius sodus po nevik- 
riai nupieštu išblukusios dekoracijos 
dangum. 


“Valentina" tvirtai atlaikė sunkų 
šešiolikos metų bandymą ir išliko gy- 
va. Ir šiandien nuo pat pirmųjų pus- 
lapių ligi pabaigos balsas prie balso, 
tema prie temos dėstosi šios skaid- 
rios estivalinės simfonijos žodžiai: 
peizažų lapai neapkritę dulkėmis; 
vargonai ūžia po skliautais; vėžiau- 
tojų balsai ir lempos skamba sute- 
mose. 

Literatūros teorijos vadovėliai rei- 
kalauja, kad romanas charakterizuo- 
tų epochą, išskirdamas tai, kas amži- 
na, neatsitiktina. “Valentina" taip 
pat yra epochinis romanas, tik jo 
epocha yra ne istorinė, bet psicholo- 
ginė. “Valentinoje" autorius tarytum 
sąmoningai neduoda jokio realistinio 
kolorito — nei aiškiai apibrėžtos vie- 
tos nei laiko — norėdamas labiau iš- 
ryškinti jokia chronologija nesuvar- 
žytą epochą. Tai yra grynosios jau- 
nystės epocha. Ji turi specifines for- 
mas ir sąvokas, specifinį pasaulėvaiz- 
dį, mažai ką bendro teturintį su nor- 
maliu gyvenimo supratimu. Tos spe- 
cifinės sąvokos čia ir tegalioja. “Va- 
lentina" yra jaunystės kūrinys apie 
jaunystę, skirtas taip pat jaunystei. 
Žmogus, nepastebėjęs savo jaunystės 
ir negyvenęs Hamsuno “Viktorijos", 
Akuraterio “Samdinio bernioko va- 
saros"' ar Alain Fournier “Le Grand 
Meaulnes'' nuotaikomis, nesupras ir 
šitos tolimos nuo realybės vasaros 
intermedijos prasmės. Ir A. de La- 
martine “Graziella", ir Andrė Gide 
“La -porte ėtroite“", ir pagaliau Ham- 
suno “Viktorija" stovi žymiai arčiau 
kasdienybės, jos problemų ir tradici- 
jos. 

Visi šio romano epizodiniai perso- 
nažai teturi grynai ornamentinės 
reikšmės. Išdėstyti pavieniui arba 


kompozicinėmis grupėmis, jie veikia 
nedaugiau, negu antraeilės paveiks- 
lų figūros. Pagrindiniai romano ak- 
toriai — Antanas ir Valentina — e3- 
mėje yra irgi tik nuotaikos. Kartais 
jie rodosi, lyg būtų paimti iš XVIII 
amžiaus tapybos — Hubert Robert 
"Dėbarcadėre" fantastinės figūros, 
arba Fragonard “Fontaine d'amour" 
jaunuoliai. Jie nėra kaip Rheinhardt 
ir Elisabeth, du vedyboms pribrendę 
jaunuoliai. Jų tarpusavio santykis 
dar neturi nieko bendro su fatališka 
kūnų trauka ir noru realizuotis. Vai- 
čiulaitis gerai moka operuoti savo 
personažais. Parenka tinkamą foną, 
gražiai išdėsto, nors kartais jų veiks- 
mai nėra pakankamai motyvuoti, net 
ir šitam nimfiškame romano gyveni- 
me. Tokiu laikytinas romano finalas 
su ežeru, audra, vienuolyno bokštu ir 
mirtį skelbiančiu varpu, kuris galėtų 
tikti aristokratiškos Francois Bou- 
cher idilijos pabaigai. 

Vos keliais brūkšniais nupieštas 
klebonas, vitražinis veidas, taip pat 
gyvas tik meninio komponento gy- 
vybe, kartais atrodantis, lyg būtų 
tik šios knygos iliustracija. Ivy vėl 
kartais kaip claudeliško vasaros vi- 
dudienio apytamsių interieurų faunas, 
pasislėpęs vargonų muzikos pilnuose 
šventoriaus medžių lapuose. 

Pirmajai romano laidai pasirodžius, 
kritika prikišo Vaičiula.cui laiko ir 
vietos kolorito stoką. Mano suprati- 
mu, kritikai klydo, nes romane vei- 
kiančiųjų asmenų interesai nesiekia 
tradiciškai suprasto kolorito. Jie gy- 
vena pakeltoje nuo žemės realybėje, 
ir kažin ar realistinis kolorito inven- 
torius nebūtų sudarkęs visos šios 
jaunystės poezijos. Aišku, “Herman- 
no ir Dorothėjos'" vario raižinio aš- 
trumo ir ryškumo koloritas romaną 
būtų pastatęs visais galimais mata- 
vimais išreiškiamoje realybėje ir su- 
teikęs daugiau realistinės jėgos, bet 
nuo to pats romano pobūdis būtų vi- 
siškai pasikeitęs. 

Labai didelės reikšmės knygoje tu- 
ri gamta, kuri čia galėtų būti rašoma 


didžiąja raide. Veiksmas ir persona- 
žų likimas “Valentinoje" yra esmin- 
gai susijęs su gamta. Kartais net ir 
nebeaišku, kur baigiasi gamta ir pra- 
sideda žmonės. Gamtos išgyvenimas 
ir jos tarytum suabsoliutinimas yra 
taškas, kuriame Vaičiulaitį pasiekia 
Hamsuno romanų įtaka — “Panas" 
ir "Viktorija". Tačiau gamtos pa- 
naudojimo literatūros veikale požiū- 
riu Vaičiulaičiui daug artimesnis bū- 
tų prancūzų romanistas Francois 
Mauriac, kuris peizažinius elemen- 
tus derina prie savo personažų psi- 
chologinės būsenos. 

Vaičiulaitis “Valentinoje" yra vie- 
nas iš pačių geriausių mūsų literatū- 
ros peizažistų ir žanrinių tapytojų. 
Be abejo, tapybos terminas čia turi 
tik reliatyvios vertės, nes kurdamas 
Vaičiulaitis naudojosi skirtingais ma- 
tavimais negu tapytojai. 

Vaičiulaičio stilistinis instinktas ir 
smulkiausių žodžio bei sakinio niu- 
ansų jautimas dažnai stebina skaity- 
toją. Ir “Valentinoje" kiekvienas ma- 
žiausias pasažas turi savo “choreo- 
grafiją", kiekvienas žodis žino ne tik 
savo vietą, bet ir judesį bei spalvą. 
Žodžiai ir sakiniai nebėga pirmyn, 
besipjaudami su prasme, kaip avinų 
banda, nežinanti kur sustoti, (o tai 
labai dažnai pasitaiko mūsų naujau- 
sių beletristų darbuose), bet klauso 
kiekvieno autoriaus mosto. 

Baigiant dar būtų galima pridurti, 
kad “Valentina"' yra vienas iš nedau- 
gelio mūsų dailiosios prozos darbų, 
parašytų ne vien patriotizmu, tradi- 
cija ir savosios žemės meile, kaip mū- 
sų senųjų klasikų veikalai, bet intelek- 
tualine kultūra plačiausia šio žodžio 
prasme. Parafrazuojant Aistį, būtų 
galima pasakyti, kad tai yra ne vien 
tautiečio, bet ir žmogaus kūrinys. 

Julius Banaitis 


“Valentinos" Autoriaus pastaba: 
“Valentina" niekad nebuvo suvok- 
tas kaip romanas, — ir šis Žodis ne- 
vartojamas pirmojoje laidoje. Antro- 
joj laidoj jis (romanas) atsirado be 
mano žinios. "Todėl knygą nebūtų 
tikslu vertinti romano žanro mokslų. 
Be to, antrojoje laidoje pasiliko kiek 
korektūros klaidų 
A. Vaičiulaitis. 


BALYS RUKšA: UGNIES PARDAVĖJAS 


Poezija. Išleido “Baltija" 1952 m. 
Toronto. Iliustravo Viktoras Bričkus. 


Pirmasis Balio Rukšos rinkinys, 
tegu nepretendavęs į mūsų naujausios 
lyrikos viršūnes, buvo pažadus. Ne- 
galėjai pasakyti, kiek toli autorius 


nužengs — gal net ir labai toli. An- 
troji knyga — “Ugnies pardavėjas — 
aiškus ir nedviprasmiškas ribos žen- 
klas, sustojimas pradinėse temose, 
jau nusistovėjimas — deja, vieno iš 
daugelio poetų pozicijoj. 

žinoma, Balys Rukša — žmogus 
ir poetas — jaunas. Gal tai atspin- 
dys jo laikino sustingimo. Tikėki- 
mės. 


Pretenzingame “Ugnies parčavėju- 
je" pastebimas, pseudo - profesiona- 
liškumas, garantuotai “poetiškas" te- 
mų vėl ir vėl kartojimas, mėgavima- 
sis, grožėjimasis savimi: 


Aš nenuorama, senas sangvinikas, 

Aš draugystės pamiršti nemoku, 

Kaip pavasario upių degtinės 

Ir moters, Mane mylinčios, juoko. 
(“Draugystė"', psl. 7.) 


Rukša rašo savo eiles, vaizduoda- 
mas save mįslingą ir originaliai vie- 
nišą. Ypač — ta nesuprasta vienu- 
ma! Juk ji šiandien nė vieno neiš- 
skiria — ji yra visų neišvengiama te- 
ma. Ji seniai nebėra tinkama pjedes- 
talui poza, kokią ją traktuoja poetas, 
— ji yra žmogaus dingimas minioj. 

O tuo tarpu turi Balys Rukša ir 
tikro originalumo, ir jėgos, ir polė- 
kio. Ir be reikalo jis leidžia sau eiti 
lengvesniuoju keliu: kartotis, žaisti, 
mėgdžioti svetimą balsą (šiame rin- 
kiny pernelyg jau turavoja poetas 
“Strėlės danguje" autoriui), kalbėti 
banalybes apie meilę, laimę, svaigi- 
mus ir t. t. Kai kur pra:kamba toks 
nuoširdus, plačiaširdis ir paprastas 
tonas. Labiau realistiškas, gyvenimo 
detalėmis paremtas vaizdas: 


Drėgnam smėlyje įmintos pėdos elnio, 

Drėgnas smėlis nėra toks sunkus, 

Kaip tas sapnas, kurį pakelia pakal- 
nėj 

Miegantis pavargėlis žmogus. 

Rytmetį šauksmai 
jūros 

Jam neleis sulaukti sapno pabaigos. 

Ir žmogus nubudęs duonmaišio, ke- 
purės 

Ir maldaknygės žolėj jieškos. 

(“Piligrimas", 62 psl.) 


žuvėdrų viršum 


Ir kadangi čia mažiau pozavimo, 
atrodo, bene tokie dalykai ir bus ar- 
timesni, esmingesni Balio Rukšos 
dvasinei konstrukcijai. O  amūrai, 
drebančios undinės, faunai ir t. t. — 
visa tai nepasisavinti, nereikalingi 
skoliniai. Tai tarytum poetinio Balio 
Rukšos leksikono barbarizmai. 

Nubodo jeseniniškos smuklės ir gė- 
ralai — mūsų poetai prieš dvidesčtkį 
metų tuo balsu riktelėjo ir liovėsi, 
Nubodo ir rudeniški klajūnai, klajū- 
nai su retoriškais klausimais bei su- 
šukimais. Beje: labai nevyksta Ba- 
liui Rukšai šie klausimai ir suriki- 
mai. Vos tik jis išsprendžia eilėraštį 
kokiu “dideliu klausimu" bei suriki- 
mu, taip tuoj ir drebia plokštybę. Pa- 

tikrinkit per visą knygą (psl. 18, 44, 
47, 68, 69, 75, 87). 

Yra formališkų bandymų. Taip, 
per visą rinkinį nuolat grįžta tokia, 
kiek įvairuojama schema: kryžmai 
rimuojamas daktilis su chorėju Ū 6 
antroj poroj, chorėjas su jambu. At- 
virai kalbant, tai daro nerimuotų, 
baltų eilių įspūdį. Yra sukurtų ar 
bent negirdėtų žodžių: skurda, žmog- 
žudžiauja, gunda ir pan. Nežinia, 
kuo pateisinti skyrybines naujoves, 
kaip visą eilę nereikalingų kablelių. 
Štai, vienas iš daugelio pavyzdžių: 


Dar vienas tik ir niūrioj kryžkelėj, 
Aš numesiu sau nuo pečių 


šituos sunkius metus, ir ryšulį 
Svajonių, ir kančių. 
(“Iliuzija"", 64 psl.) 


Rukšą reikčtų dar peikti už palai- 
dumą, nekokį skonį ir t. t., nors jis 
ir niekur nenuslysta iki Nevardaus- 
ko ir kitų panašių lygio. O pagirti 
Rukšą reikštų už, tiesa, retus, bet 
nuoširdžius ir savus žodžius bei jieš- 
kojimus. 

Taigi, knyga dar negalutinai gesi- 
na mūsų viltis ateičiai. 

“Iliustracijos" — neskoningos, ga- 
dinančios šiaipjau pakenčiamai iš- 
leistos knygos vaizdą. 

J. Grainis. 

Marius  Katiliškis: 

PIETŲ KRYŽžIAUS PADANGEJE, 
Lotynų Amerikos Rašytojų novelių 
antologija. Sudarė Povilas Gaučys. 
Išleido Lietuviškos Knygos Klubas, 
Chicago. 480 p. Kaina $4.50. 


D. Pilla: SIELA Už SIELĄ. Ver- 
tė Kun. A. Sabaliauskas, S. D. B. 
Castelnuovo Don Bosco, 1952. 307 p. 


TAUTA BUDI. Išleido LSB Vadija. 
Toronto, 1953. 302 p. 


LIETUVA. Politikos žurnalas, Nr. 
2. 1952 m. Spalio-gruodžio mėn. 


LIETUVIŲ SĄJUNGOS BRAZILI- 
JOJE METRAšTIS, 1931-1951. San 
Paulo, 1951 m. 54 p. 


SKAUTŲ AIDAI. Nr. 12, 1952m. 
EGLUTE. Nr. 1, 1953 m. 


ATEITIS, lietuvių katalikiškojo 
jaunimo žurnalas, 1953 m., nr. 1. Vy- 
riausias redaktorius Pau'ius Jurkus, 
redakcijos kolektyvo nariai: A. Ben- 
doriūtė, J. Baužinskas, K. Kudžma, 
G. Macelytė. Numeris turtingas jau- 
nimui pritaikytais straipsniais, dai- 
liosios literatūros gabalais, iliustra- 
cijomis. “ Ateityje" bendradarbiauja 
senesnės ir jaunosios kartos pajėzos. 
Džiugu, kad šios paskutiniosios reiš- 
kiasi gana tvirtai. “Ateityje? bręsta 
nauji poetiniai talentai, tarp kurių 
ypač pažymėtinos yra šios: Aldona 
Baužinskaitė, Daiva Nauragytė, A. 
Bendoriūtė, G. Buračaitė... Žurna- 
las leidžiamas jaunuolių idealistų pa- 
siaukojimu. Redaguojamas labai sko- 
ningai. 

KARYS, pasaulio lietuvių karių 
mėnesinis žurnalas. 1953 m. nr. 1. 
Redaguoja D. Penikas, Br. Aušrotas, 
S. Urbonas. Su šiuo numeriu “Karys" 
įžengė į ketvirtuosius metus Ameri- 


koje.: Įžanginiame žodyje reiškiamos 
optimistiškos mintys žurnalo ateities 
atžvilgiu. Šis numeris, kaip ir ank- 
syvesnieji, pateikia įdomios medžia- 
gos iš Lietuvos. kariuomenės gyveni- 
mo ir įvairių apžvalginių informacijų 
iš militarinio gyvenimo pasaulyje. 
Viršelis papuoštas V: K. Jonyno pieš- 
tu Mindaugo atvaizdu. 


iš aš 2 


e 1952 m. pabaigoje pasircdžiusi:s 
pasaulinės poėzijos antologijoje — A 
Little Treasury of Modern Poetry — 
tarp didžiųjų pasaulio poetų randa- 
me ir Putiną. Jo atspausdintas ei- 
leraštis “Užgeso Žiburiai" ir idėta 
nuotrauka. Antologiją redagavo Os- 
car Williams. 


e Sausio mėn. “Draugo" kultūri- 
niuose prieduose kan. M. Vaitkus da- 
vė įdomių atsiminimų pluoštą apie 
Maironį, o prel. J. Bartkus — apie 
Motiejų Gustaitį. 


e Garsusis vokiečių romanistas 
Thomas Mann grįžo į Europą ir apsi- 
gyveno Šveicarijoje. “Neue literari- 
sche Welt“ bendradarbiui jis pasakė, 
"kad pagrindinis grįžimo motyvas 
esąs jo suaugimas su Europos žeme ir 
kultūra". 


e Kiekvienais metais daug triukš- 
mo sukeliančios pagrindinės prancū- 
zų literatūros premijos, skiriamos 
metų pabaigoje, teko šiems rašyto- 
jams: Prix Femina laimėjo Domini- 
gue Rolin už romaną Le Souffle. 
Prix Goncourt (augščiausia premija) 
teko taip pat moteriai, buvusiai An- 
dre Gide sekretorei Bčatrix Beck už 
romaną Lėon Morin, Pretre. Prix 
Thėophraste Renaudot gavo Dordog- 
ne ūkininkas Jacgues Pemy už ro- 
maną L'amour de Rien. Prix Interal- 
liė buvo paskirta Jean Dutourd už 
romaną' Au Bou Beurre. 


—- 


RELIGINIS 
GYVENIMAS 


MOTERYSTĖS GYVENIMO ETIKA 


Šv. Tėvas pasakė dvi nepaprastai 
reikšmingas kalbas moraliniais mo- 
terystės gyvenimo klausimais. Pir- 
moji pasakyta 1951 m. spalio 29 d. 
Italių Katalikių Pribuvėjų Unijos 
Kongreso dalyvėms, nurodant jų 
profesinio apaštalavimo pareigas ir 
išryškinant pagrindinius, šiais šei- 
mos krizės laikais ne kartą užmirš- 
tamus, mMoterystės gyvenimo mora- 
Ilinius dėsnius. Antroji kalba 1951 
m. lapkr. 28 d. buvo skirta “Šeimos 
Fronto“ ir Gausių šeimų Organiza- 
cijų Federacijos nariams. Šis Itali- 
jos katalikų sąjūdis turi tikslą pil- 
nai realizuoti tautoje krikščioniškos 
šeimos idėją. Kadangi mūsų laikais 
šeimos moralės pakrikimas gresia 
pakirsti ja pačiuose gyvybiniuose 
praduose, Šv. Tėvas, nurodydamas 
pavojų, su ypatingu ryškumu iškė- 
16 Bažnyčios mokslą šiuo reikalu ir 
ji sugretino su mūsų dienomis pa- 
sireiškiančiomis problemomis. Cia 
pateikiame pagrindines abiejų po- 
piežiaus kalbų mintis. 


1. Žmogaus gyvybės vertė ir jos ne- 
liečiamumas 


Šeima yra pavojuje patekti į so- 
cialinės bendruomenės vergiją. Šis 
pavojus iškyla, kai bendruomenė 
pradeda laikyti šeimą vien organiz- 
mu, kurio paskirtis yra gaminti pa- 
kankamą “žmonių medžiagos" kie- 
kį jos reikalams. Iš čia kyla žmo- 
gaus individo ir jo gyvybės nuverti- 
nimas. Žmogus savo buvimu ir savo 
esme yra sukurtas tik Dievui, nors 
savo veikimu jis yra įpareigotas 
dirbti ir bendruomenei. Dėl to — 
sako Šv. Tėvas — “kūdikis motinos 
įsčiose, nors dar negimęs, yra tame 
pačiame laipsnyje ir tuo pačiu pa- 
grindu 'žmogus", kaip ir jo motina". 

“Kiekviena žmogiškoji būtybė, 
taip pat ir kūdikis motinos įsčiose, 
teisę gyventi turi betarpiškai iš Die- 
vo, o ne iš tėvų, ne iš kurios nors 
bendruomenės ar žmogiškojo auto- 
riteto. Todėl joks žmogus, jokia 
žmonių valdžia, jokis mokslas, jokie 
medicinos, eugenikos, bendruome- 
nės, ekonomijos, moralės “nuostatai 


negali leisti ar duoti juridinį pa- 


grindą tiesiogiai ir laisvai disponuo- 
ti nekalto žmogaus gyvybe, t. y. ja 
disponuoti, siekiant jos sunaikinimo 
kaip tikslo arba kaip priemonės ki- 
tam tikslui, kuris savyje gal nėra 
neleistinas. Taip, pavyzdžiui, išgel- 
bėti motinos gyvybę yra labai kilnus 
tikslas, bet tiesioginis kūdikio nu- 
žudymas kaip priemonė šiam tiks- 
lui atsiekti nėra leidžiamas". 

Tai yra vienas iš pagrindinių dės- 
nių, kuriuo remiasi ne tik moterys- 
tės moralė, bet ir visa socialinė mo- 
ralė apskritai. “Tai yra pagrindinė, 
visuotinai galiojanti žmogaus as- 
mens teisė krikščioniškame gyvybės 
supratime; ji turi būti pritaikyta 
tiek gyvybei, dar esančiai motinos 
įsčiose, tiek jau užgimusiai; ji drau- 
džia tiek tiesioginį abortą, tiek tie- 
sioginį kūdikio nužudymą prieš gim- 
dymą, gimdymo metu ar po gim- 
dymo." 

Pasakius pirmąją kalbą ir joje 
griežtai pasmerkus motinos gyvy- 
bės gelbėjimą, tiesiogiai nužudant 
kūdikį, ypatingai Anglijos protes- 
tantų spaudoje kilo didelė opozici- 
ja. Antrojoje kalboje Sv. Tėvas dar 
kartą pabrėžė tą patį dėsnį ir at- 
metė klaidingą katalikų moralės 
aiškinimą: “Šis dėsnis lygiai galio- 
ja tiek kūdikio, tiek motinos gyvy- 
bės atžvilgiu. Niekuomet Bažnyčia 
nėra mokiusi, kad kūdikio gyvybė 
turi būti statoma aukščiau už moti- 
nos gyvybę. Yra klaida klausimą 
statyti, paliekant pasirinkimą: kū- 
dikio arba motinos gyvybė. Ne; 
nei motinos gyvybė, nei kūdikio gy- 
vybė negali būti tiesiogiai žudoma. 
Dėl vieno ir dėl kito gali būti tik šis 
reikalavimas: dėti visas pastangas, 
kad abiejų gyvybė būtų išgelbėta, 
motinos ir vaiko (plg. Pijaus XI En- 
cikliką “Casti Connubii", 1930 m. 
gruodžio 31 — Acta Ap. Sedis vol. 
92. psl: 526-563). 

“Vienas iš gražiausių ir kilniau- 
sių medicinos tikslų — sako Sv. Tė- 
vas — yra jieškoti vis naujų kelių 
abiejų gyvybei užtikrinti. Tačiau, 
jei nepaisant visos mokslo pažan- 
gos, vis dar pasitaiko ir ateityje pa- 
sitaikys atvejų, kuriais motina ne- 


gali išvengti mirties, norėdama pa- 
gimdyti savyje nešiojamą gyvybę, 
jos nesunaikinant prieš Dievo įsa- 
kymą: nežudyk! — žmogui nelieka 
nieko kita, kaip tik iki paskutinio 
momento stengtis padėti ir išgel- 
bėti, o po to su pagarba nulekti gal- 
vą gamtos įstatymams ir dieviško- 
sios Apvaizdos valiai? 


“Bet daromas priekaištas — tęsia 
popiežius — kad motinos gyvybė, 
ybač gausios šeimos motinos, yra ne- 
palyginamai aukštesnės vertės, ne- 
gu dar negimusio kūdikio. .. Atsaky- 
mas į šį kankinantį prikaištą nėra 
sunkus. Nekalto gyvybės neliečia- 
mumas nepriklauso nuo jos dides- 
nės ar mažesnės vertės...? Paskų- 
tiniu laiku plačiai praktikuojamas 
taip vadinamosios, “bevertės gyvy- 
bės" panaikinimas negali būti jo- 
kiu būdu pateisinamas. Jau daugiau 
kaip prieš 10 metų Bažnyčia yra 
formaliai pareiškusi, kad tokia 
praktika yra “priešinga prigimtajai 
ir dieviškajai pozityviai teisei". Ji 
negali būti leidžiama net, jei būtų 
valdžios įsakyta žudyti nekaltuo- 
sius, kurie dėl savo fizinių ar psi- 
chinių trūkumų tautai nėra naudin- 
gi, o pasidaro jai apsunkinimas 
(Dekr. S. Off. 2 gruodžio 1940— Ac- 
ta Ap. Sedis vol. 32, 1940, psl. 553- 
554). Kiekvienas pasikėsinimas prieš 
nekaltojo gyvybę yra pažeidimas 
vieno iš pagrindinių natūralinių 
įstatymų, be kurio yra neįmanomas 
saugus žmonių sugyvenimas. “Ne- 
užmirškite — pastebi Sv. Tėvas — 
kad virš visu žmonių įstatymų, virš 
visų '"nuostatų' yra neklaidingasis 
Dievo įstatymas." 


Visa tai liečia natūralinės gyvy- 
bės saugojimą, juo labiau pagarbos 
yra verta antgamtinė gyvybė, kurią 
naujagimis gauna krikšto sakra- 
mentu. “Dabartinėje išganymo tvar- 
koje — primena Šv. Tėvas — nėra 
kitos priemonės suteikti šią gyvy- 
be dar neprotaujančiam kūdikiui. 
Nežiūrint to, malonės stovis mirties 
akimirksny išganymui yra būtinai 
reikalingas; be jo negalima pasiek- 
ti antgamtinę laimę, palaimintąjį 
Dievo regėjimą. Suaugusiam gali 
pakakti vienintelio meilės akto pa- 
švenčiamos malonės gavimui, kuris 
gali atstoti Krikštą, tačiau dar ne- 
gimusiam ar tik ką gimusiam kū- 
dikiui šis būdas nėra prieinamas.“ 
Todėl yra savaime suprantama ar- 
timo meilės pareiga pirmoj eilėj tė- 
vų, paskui pribuvėjų ir kitų, ku- 
riems tai įmanoma, suteikti krikšto 
sakramentą mirštančiam kūdikiui, 
kai nėra laiko šiam reikalui 52- 
kviesti kunigą. 

švč. Marijos Nepaliaujančios Pagalbos lietuvių parapijos bažnyčia Clevelande, 
kurios projektą padarė architektas dr. S. Kudokas, o statybos darbams va- 


dovavo inž. J. 


Augustinavičius. 


2. Moterystės teisių naudojimas ir 
gimdymo pareiga 


“Yra vienas iš pagrindinių tikro- 
sios moralinės tvarkos reikalavimų 
— sako Sv. Tėvas —, kad moterys- 
tės teisių naudojimui atsakytų nuo- 
širdus vidinis motinystės uždavinio 
ir pareigų prisiėmimas. Išpildyda- 
ma šią sąlygą, moteris eina Kūrėjo 
nutiestu keliu į tikslą, kurį Jis nu- 
rodė savo tvariniui, šių funkcijų at- 
likimu padarydamas jį savo gerumo, 
savo išminties ir savo visagalybės 
dalyviu, pagal angelo pasakymą: 
“Concipies in utero et paries — 
pradėsi įsčiose ir pagimdysi'' (Luk. 
91) 

Toliau Šv. Tėvas pakartoja Pijaus 
XI enciklikoje “Casti connubii'' iš- 
reikštą pagrindinį moterystės san- 
tykių dėsnį: “Kiekvienas vedusių- 
jų pasikėsinimas į moterystės aktą 
arba į jo natūralias pasekas, pasikė- 
sinimas turįs tikslą atimti iš jo ja- 
me glūdinčią jėgą ir sukliudyti nau- 

jos gyvybės gimimą yra nemoralus; 
ir joks nuostatas', joks reikalas ne- 
gali pakeisti savyje nemoralaus 
veiksmo į moralų ir leistiną (plg. 
Acta Ap. Sedis, vol. 22, psl. 559 sek.)". 

“Šis dėsnis pilnai galioja šiandien 
kaip ir vakar, jis toks pasiliks ry- 
toj ir visuomet, nes tai nėra papras- 
tas žmogiškosios teisės įsakymas, 
bet natūralaus ir dieviškojo įstaty- 
mo išraiška". 

Ryšium su šiuo dėsniu Šv. Tėvas 
paliečia sterilizacijos klausimą, ku- 
ria pasikėsinama ne į moterystės 
aktą, bet į žmogaus organizmą, no- 
rint atimti iš jo pačią naujos gy- 
vybės gimdymo galią. Kadangi pas- 
kutiniame dešimtmetyje sterilizaci- 
ja vis plačiau praktikuojama, Sv. 
Tėvas randa reikalą dar kartą vie- 
šai ir įsakmiai pabrėžti Bažnyčios 
mokslą šiuo reikalu: “Tiesioginė, 
tiek amžina, tiek laikina, tiek vyro, 
tiek moters sterilizacija yra neleis- 
tina pačiu prigimties įstatymu, nuo 


kurio Bažnyčia neturi galios dispen- 
suoti' (Decr. S. Off. 22 Febr. 1940— 
Acta Ap. Sedis, 1940, psl. 73). 


Iškyla nauja problema, kiek su 
gimdymo uždavinio prisiėmimu yra 
suderinamas, mūsų laikais vis 1a- 
biau plintąs, naudojimasis natūra- 
laus nevaisingumo perijodais (tem- 
pus ageneseos). Šv. Tėvas sako, kad 
čia prieš akis reikia turėti dvi hi- 
potezes. “Jei šios teorijos pritaiky- 
mas nereiškia nieko kito, kaip tik 
tai, kad vedusieji gali naudotis savo 
moterystės teisėmis taip pat ir na- 
tūralaus nevaisingumo laikotar- 
piais, negalima turėti nieko prieš, 
nes tuo jie nė kiek nesukliudo ir ne- 
pažeidžia natūralaus akto atlikimo 
ir jo tolimesnių natūralių pasėkų... 
Tačiau, jei, priešingai, einama to- 
liau, aktą apribojant išimtinai tik 
tomis dienomis, tuomet vedusiųjų 
elgesys turi būti atidžiau ištiria- 
mas.“ 

Čia vėl gali būti dvi hipotezės. 
“Jei jau einant moterystėn bent 
vienas iš vedusiųjų būtų turėjęs in- 
tenciją pačią moterystės teisę, o ne 
vien jos naudojimą, apriboti nevai- 
singumo perijodais ta prasme, kad 
antroji pusė kitu laiku neturėtų net 
teisės reikalauti akto, tai reikštų es- 
minį moterystės sutikimo defektą, 
kuris pačią moterystę padarytų ne- 
galiojančią, nes iš moterystės su- 
tarties kylanti teisė yra nuolatinė, 
nenutraukiama ir nesikeičianti, ku- 
rią kiekvienas iš vedusiųjų turi an- 
trosios pusės-atžvilgiu.' 

“Jeigu gi šis akto apribojimas ne- 
vaisingumo perijodais neliečia pa- 
čios teisės, bet tik teisės naudojimą, 
dėl moterystės gąliojimo negali kil- 
ti klausimas; tačiau tokio vedusiųjų 
elgesio moralinį leistinumą reiktų 
patvirtinti arba paneigti pagal tai, 
ar intencija pastoviai laikytis šių 
perijodų yra pagrįsta pakankamais 
ir saugiais moraliniais motyvais, ar 
ne. Vien tik tai, kad vedusieji ne- 
pažeidžia akto prigimties ir yra pa- 
siruošę priimti ir auklėti kūdikį, ku- 
ris, nežiūrint jų saugojimosi, atei- 
tų į pasaulį, savyje dar nepakaktų 
garantuoti intencijos grynumą ir 
pačių motyvų neabejotiną moralu- 
mą." 

“Racija yra ta, kad moterystė 
įpareigoja į tokį gyvenimo būdą, 
kuris, kaip suteikia tam tikras tei- 
ses, taip reikalauja pozityviai at- 
likti su juo surištą uždavinį. Šiuo 
atveju galima pritaikyti bendrą dės- 
nį, kad kuris nors pozityvus darbas 
gali būti apleistas, jei svarbūs, nuo 
valios tų, kurie yra į jį įpareigoti, 
nepriklausą motyvai rodo, kad šio 
darbo atlikimas yra nenaudingas, 

arba įrodo, kad jo reikalaująs — 
šiuo atveju žmonių giminė — neturi 
lygiai stiprių motyvų? 

“Individas, bendruomenė, tauta ir 
valstybė, net pati Bažnyčia — tesia 
popiežius — savo egzistencija pri- 
klauso nuo Dievo nustatytos tvar- 
kos, nuo vaisingos moterystės. Dėl 
to eiti į moterystės gyvenimą, nuo- 
latos naudotis jai priklausančia ir 
tik joje naudoti leidžiama galia ir, 
iš kitos pusės, visuomet ir laisvai be 
svarbaus motyvo atsisakyti nuo jos 
pirmojo uždavinio būtų nuodėmė 
prieš pačią moterystės gyvenimo 
prasmę. 

“Nuo šio pozityvaus įsipareigoji- 
mo gali atleisti, taip pat ilgam lai- 
kui, net visam moterystės gyveni- 
mui, rimti motyvai, kaip tai tie, ku- 
riuos neretai paduoda medicinos, 
eugenikos, ekonomijos bei socialinio 
gyvenimo reikalavimai. Iš to seka, 
kad naudojimasis nevaisingais lai- 
kotarpiais moraliniu atžvilgiu gali 
būti leistinas; ir suminėtose aplin- 
kybėse jis faktinai yra leidžiamas. 
Tačiau jeigu protingai ir nešališkai 
galvojant, panašių rimtų reakcijų, 
asmeniškų arba kylančių iš viršinių 
aplinkybių, neatsiranda, nusistaty- 
mas visą laiką išvengti santykių 
vaisingumo, pilnai naudojantis jus- 
liniais malonumais, gali kilti tik iš 
klaidingo gyvenimo vertinimo ir iš 
tikrosioms etikos normoms svetimų 
motyvų.?? 

Čia ne kartą susiduriama su labai 
jautriais grynai mediciniškais, o ne 
teologiškais kazusais, kai motinys- 
te negali būti rizikuojama arba iš 
viso yra negalima. Tuo tarpu nau- 
dojimasis nevaisingais laikotarpiais 
neduoda visiško tikrumo arba dėi 
kitų motyvų turi būti išvengtas. 
Negalima palikti nė mažiausios abe- 
jonės — pabrėžia Šv. Tėvas, — “kad 
ir šiais paskutiniais atvejais kiek- 
vienas preventyvinis ar tiesioginis 
pasikėsinimas į gyvybę arba į vai- 
siaus vystymąsi saisto sąžinę ir yra 
aiškiai draudžiamas; ir palieka tik- 
tai vienas kelias atviras, t. y. susi- 
laikymas nuo bet kokio pilno natū- 
ralios galios panaudojimo.“ 


“Bet daromas priekaištas, kad pa- 
našus susilaikymas yra negalimas, 
kad toks herojizmas yra neįvykdo- 
mas. Ši priekaištą jūs šiandien gali- 
te girdėti, jūs jį galite skaityti vi- 
sur... Įrodymui pateikiamas toks 
argumentas: — Niekas nėra įparei- 
gotas į tai, kas negalima, ir joks 
protingas įstatymų leidėjas, kai 
suponuojama, savo įstatymu nenor1 
įpareigoti ir į tai, kas negalima. Ve- 
dusiems gi ilgalaikis susilaikymas 
yra negalimas. Taigi jie nėra įpa- 


švč. Marijos Nepaliaujančios Pagalbos lietuvių bažnyčios Clevelande vidus, 

reigoti susilaikyti; dieviškasis įsta- 
tymas negali turėti šią prasmę.' 

“Tokiu būdu iš dalinai teisingų 
prielaidų padaroma klaidinga išva- 
da. Norint tuo įsitikinti, pakanka 
argumento terminus paimti iš kito 
galo; — Dievas neįpareigoja į tai, 
kas negalima. Bet Dievas įpareigoja 
vedusiuosius susilaikyti, jei jų susi- 
jungimas negali būti atliktas pagal 
prigimties normas. Taigi šiuo atve- 
ju susilaikymas yra galimas. — Šį 
argumentą patvirtina Tridento Su- 
sirinkimo mokslas, kuris skyriuje 
apie būtiną ir galimą įsakymą nu- 
rodo šv. Augustino pasakymą: “Die- 
vas neisako negalimų dalykų, bet 
kai įsako, liepia daryti tai, ką gali, 
ir prašyti to, ko negali, ir padeda, 
kad galėtum' (Conc. Trid. Sess. 6 
cap. 11, Denz. n. 804). 


“Šiandien — tęsė toliau Šv. Tėvas 
— herojizmas rodomas dėl dauge- 
lio motyvų — gal net iš prievartos 
ar norint patarnauti neteisingumui 
— jis reiškiasi tokiame laipsnyje ir 
taip plačiai, kad praeityje būtų bu- 
vę galima manyti tai esant nega- 
lima. Kodėl šis herojizmas, jei tik- 
rai aplinkybės jo reikalauja, turė- 
tų sustoti ant aistrų ir prigimties 
palinkimų nubrėžtos ribos? Yra alš- 
ku: kas pats save valdyti nenori, 


tas nė nepajėgs; ir kas manytų ga- 
lis save suvaldyti, remdamasis tik 
savomis jėgomis, o nuoširdžiai ir iš- 
tvermingai nejieškodamas dieviško- 
sa pagalbos, tas skaudžiai nusi- 
vils.' 


3. Tikroji vertybių tvarka ir žmogaus 
asmens vertė 


“Asmens vertybės' ir reikalingu- 
mas jas saugoti yra tema, kuri pas- 
kutiniais dešimtmečiais rašytojams 
vis labiau rūpi. Daugelyje jų iš- 
vedžiojimų taip pat ir specifiškai 
seksualinis aktas turi sau paskirtą 
vietą, kad galėtų tarnauti vedusiųjų 
asmeniui. Tikroji ir gilesnė mote- 
rystės teise naudojimosi prasmė tu- 
rėtų glūdėti tame, kad kūnų susi- 
jungimas yra asmeninio ir meilės 
susijungimo išraiška ir vykdymas... 
Jei iš šito pilno abipusio vedusiųjų 
susijungimo kyla nauja gyvybė, ji 
yra rezultatas, kuris pasilieka šalia 
arba daugiausia tarsi pakraštyje 
“asmens vertybių'; paseka, kuri ne- 
paneigiama, bet nenorima, kad ji 
užimtų centrinę vietą moterystės 
santykiuose? 

“Jei šis reliatyvus vertinimas 
reikštų tik vedusiųjų, o ne kūdikio 
asmens vertės pabrėžimą, griežtai 
imant, galima būtų palikti šią pro- 

blemą nuošaliai; tačiau priešingai, 
čia eina kalba apie didelį vertybių 
tvarkos ir paties Kūrėjo nustatytų 
tikslų iškreipimą. Čia prieš mus iš- 
kyla krikščioniškosios minties aiš- 
kumui, gilumui ir rimtumui tiesio- 
giai priešingų platinamų idėjų bei 
palinkimų kompleksas.'' 

“O tiesa yra ta, kad moterystė 
kaip natūralinė institucija pagal 
Kūrėjo valią savo pirminį ir vidi- 
nį tikslą turi ne vedusiųjų asmeninį 
pasipildymą,bet naujos gyvybės gim- 
dymą ir auklėjimą. Kiti tikslai, kiek 
jų prigimtis siekia, nėra tame pa- 
čiame laipsnyje kaip pirmasis, ir 
juo labiau jie nėra aukštesni, bet 
pirmajam savo esme subordinuoti. 
Tai tinka kiekvienai moterystei, taip 
pat ir nevaisingai, kaip apie kiek- 
vieną akį galima pasakyti, kad ji 
yra skirta ir sukurta matymui, nors 
nenormaliais atvejais dėl ypatingų 
vidinių ar viršinių sąlygų niekuo- 
met negalėtų būti panaudota regė- 
jimui." 

“Kaip tik kad būtų užkirstas ke- 
lias bet kokiam netikrumui ir nu- 
krypimams, kurie grėsė paskleisti 
klaidas moterystės tikslų tvarkos ir 
jų tarpusavio santykių klausimu, 
Mes patys — primena popiežius — 
prieš keletą metų (1944 kovo 10) pa- 
skelbėme dėl moterystės tikslų tvar- 
kos pareiškimą, nurodydami tai, ką 
sako pati vidinė natūralinės padė- 
ties struktūra, tai, kas yra krikščio- 
niškosios tradicijos paveldėjimas, 
tai, ką pakartotinai mokė popiežiai, 
tai, kas paskui atitinkama forma 
buvo nustatyta bažnytinės teisės ko- 
deksu (can. 1013 $ 1). Netrukus po 
to Sv. Sostas, atitaisydamas prieš- 
taraujančias nuomones, viešu dek- 
retu paskelbė negalįs priimti nuo- 
monę kai kurių naujųjų autorių, ku- 
rie neigia, kad pirmasis moterystės 
tikslas yra vaikų gimdymas ir auk- 
lėjimas, arba moko, kad antraeiliai 
tikslai nera savo esme subordinuo- 
ti pirmajam tikslui, bet lygūs ir nuo 
jo nepriklausą (S. C. S. Officii, 1944 
balandžio 1 — Acta Ap. Sedis, vol. 
36, a. 1944, psl. 103). 

“Tuo jokiu būdu nenorima paneig- 
ti tai, kas yra gero ir teisingo iš mo- 
terystes gyvenimo kylančiose asme- 
ninėse vertybėse, nes “naujos gyvy- 
bės gimdymui moterystėje Kūrėjas 
skyrė žmogiškas būtybes su kūnu ir 
krauju, apdovanotas dvasia ir širdi- 
mi, ir jos yra pašauktos būti savo 
palikuonių gimdytojais kaip žmo- 
nės, o ne kaip neprotingi gyvūnai, 
Dievas nori, kad šiuo tikslų vedu- 
sieji jungtųsi. Ir Šv. Raštas sako 
apie Dievą, kad Jis sukūrė žmogų 
pagal savo paveikslą ir jį sukūrė 

vyrą ir moterį (Gen. 1, 27), ir pano- 
rėjo — kaip pakartotinai yra tvir- 
tinama šv. Knygose — kad “žmogus 
paliktų savo tėvą ir motiną ir glaus- 
tųsi prie moters, ir kad būtų vie- 
nas kūnas" (Gen. 2, 24; Mat. 19, 5; 
Efez. 5, 31). 


“Visą tai yra tiesa ir pagal Die- 
vo valią; bet neturi būti atskirta 
nuo pirminės moterystės funkcijos, 
t. y. nuo tarnavimo naujai gyvybei. 
Ne tik bendras išviršinis gyvenimas, 
bet taip pat asmeninis pasipildy- 
mas, netgi intelektualinis ir dvasi- 
nis pasitobulinimas, pagaliau visa, 
kas tik yra dvasingesnio ir gilesnio 
vedusiųjų meilėje kaip tokioje, pa- 
gal prigimties ir Kūrėjo valią yra 
skirta tarnauti palikuonims. Iš savo 
prigimties tobulas moterystės gy- 
venimas reiškia taip pat visišką tė- 
vų atsidavimą vaikams, net mote- 
rystės meilės jėga ir švelnumas yra 
nuoširdaus rūvinimosi vaikais rei- 
kalavimas ir jo vykdymo garantija 
(plg. S. Th. 3 0. g. 292. 2c; Suppl. 
g.49 a.2ad 1)". 


“Suvesti vedusiųjų bendrą gyve- 
nimą ir moterystės aktą, grynai į 
organines apvaisinimo funkcijas 
tai būtų tarsi paversti namų židinį 
ir šeimos šventovę į paprastą bio- 
loginę laboratoriją. Dėl to mūsų 
kalboje tarptautiniam katalikų gy- 
dytojų kongresui 1949 m. rugsėjo 29 
dieną Mes formaliai pasisakėmeė 
prieš dirbtinį apvaisinimą moterys- 
tėje. Vedusiųjų aktas savo natūra- 
linėje struktūroje yra asmeninis 
veiksmas, yra abipusis betarpiškas 
jų bendradarbiavimas, kuris pačia 
veikiančiųjų prigimtimi bei akto po- 
būdžiu yra jų vienas kitam meilės 
išraiška, vykdanti, šv. Rašto žodžiais 
tariant, susijungimą “viename kū 
ne“ 

“Tai yra daug daugiau negu dvie- 
jų ląstelių susijungimas, kuris gali 
būti įvykdytas ir artificialiniu būdu, 
t y. be natūralaus vedusiųjų veiki- 
mo. Moterystės aktas, prigimties 
nustatytas ir įdiegtas, yra asmeni- 
nis bendradarbiavimas, į kurį vedu- 
sieji, sudarydami moterystės sutar- 
tį, pasikeičia teise.? 


“Dėl to, kai šis bendradarbiavi- 
mas savo natūralia forma nuo pat 
pradžios pastoviai yra negalimas, 
moterystės sutarties objektui trūks- 
ta esminio elemento. Tada Mes 
esame pasakę — primena popiežius 
—"Tenebūna užmiršta: tiktai nau- 
Jos gyvybės gimdymas pagal Kūrė- 
Jo valią ir planą su savimi atneša 
nuostabiame tobulumo laipsny rūpi- 
mų siekimų išsipildymą. Jis tuo pa- 
čiu laiku derinasi su fizine bei dva- 


sine prigimtimi, su vedusiųjų gar- 
be, su normaliu bei laimingu kūdi- 
kio vystymusi" (Acta Ap. Sedis vol. 
41, 1949, psl. 560). 

Toliau Šv. Tėvas priminė, kad 
naujos gyvybės gimdymo ir ugdymo 
uždavinys, nors labai aukštas ir kil- 
nus, nepriklauso pilnos žmogiško- 
sios būtybės esmei, nes priešingu 
atveju atsisakymas pasekti natūra- 
lų gimdymo palinkimą turėtų „būti 
žalingas žmogaus asmens išslVys- 
tymui. “Atsisakymas pasekti šiuo 
palinkimu — ypač jei tai daroma 
dėl kilnesnių motyvų — nera pa- 
žeidimas asmeninių bei dvasinių 
vertybių. Apie tokį laisvą atsižadė- 
jimą dėl Dievo Karalystės meilės 
Išganytojas yra pasakęs: “Non om- 
nes capiunt verbum istud, sed guibus 
datum est — Ne visi išmano tą žodį, 
bet tie, kuriems duota' (Mat. 19, 
O) 

“Per daug iškelti, kaip šiandien 
neretai daroma, gimdymo funkciją, 
nors ir teisingoje bei moralioje mo- 
terystės gyvenimo formoje, yra to- 
dėl ne tik klaida ir nukrypimas, bet 
drauge sudaro pavojų intelektuali- 
nio ir-jausminio iškrypimo, kuris 
kliudo ir slopina ypač dar nepatyru- 
sio ir gyvenimu nenusivylusio jau- 
nimo dvasioje gerus jausmus bei 
aukštus siekimus.“ 

Baigdamas Pijus XII paliečia 
žmogaus garbės gynimo klausimą, 
vykdant gimdymo palinkimą. “Tas 
pats Kūrėjas,-kuris savo gerumu ir 
išmintimi panorėjo žmonių giminės 
išlaikymui ir išplėtimui pasinaudoti 
vyro ir moters veiksmu, sujungda- 
mas juos moterystėje, nustatė taip 
pat, kad šioje funkcijoje vedusieji 
patirtų malonumą ir laimės jaus- 
mą kūne ir dvasioje. Taigi vedusie- 
ji, jieškodami šio malonumo ir juo 
džiaugdamiesi, nedaro nieko blogo. 
Jie priima tai, ką Kūrėjas yra jiems 
paskyręs.'' 

“Vienok ir čia vedusieji turi mo- 
kėti laikytis tinkamo saikingumo 
ribose ... Tikroji norma yra ši: nau- 
dojimas natūralinės gimdymo ga- 
lios normaliai yra leistinas tik mo- 
terystėje, tik pagal tvarką tarnau- 
jant moterystės tikslams. Iš to se- 
ka, kad taip pat tik moterystėje ir 
laikantis šio dėsnio šio malonumo 
bei šio pasitenkinimo siekimas ir 
juo naudojimasis yra leistini. Nes 
malonumas yra palenktas to veiks- 
mo įstatymui, iš kurio jis kyla, o ne 
priešingai, veiksmas malonumo įsta 
tymui. Sis taip protingas dėsnis lie- 
čia ne tik veiksmo substanciją, bet 
taip pat ir aplinkybes, taip kad ne- 
nusikaltus veiksmo substancijai, ga- 
lima nusikalsti jo atlikimo būdu. 


“Šios normos peržengimas yra 
taip senas, kaip yra sena gimtoji 
nuodėmė. Tačiau mūsų dienomis 
iškyla pavojus iš akių pamesti patį 
pagrindinį principą. Šianden daž- 
nai palaikoma žodžiais ir raštais 
(net iš kai kurių katalikų pusės) 
seksualinio gyvenimo autonomija, 
jo atskiras tikslas ir sava vertė, ne- 
priklausomai nuo naujos gyvybės 
gimdymo. Atrodytų, kad norima 
naujai ištirti ir nustatyti naujas 
normas paties Dievo nustatytai 
tvarkai. Nenorima pripažinti kitų 
varžtų instinkto patenkinimo būde, 
kaip tik prisitaikyti prie instinkty- 
vaus akto esmės. Tuo moralinis įpa- 
reigojimas apvaldyti aistras būtų 
pakeistas leidimu aklai ir nesivar- 
žant tarnauti prigimties užgaidoms 
bei impulsams; tai anksčiau ar vė- 
liau negali neatnešti nuostolius 
žmonių moralei, sažinei ir garbei." 


“Jei prigimtis būtų siekusi vien 
tik, arba bent pirmoje vietoje, ve- 
dusiųjų abipusio vienas antram at- 
sidavimo džiaugsme ir malonume ir 
jei būtų skyrusi šį aktą vien tik tam, 


kad suteiktų jiems kiek galint aukš-- 


tesniame laipsnyje asmeninį laimės 
išgyvenimą, o ne tam, kad paska- 
tintų patarnauti gyvybės kūrime, 
tuomet Kūrėjas būtų nustatęs kitą 
šio natūralaus akto atlikimo būdą. 
Dabar gi visa yra paskirta ir pa- 
lenkta tam vieninteliam didžiajam 
įstatymui 'generatio et educatio 
prolis', t. y. pasiekimui pirmojo mo- 
terystės tikslo, kaip gyvybės vers- 
mės ir jos šaltinio." 

“Deja, nesiliaujančio hedonizmo 
banga, užliejusi pasaulį, graso pa- 
skandinti minčių, aistrų ir darbų 
tvane visą moterystės gyvenimą, su- 
darydama didelį pavojų nukreipti 
vedusiuosius nuo jų pirmojo užda- 
vinio.' 

“Šis antikrikščioniškas hedoniz- 
mas labai dažnai nesigėdi pasisiūly- 
ti kaip mokslas, kuris seksualiniam 
vedusiųjų instinktui nori atpalai- 
duoti bet kokius varžtus, visą Mo- 
terystės moralę suvesdamas į paties 
akto atlikimą ir nesirūpindamas vi- 
dine žmogaus ir krikščionies verte, 
nustatančia juslinių malonumų jieš- 
kojimui ribas. Šv. Tėvas tai pa- 
smerkė sakydamas: “Krikščioniš- 
kosios moralės rimtumas ir šventu- 
mas atmeta besaikį seksualinio in- 
stinkto patenkinimą, siekiantį vien 
tik malonumo ir pasitenkinimo, ji 
neleidžia protingam žmogui nusl- 
leisti iki to punkto nei akto esme 
nei jo aplinkybėmis." 


“Kai kas norėtų tvirtinti, kad lai- 
mč moterystėje tiesiogiai glūdi abi- 


busiame vienas kitų naudojimesi 
vedūsiųjų akte. Ne: priešingai, mo- 
terystės laimė tiesiogiai slepiasi tar- 
pusavlame vyro ir žmonos respekta- 
vime net ir jų intymiuose santy- 
kiuose; ne tai, kad jie tarsi laikytų 
nemoraliu dalyku ir atmestų tai, ką 
prigimtis jiems skiria ir ką Kūrėjas 
yra jiems padovanojęs, bet kad šis 
respektavimas ir jo išugdyta tarpu- 
savio pagarba yra vienas iš patva- 


riausių skaisčios, ir kaip tik dėl šito 
daug švelnesnės, meilės eleinentų." 

“Sis Mūsų mokymas — pabrėžė 
baigdamas popiežius — neturi nieko 
bendro su manicheizmu ir jenseniz- 
mu, kaip kai kas norėtų mus įti- 
kinti, stengdamasis pateisinti pats 
save. Jis yra tik krikščioniškosios 
moterystės garbės ir vedusiųjų as- 
mens vertės gynimas. 


„Dr. V. Kazlūnas 


NAUJOJI CLEVELANDO LIETUVIŲ BAžNYčIA 


„Naujoji Clevelando lietuvių Ne- 
siliaujančios Pagalbos švč. Panelės 
Marijos parapijos bažnyčia, kurią 
1952 m. spalio 19 d. pašventino, yra 
vienas iš šviesiausių faktų Ameri- 
kos lietuvių istorijoje. Iki šiol čia 
lietuviškas bažnyčias statė ne lie- 
tuviai. Varžytines laimėdavo įvai- 
rios statybos firmos, kurioms pir- 
moje vietoje rūpėjo pelnas. 

Clevelando lietuvių parapijos 
klebonas kun. J. F. Angelaitis la- 
bai sveikintinas už šį drąsų žygį 
— jis visus darbus patikėjo tik 
lietuviams: architektams, inžinie- 
riams, dailininkams. 1949 m. buvo 
paskelbtas konkursas lietuvių ar- 
chitektų tarpe. Laimėjo architektas 
Stasys Kudokas. (Konkurse dalyva- 
vo 7 architektai). Statybos darbų 
varžytines laimėjo dipl. statybos 
inžinierius Juozas Augustinavičius, 
pasiūlęs pastatyti net 70.000 dol. 
pigiau negu kiti varžovai. Vitražų 
projektus laimėjo dail. K. Varne- 
lis. Jam ir buvo pavesta atlikti vi- 
są bažnyčios vidaus dekoravimą. 
Taip šie vyrai ir pastatė pirmą to- 
kią bažnyčią Amerikoje, kur vis- 
kas yra pagaminta specialiai tai 
bažnyčiai. Čia ir žibintai, ir žvaki- 
dės, ir kiti bažnyčios rakandai bei 
liturginiai reikmenys yra išpildyti 
pagal dailininko K. Varnelio projek- 
tus 

Bažnyčia pastatyta modernizuo-- 
tame romaniškame stiliuje. Fron- 
toną puošia dail. V. Raulinaičio 
darbo švč. Panelės statula. Bažay- 
čios vidaus dekoracijos neperkrau- 
tos, lengvai ataustos barokiniais 
ornamentais. Įsipina čia ir lietuviš- 
ki motyvai: tulpės, juostos ir gra- 
žus šv. Kazimiero paveikslas su Vil- 
niaus katedra ir Gedimino kainu 
fcne. Nors bažnyčioje yra 32 vitra- 
žai, bet jie netemdo jos šviesumo, 
neišblaško nuotaikos ir dėmesio, 
kurį dailininkas nukreipė į altorius 
(jų yra trys) ir stacijas. šios gi 
yra originalios, dail. K. Varnelio 
studijos padarytos. || Aa 
Visi darbai buvo atlikti pačių lie- 
tuvių, tik altorius ir metalines da- 


lis pagal dail. K. Varnelio projektus 
išpildė viena firma Italijoje. Atga- 
benus čia jie buvo sustatyti. Tokiu 
būdu sutaupyta nemaža pinigų. 
Taip ši bažnyčia išaugo iš lietu- 
viškų rankų ir širdžių ir prasivėrė 
lietuviams. Ji kalba kur kas arti- 
mesne dvasia nei kitos važnvčios. 
Ir ios pastatymas įrodė, kad šitose 
sąlygose lietuviai gali stoti šalia 
kitų senų firmų ir pastatyti ne tik 
pigiau, bet ir geriau. A. D. 


e Apaštalų Sostas, turėdamas 
prieš akis sunkias dabartinių laikų 
aplinkybes, ypač už vadinamosios “ge- 
ležinės uždangos", išleido raštą, Lu- 
riuo tikintiesiems palengvinama p.i- 
imti komuniją ir išklausyti mišii. 
Pirmiausiai vyskupams, kur jie ma- 
tys reikalą, suteikiama galia po 4 val. 
pp. duoti leidimą laikyti mišias. 'o- 
kiu laiku celebruojantieji kunigai ga- 
li valgyti 3 valandas anksčiau. "Noks 
pat leidimas suteikiamas ir pasaulie- 
čiams, popietinėse mišiose priiman- 
tiems komuniją. Be to, nuo sunkaus 
darbo ar ilgos kelionės išvargę kuni- 
gai ir pasauliečiai, kurie laiko pop:e- 
tines mišias arba tuo metu priima ko- 
muniją, išpažinties klausytojui lei- 
džiant, gali pasistiprinti kokiu nos 
maistingu skysčiu, tik ne +»1koholiu, 
vieną valandą anksčiau. Gryno van- 
dens gėrimas dabar iš viso nebelaiko- 
mas eucharistinio pasninko laužymu, 
nežiūrint, kokiu laiku būtų priimama 
komunija. Prie tokių sušvelninimų 
Bažnyčia priėjo po ilgo svar'tymo, 
kai pasirodė, jog misijų kraštuose 
dėl didžių nuotolių, komunistų užim- 
tose šalyse dėl persekiojimų bei įvai- 
rių trukdymų, laisvose žemėse del di- 
žio pramonės išvystymo lig šiol 
veikę bažnytiniai įstatymai sunkina 
mišių klausymą ir komunijos priė- 
mimą. 

« Pakčlus Zagrebo arkivysk Alo- 
yzą Stepinacą kardinolu. įsižeidusi 
Jugoslavijos komunistinė vyriausybė 
nutraukė diplomatinius ryšius su Šv. 
Sostu. Vatikano tuo reikalu Titu: p1- 
siųsta nota buvo grąžinta neatplėšta. 

EMANUELIO KANTO LIETUVIŠKOS 
KILMĖS KLAUSIMU 


1952 m. rugpjūčio mėn., dalyvauda- 
mas kartu su prof. K. Pakštu Tarp- 
tautinės Geografinės Draugijos kon- 
grese Vašingtone, be kitų vokiečių 
profesorių, buvau sutikęs prof. Hans 
Mortenseną. šis geografijos profeso- 
rius, dabar dirbąs Goettingeno uni- 
versitete, vienas ir kartu su savo 
žmona Gertruda Mortensen yra para- 
šęs apie Lietuvą ir senprūsių kraštą 
keletą veikalų. Mortensenų darbai, 
nors ir nepasižymi dideliu objektyvu- 
mu ir yra labai provokiški, vis tik 
sudaro indėlį lietuviškų ir senprūsiš- 
kų žemių problematikai. 

Ta proga jis man papasakojo du 
įdomiu dalyku: 1) kad Goettingene 
veikia studijų ratelis, kuris stropiai 
seka paskutinius pasikeitimus Ryt- 
prūsiuose, Klaipėdos krašte ir iš da- 
lies Lietuvoje, ir 2) kad jam pasisekę 
užtikti rimtų šaltinių, ligšiol nežino- 
mų, iš kurių neginčijamai ryškėja 
garsiojo filosofo Emanuelio Kanto, 
nors ir dalinė, lietuviškoji arba kur- 
šiškoji kilmė. 

Pasikeitus adresais, jis man paža- 
dėjo atsiųsti tuo klausimu platesnę 


informaciją. dė 
Neseniai gavau H. Mortenseno 
straipsnelį, pasirodžiusį “Das Ost- 


preussenblatt" (1952. VII. 25, nr. 21) 
Em. Kanto klaipėdietiškos kilmės 
klausimu — (Immanuel Kants me- 
mellaendische Herkunft). Čia duoda- 
mas to straipsnelio laisvas ir sutrum- 
pintas atpasakojimas, nekeičiant au- 
toriaus minties, tik sulietuvinant jo 
vartojamus vietovardžius, 

Ligšiol „turčtais negausiais Em. 
Kanto. kilmę. nusakančiais šaltiniais 
buvo daugiau linkstama manyti jį bu- 
vus. škotiškos kilmės. Suprantama 
todėl, jog balsai, kad Em. Kantas yra 
buvęs lietuviškos arba senprūsiškos 
kilmės, trūkstant tam patikimesnių 
įrodymų, negalėjo rasti pripažinimo. 
Tam „pagaliau prieštaravo ir paties 
filosofo“ teigimas, kad jo senelis esąs 
atkeliavęs iš“ Škotijos. Tačiau tas 
teigimas paširodo esąs netikras. '**7 

Naujai užtikti daviniai liudija, kad 
Em. Kanto prosenelis (Urgrossvater) 

— Ričardas Kantas buvo smuklinin- 
kas Šilutėje, o prieš tai — Rusnėje 
smuklės. nuomininkas. Em. Kanto 
senelis balnius Hansas Kantas gyveno 
ir mirė Klaipėdoje. Em. Kanto te- 
vas Jonas-Jurgis (Johann George), 
negalėjęs jaunystėje išlaikyti bal- 
niaus egzaminų Klaipėdoje, greičiau- 
sia dėl tos priežasties persikėlė į 
Karaliaučių. 

Ričardo Kanto kilmė yra pagrindi- 
nis visos problemos raktas, kuris ge- 
riausia nusako ne tik Em. Kanto kil- 
mę, bet, ir tai svarbiausia, atskleidžia 
Em. Kanto, iš tėvo pusės, prosenių 
socialinę aplinką. Nors ir škotiškas 
Em. Kanto giminės kilimas galėtų 
turėti tam tikrų pateisinimų, bet prieš 
tokį dalyką visų. pirma kalba jau ir 
tai, kad Ričardas Kantas ir jo sūnus 
Hansas Kantas buvo liuteronys, ket 
ne reformatai, kas būtų tipinga ško- 
tams. Skiemuo “Kant" yra žinomas 
ir škotuose, bet toks skiemuo ir su 
juo pavardės taip pat neretai sutinka- 
ma ir senprūsių, lietuvių ir latvių 
kalbose. Gal svarbiausias įrodymas 
yra šisai: jau minėtas Ričardas Kan- 
tas 1665 metais, po savo žmonos (Do- 
rother Lieder )mirties ir greit prieš 
savo mirtį, pas Višvilių kleboną, tik- 
rai vokietį — Eisenblaetterį, daryda- 
mas savo palikimo sutartį (testamen- 
ta), naudojosi “tolku" — vertėju. 
Tai aiškiai parodo, kad Ričardas 
Kantas buvo lietuvių, arba kuršių 
kilmės; vokiečių kalbos pakankamai 
nemokėjo ir ja vienas negalėjo pasi- 
naudoti, sudarydamas testamentą. 

Toliau, jau nuo. tada, kai šiaurės 
rytų Klaipėdos kraštas apgyvendintas 
iš šiaurės atsikeliančiais kuršiais (jų 
lietuvėjimas yra. vėlesnės datos), arti 
Priekulės sutinkamas kiemas — 
Kantweine (Kantvainiais) vadinamas. 
Autoriaus manymu, antroji šito kie- 
mo vardo dalis atitinka kuršių žodį 
“"Wagger", kuris reiškia kaimo šal- 
tyšiu, seniūną. Iš tikrųjų šis vardas 
— “Kant Wagger' — jau sutinkamas 
17 a. pirmoje pusėje, ir iš jo visai 
aiški Kanto pavardė. Iš kitos pusės 
pasirode, kad Kanto pavardė yra vie- 


nintelė, kuri sutinkama labai pati- 
kimuose  tuometiniuose Klaipėdos 
krašto gyventojų sąrašuose. Ir tuo 
būdu labai patikima, kad Ričardas 
Kantas yra kilęs iš Kantweine — 
Kantvainių giminės ir yra spėjamai 
šios generacijos palikuonis, paveldė- 
tojas. Tai patvirtina ir tas faktas, 
kad jo sūnus — Hansas Kantas, vė- 
liau Klaipėdos gyventojas, yra pa- 
brėžtinai nurodomas, kaip kilęs iš 
priekulėnų (“aus dem Prokulschen 
eingewandert''). 

Senuose žemėlapiuose, esą, galima 
net nustatyti, kad Kanto giminės kie- 
mas: yra vienas iš Kantvainių centro 
kiemų, gulinčių kairiajame Agluo- 
nos krante. 

Em. Kanto prosenių buvimas šal- 
tyšiais ir smuklininkais, autoriaus 
manymu, parodo, kad socialiniu at- 
žvilgiu jų būta žymiai pranašesnių 
už kitus apylinkės gyventojus. Tuo- 
metiniai Klaipėdos krašto, o ir Šilu- 
tės smuklininkai buvo ne tik užeigos 
ir sustojimo namų laikytojai, bet ir 
prekybininkai, kartais net ir stam- 
būs. Kalbant apie Ričardą Kantą, 
tai jo jau mokėta skaityti, rašyti ir 
turėta Biblija, kas tuo laiku buvo re- 
tenybė. Jo dukros jau tuomet nešio- 
jo nosines, o tai buvo iš Italijos per 
Vokietiją neseniai atkeliavęs paprotys 
ir prigijęs tik augštesniuose s'uog- 
sniuose. Senatvėje betgi Ričardas 
Kantas buvo gerokai prasiskolinęs, 
o jo sūnus — Hansas Kantas — dėl 
tėvo skolos neteko paveldėjimo. 

Hanso Kanto gyvenimas iš pradžių 
buvo nepastovus. Vėliau, jau išmokęs 
balniaus amato, jis apsistojo Klaipė- 
doje ir čia turėjo dvejus namus: 
vienus Odininkų gatvėje (Lečergas- 


se), kurie vėliau, Friedrichstadto 
prekyvietę platinant, buvo nugriauti, 
o kitus — Tomo gatvėje (Thomas- 


strasse nr. 4), kuriuose gyveno ir mi- 
rė Em. Kanto senelis. Jis buvo visų 
gerbiamas. Kai mirė, jis buvo palai- 
dotas, skambinant viso miesto baž- 
nyčių varpams, dalyvaujant mokyk- 
lai ir miestelėnams. Jis buvo palaidc- 
tas po savo namų durų slenksčiu. 

Kaip jau minėta, Em. Kanto tėvas 
Jonas Jurgis Kantas, dar jaunas bū- 
damas, nusikėlė į Karaliaučių, ten 
tapo tikru balniumi, vedė balniaus 
dukterį ir Karaliaučiuje pasiliko. Jis 
buvo nežinomiausias iš visų Kantų. 
Nežiūrint to, jis Karaliaučiuje turė- 
jo gere:nes sąlygas išmokyti savo 
sūnų Emanuelį, kuris vėliau pasida- 
rė pasaulinio garso mMaksliniukąs 
filosofas. 

Taigi iš viso to aiškėja, da Em. 
Kantas tikrai turi lietuviško arba 
kuršiško kraujo ir kad jo proseniai 
labai si „Suaugę su Klaipėdos 
kraštu. a 


Aapasakodamas šį H. Mortenseno 
straipsnelį, nedarau jokių kritiškų 
pastabų. Greičiausia „kai kurios H. 
Mortenseno išvados bus reikalingos 
revizijos ir patikslinimo. Aišku tik 
tiek, kad seniau lietuvių keltas Em. 
Kanto lietuviškos kilmės klausimas 
(“Logos" žurnale ir berods kitur), 
greičiausia reikalingas persvarsyti 
naujai H. Mortenseno surastų davi- 
nių šviesoje. H. Mortenseno doku- 


mentuota tuo reikalų paskaita, tur- 
būt, jau pasirodė, arba turėtų, anot 
autoriaus, pasirodyti: “Jahrbuch der 
Universitaet Koenigsberg", išleistame 
Goettinger Arbeitskreis. Būtų lauk- 
tina, kad tolimesnį šios temos gvil- 
denimą pasiimtų į rankas, kas šiuo 
reikalu iš esmės ir žymiai plačiau 
galėtų pasisakyti. 


Dr. Vladas Viliamas 


CENTRINĖS EUROPOS ISTORIJA 


O. Halecki: Borderland of Western 
Civilisation. A history of East Cen- 
tral Europe. The Ronald Press Co. 
New York, 1952. 

šioji O. Haleckio knyga yra ypatin- 
go pobūdžio ir itin traukianti ir Lie- 
tuvos praeities  mylėtojo dėmesį. 
Autorius yra žinomas lenkų moksli- 
ninkas, parašęs prieš daugelį metų 
stambų dviejų tomų veikalą apie Lie- 
tuvos — Lenkijos unijas. Dabar šis 
mokslininkas, dėl antrojo pasaulinio 
karo ir jo pasėkų, štai jau dešimt- 
metį gyvena JAV-ėse ir profesoriau- 
ja žinomame Fordhamo universitete, 
skaitydamas Rytų Europos istorijos 
kursą. Per tą laiką jis paskelbė ke- 
letą veikalų anglų kalba Rytų Euro- 
pos klausimais. 

Autoriaus  pasirinktoji tematika 
yra itin nauja, nes ligšiol kaip ir 
apeita. Jis teisingai prakalboj pa- 
stebi, kad istorikai ligšiol tematė, be 
Vakarų Europos, tik Rusijos Rytuose 
ir Bizantijos bei ją vėliau pakeitusią 
Turkų imperijas Pietuose. O būdavo 
nepastebima, kad tarp Vokietijos Va- 
karuose ir Rusijos Rytuose yra tre- 
čioji Europos dalis, kuri, nors ir ne- 
sudarydama politinio vieneto, turėjo 
vis dėlto savaimingą istorinę eigą, 
skirtingą nuo Vakarų ir Rytų. šiosios 
dalies, autoriaus pavadintos Rytų 
Centrinės Europos, istorija ir dėsio- 
ma šiame veikale. 

Tuo būdu autoriaus užsibrėžtas 
plotas yra ilgas ruožas nuo Balkanų 
iki Suomijos, gyvenamos įvairių tau- 
tų, sukūrusių istorijos eigoj nemaža 
valstybių. Tai tautos bei valstybės 
su skirtingomis istorinėmis praeiti- 
mis, ir tik patyręs ir gabus istorijos 
mokslo meisteris, koks yra O. Halec- 
kis, sugebėjo tą labai margaspalvę 
medžiagą sudoroti ir ją supinti į tam 
tikrą vienovę. Tad jam iš dalies pa- 
vyko parodyti istorijos mokslui nau- 
ją dalyką, būtent, kad tarp Vakarų ir 
Rytų Europos yra dar trečia jos da- 
lis, būtent Vidurinė (gal be reikalo 
jo vadinama Rytų Vidurinė). Turė- 
damas prieš akis tokią gausią ir 
margą medžiagą, autorius vienoj, 


nors ir didelėj knygoj (475 psl), 
aišku, negalėjo smulkiai išdėstyti nė 
vienos tautos bei valstybės praeities. 
Jis turėjo imti iš kiekvienos jų tik 
kai kuriuos bruožus ir, juos grupuo- 
damas chrcnologine tvarka, pinti ben- 
dro vidurio Europos gyvenimo raidą. 
Tad dėstymas nėra ir negali būti pa- 
grindinis; jis yra diskursyvinio pobū- 
džio, kur liečiami kiekvieno krašto 
paskiri epizodai. 

Veikalas yra, gali sakyti, politinio 
turinio ir jame beveik aplenkiami vi- 
suomeniniai, kultūriniai ir ekonomi- 
niai veiksniai. Neliesdamas šių klau- 
simų, jis nekelia ir tokios svarbios 
problemos kaip Vakarų kultūros įta- 
kos šiems kraštams ir ypač vokiečių 
ekspansijos į rytus padarinių. Keista, 
kad šis bendras visoms centrinės Eu- 
ropos tautoms dalykas nepaisomas ir 
tuo būdu neišryškinami kultūriniai 
bei visuomeniniai ryšiai tarp vakari- 
nės ir vidurinės Europos. Tai, gali 
sakyti, žymus knygos trūkumas. Lai- 
kytina nevykusi, nes iš naujausių 
laikų politinių šūkių paimta, auto- 
riaus pastaba (41 psl.), kad 962 m. 
vokiečių karalių įsigytoji imperija 
tarnavusi vokiško imperializmo tiks- 
lams ir net pačiai ekspansijai į rytus. 
Iš tikrųjų, pati imperija nors ir pa- 
dėjo savo autoritetu vokiškai eks- 
pansijai į rytus, tačiau ji tikrai ne- 
buvo jos promotorius. Vokiška eks- 
pansija į rytus buvo vykdoma teri- 
torinių kunigaikščių ir pačios 
vokiečių tautos. Ta tiesa, rodos, jau 
išaiškinta ryšium su dideliu dar pra- 
eito amžiaus šešiasdešimtaisiais me- 
tais prasidėjusiu Sybelio — Fikerio 
ginču tuo klausimu. 

Nors prof. O. Haleckio tikslas iš- 
dėstyti bendrą vidurinės Europos tau- 
tų bei valstybių istoriją, tačiau aiš- 
kiai  žymu autoriaus palinkimas 
kreipti daugiau dėmesio savo krašto, 
atseit Lenkijos, praeičiai. Čia auto- 
rius iškelia vietomis iki varginančių 
smulkmenų įvykius, kurie praverstų 
dėstant vien šio krašto istoriją. Ta- 
čiau lietuvis skaitytojas gali apgai- 
lestauti, kad mūsų praeičiai neparo- 


dyta pakankamai dėmesio. Jis skiria 
vieną gan trumpą skyrelį lietuvių 
ekspansijai į rytus pavaizduoti. Tai 
itin trumpas dalyko dėstymas, be jo- 
kios problematikos. Iš tikrųjų, Lie- 
tuvos D. Kunigaikštija 14-15 a. buvo 
žymiausias politinis Kūrinys viduri- 
nėj Europoj, ir todėl būtų buvęs ver- 
tas didesnio autoriaus dėmesio. šiaip 
Lietuva, kaip ir kiti kraštai, pavaiz- 
duoti atskirais epizodais, supintais 
su vidurinės Europos įvykiais. 

Kur kalbama apie lietuvių - lenkų 


santykius, — žymu tradicinė lenkiš- 
ka tendencija. Pvz., Liublino unija 
atvaizduota įsisenėjusios "realinės" 


unijos šviesoj, kur nepaisomi nau- 
jausi, pvz., šapokos ir Lappo, tyrinė- 
jimai tuo atžvilgiu. Itin nukrypstama 
nuo istorinės tiesos, kai garsioji Kė- 
dainių sutartis su švedais (1663 m.) 
vaizduojama buvus ambicingo mag- 
nato Jonušo Radvilo padaru ir nepai- 
soma Lietuvos bajorų savaimingumo 
pasireiškimo. čia, rodos, kartojama 
(kad ir paslėptoj formoj) dar kito 
lenko istoriko, Klankowskio pareikš- 
ta mintis apie Radvilą, kad jis buvęs 
“wielki zdrajca". Aiški lenkiška ten- 
dencija kyšo ir visame lietuvių —len- 
kų konflikto dėl Vilniaus apibūdini- 
me, nors autoriui, kaip istorikui, la- 
bai gerai buvo žinomi ir lietuvių ar- 
gumentai. Tačiau jis jų neiškelia. 

Paskutiniai knygos skyriai, kur ap- 
rašomi įvykiai prieš pat pastarąjį 
karą, jojo eiga ir pokariniai laikai, 
skaitomi lyg žurnalistiniai reporta- 
žai. Čia autorius atgaivina skaityto- 
jui tuos netolimos praeities įvykius, 
kurie taip jaudino visų protus ir 
širdis. Aiškiai jaučiama autoriaus 
nusivylimas Teheranu, Jalta ir kitais 
santarvininkų veiksmais, dėl kurių 
vidurinė Europa atsidūrė Sovietų ne- 
valioj. Autorius labai aiškiai iškelia 
aikštėn Atlanto Chartą ir paskui ro- 
do, kaip ji buvo sutrypta. Čia auto- 
riaus dėmesio centre yra Lenkija ir 
jos vyriausybė (Londone), kurią san- 
tarvininkai taip negailestingai atstū- 
mė “apeasemento'' dėliai. šioj vie- 
toj autorius lyg teigte teigia mintį, 
kad politikoj vadovaujamasi ne sen- 
timentais, bet interesais. 

Aplamai, visas veikalas nėra na- 
grinėjamojo, bet dėstomojo pobūdžio. 
Tai yra platus dogmatiškai parašy- 
tas centrinės Europos istorijos vado- 
vas, taikytas daugiau Amerikos skai- 
tytojui. Autorius jame neiškelia ko- 
kių naujų minčių ar faktų. Jis tik 
bendrai žinomus dalykus naujai su- 
grupuoja ir vietomis jiems duoda 
savo paaiškinimą. Tačiau bendrai 
informacijai apie vidurinės Europos 
kraštus veikalas skaitytinas. Ir Lie- 
tuvos praeities mylėtojas jame gali 
'asti patrauklių vietų. J. Jakštas. 

VISUOMENINIS 
GYVENIMAS 


LIETUVA SEPTINTOJOJ JUNGTINIŲ 
TAUTŲ SESIJOJ 


New Yorkas, kuris harmoningoje 
taikoje gyvenančiais įvairių tautų 
emigrantų milijonais skiriasi iš visų 
kitų pasaulio miestų, pereitais metais 
tapo pasaulio valstybių sostine. Mies- 
to dangoraižių panoramoje išdygo 
Jungtinių Tautų rūmai, jų architektų 
sumanyti taip, kad pavaizduotų sim- 
bolį gėrio, nugalinčio blogį. 

Lietuviui, šiapus ar anapus geleži- 
nės uždangos, visuomet buvo svarbi 
pasaulio opinija. Ir jei anksčiau bu- 
vo susilaukiama tik užuojautos dėl 
mūsų tėvynę ištikusios tragedijos, tai 
vis dėlto Lietuvos vardas, kartu su 
kitomis Sovietų pavergtoziomis tau- 
tomis, šioje sesijoje buvo paminėtas 
dažniau, negu prieš tai. Dar daugiau, 
Lietuva su Latvija ir Estija šiame 
tarptautiniame forume dažnai buvo 
imama pavyzdžių, norint įrodyti tik- 
ruosius sovietų kėslus pasaulyje ir 
sovietinio gyvenimo — jų vadinamojo 
rojaus — tikrovę. 

Tuo tarpu kai kitų sesijų metu so- 
vietai vykdė puolimą prieš visas dė- 


e Asirologas prof. S. Krameris, 
kuris dėsto Pennsylvanijos universi- 
tete Philadelphijoje, Istanbulo muzie- 
juje surado molinę lentelę su įsta- 
tymais, kurie visu šimtmečiu anks- 
tesni už ligšiol žinomus seniausius 
įstatymiūs. Atrastieji įstatymai buvo 
paskelbti apie 2050 metų prieš .Kris- 
tų karaliaus Ur-Namu, kuris viešpa- 
tavo sumerų žemėje ir Uro mieste. 
Dabar tose vietose yra pietinė Irako 
dalis. Atrastosios lentelės yra nuora- 
šas, padarytas iš originalo apie 1700 
metų pr. Kr. Ur-Namu kodeksas yra 
bėmaž 300 metų ankstesnis už Ha- 
mMurabio kodeksą, kuris yra pilniau- 
sias ir geriausiai išsilaikęs senovinio 
pasaulio įstatymų rinkinys. Atrasta- 
sis kodeksas yra maždaug šimtmečiu 
ankstesnis už Bilalamo kodeksą, ku- 
ris siekia apie 1940 metus pr. Kr. 
Lentelė turi keturias skiltis su 45. ei- 
lutėmis kiekvienoje. Rašyta danty- 
raščiu. Daugiau kaip pusė teksto, ra- 
šyto -sumerų kalba, jau neįskaitoma. 
e Sausio pradžioje prie Madagas- 
karo krantų sugauta 5. pėdų ilgio, 

mokratines vakarų valstybes, per šią 
sesiją  pavergtųjų valstybių vardų 
priminimas 
vaizdavimas privertė sovietus iš puo- 
limo pereiti į gynimąsi. 

Tie, kuriems Jungtinėse Tautose 
yra tekę dirbti nuo pat jų įsikūrimo 
dienų, tvirtina, kad šis tarptautinio 
forumo buvimas universalia prasme 
yra labai daug pakenkęs sovietams 
ir padėjęs laisvinimo veiksniams. To- 
dėl jei anksčiau kiekvienam atskirai 
reikėjo brautis į paskirų valstybių 
duris ir aiškinti, kas yra sovietai, tai 
dabar, per tuos septynerius metus, 
pasaulis pats visa pamatė ir įsitiki- 
no. O juk nebe reikalo sakoma, jog 
asmeniškas patyrimas niekuo nepa- 
keičiamas. 

šitaip ir palengvėjo pavergtųjų 
tautų kelias į Jungtines Tautas. Jei 
šiandien čia dar nereikalaujama, kad 
Lietuva, Latvija, Estija ir kitos sovie- 
tų pavergtosios valstybės būtų prak- 
tiškai atstatytos, tai jau daugelis jų 
pasigenda čia, nesidrovi jų vardo vie- 


melsvai plieninės spalvos, raumenin- 
gais pelekais žuvis, kurią Rhodes 
universiteto profesorius J. L. B. 
Smith laiko coelacanth — palikuoniu 
rūšiės žuvų, išnykusių prieš 75.000. 
000 metų. 

; Pagal mokslininkų 
coelacanth kilusi tiesiog iš žuvų 
rūšies, rodančios gyvių perėjimą iš 
vandens į sausumą. Jų giminaičiai 
esą. dinosaurai. šie pasilikę sausu- 
moje, o konservatyvi coelecanth grį- 
žusi į vandenį. Jų suakmėnėję skele- 
tai randami kreidos kloduosšė. Tiesa, 
tokia žuvis buvo pagauta iF 1938, bet 
šiemetinė esanti skirtingesnė. Ji bu- 
vo“ pavadinta. “Maldnia anjuoanae“ 
tos srities ministerio pirmininko D. 
F. Malan garbei, kuris Smithui davė 
tyrinėjimams priemonių. šis. moksli- 
ninkas yra, pirmasis, galčjęs pjausty- 
mais tyrinėti coelacanthos kūną. Ra- 
dinys esąs didžiai aidas evoliucijos 
teorijai. 


„tvirtinimus 


ir jų pavergimo gyvas. 


šai minčti ir pasakyti atvirai, kad 
jos yra sovietinės agresijos aukos. 
Anksčiau gi sunku buvo ir to susi- 
laukti. Todėl ta prasme ši septintoji 
Jungtinių Tautų sesija pavergtosioms 
tautoms, jų tarpe ir Lietuvai, davė 
daugiausia ateities vilčių. 

Pirmąjį sykį Lietuvos vardas šioj 
sesijoj nuaidėjo 1952 metų spalio 20 
d., kai tik ką susirinkusios pilnaties 
posčdyje Australijos užsienio reikalų 
ministeris Casey minėjo tautas, ku- 
rios, po pirmojo pasaulinio karo at- 
sikūrusios nepriklausomam gyveni- 
mui, nebeatsikėlė jam po antrojo ka- 
ro. Jis kaltino sovietus ir padėtį va- 
dino apgailėtina. 

Lapkričio 12 d. Tautinės Kinijos 
atstovas Cheng socialinių, humanita- 
rinių ir kultūros reikalų komisijoje, 
kai buvo svarstoma tautų apsispren- 
dimo teisės, sakė: “Būtų dvigubai 
tragiška, jei tautų apsisprendimas 
vyktų tokia forma, kokia dabar yra 
Lietuvoje, Latvijoje, Estijoje, Ven- 
grijoje, Rumunijoje, Bulgarijoje, Len- 
kijoje, Čekijoje ir Albanijoje". 

Belgijos atstovas Fernand van Lan- 

gehove tų pačių debatų metu apžvel- 
gė apsisprendimo klausimą — duo- 
damas jo gyvą — prezidento Wilscno 
— pavyzdį, kurio deklaracijos rezul- 
tate ir Lietuva, Latvija, Estija ir 
daug kitų valstybių po pirmojo karo 
atsikūrė laizvos ir nepriklausomos. 
“Stalino konstitucija irgi pripažįsta 
tautų apsisprendimą, bet dar nė vie- 
nai tautai Ta nuo sovietų atsi- 
Skirti.“ 
- Apie tautų „Apsisprendimo teisę 
JAV nuomonę,.kuri nepakitės nė nau- 
jai valdžiai atėjus, formulavo Eleo- 
nora“ Rodševeltienė. JAV nuomone, 
“būtų . mūsų nelaimė, jei mes kalbė- 
tume apie tautų apsisprendimą ir tą 
teisę suteiktume tiktai tautoms, ku- 
rios pačios dabar nesivaldo, o yra va- 
dinamųjų kolonijinių valstybių glo- 
boje. Mes esame gyvi liudininkai, kai 
laisvos ir nepriklausomos tautos, lai- 
mingos ir darbščios, buvo nugalėtojų 
užimtos ir jų diktatoriškai pavergtos. 
Tos tautos turi turėti teisę savo lais- 
vę atgauti.' 

Jei vieni SrossaS kiti bendrai 
turėjo Lietuvą galvoje, kalkėdami 
apie sovietų pavergtąsias tautas, tai 
teisių komisijoj tuo metu, kai buvo 
svarstomas agresijos aptatimas, Pa- 
baltijo valstybės būvo . daugelic ir 
konkrečiai prisimintos. 

Tai buvo lapkričio pabaigoje ir 
gruodžio pradžioje. Sovietai, jau kelin- 
ti metai iš eilės piršdami savo 1933 m. 
Litvinovo parengtąji agresijos ap- 
tarimą, siūlė jį visiems priimti, tar- 
dami, jog jis yra pats tinkamiausias, 
jau praktikoje išbandytas. Pagal tą 
agrėsijos aptarimą, nepuolimo sutar- 


tys, kaip jie sakė, buvo pasirašytos 
su trylika valstybių, kurių tarpe bu- 
vo Lietuva, Latvija ir Estija. 


Šis planas sukėlė daug diskusijų, 
ir tuojau pat Višinskis buvo atrem- 
tas. D. Britanijos atstovas Fitzmau- 
rice lapkričio 24 d. demaskavo tą so- 
vietinį pasiūlymą, tvirtindamas, jog 
sovietai tik kalba apie taiką, bet 
praktikoje vykdo agresiją ir todėl šį 
savo aptarimą siūlo priimti tik todėl, 
kad galėtų ir toliau laisvajam pasau- 
liui pūsti miglas, o patys netrukdo- 
mai darbuotis. Peržvelgęs istoriją, 
Fitzmaurice teisių komisijoj įrod3, 
tos sovietų pasirašytos sutartys te- 
turėjo naudos tik Sovietų Sąjungai, 
nes septyni iš jų signatarų jau yra 
sovietų pavergtos, jų tarpe Lietuva, 
Latvija, Estija ir kt. Istorijos ap- 
žvalgoje britas faktais pavaizdavo, 
kaip sovietai pasaulyje vykdė agresi- 
ją nuo 1933 m., ties kuriais Višinskis 
buvo sustojęs savo kalbose, sakytum, 
ir istorija tais metais būtų buvuci 
nutraukta. 

Lapkričio 25 d. ir JAV atstovas se- 
natorius Creen patvirtino Fitzmauri- 
ce išdėstytas mintis, pažodžiui klaus- 
damas: “Jei jau Sovietų Sąjunga di- 
džiuojasi tomis savo sutartimis ir jų 
tobulumu, tai pažiūrėkime gi, kas 
at-itiko su tomis valstybėmis, su ku- 
riomis tos sutartys buvo pasirašytos. 
Kas gi, pavyzdžiui, atsitiko su Suo- 
mija, Estija, Latvija, Lietuva, Le1- 
kija, Čekija, Rumunija nuo antrojo 


pasaulinio karo pabaigos? Atsaky- 
mas nereikalingas." 
Panašia prasme kalbėjo ir kitas 


JAV atstovas, John Maktos, pabrė- 
žęs dar, kad JAV ir dabar tos aneksi- 
jos nepripažįsta ir Estiją, Latviją ir 
Lietuvą laiko nepriklausomomis val- 
stybėmis, nors, sovietų akimis žiūrint, 
jos jau yra savo nepriklauscmybę 
praradusios. Olandijos atstovas dr. 
Roling Pabaltijo valstybių ir kt. pa- 
vyzdžiu taip pat sukri“ kavo Višins- 
kio atšildytąją Litvinovo 1933 m. ag- 
resijos aptarimo formulę. 


šitų debatų metu JT pilnaties p'r- 
mininkui, Kanados ministeriui Pear- 
son, Lietuvos įgaliotas ministeris Va- 
šingtone Povilas Žadeikis įteikė notą 
ir memorandumą, kuriame išdėstyta, 
kaip sovietai įvykdė agresią prieš 
Lietuvą, sulaužydami visas pasirašy- 
tąsias nepuolimo sutartis. Notoje JT 
prašyta, kad būtų padarytas galas 
tebevykstančiam lietuvių tautos nai- 
kinimui ir sugrąžinta laisvė ir ne- 
priklausomybė, už kurią lietuviai nuo 
šimtmečių kovoja. Kartu su min. 
žadeikiu lankėsi ir E“tijos gen. kon- 
sulo pareigas einąs Kaiv, o memoran- 
dumai įteikti visų trijų Pabaltijo val- 
stybių. 


Ir antrukart buvo prireikę Pabal- 
tijo įgaliotiems diplomatams kre.ptis 
į Jungtines Tautas su specialiu me- 
morandumu, kai Višinskis, savo ag- 
resijos planą gindamas ir badomas 
Pabaltijo bei kitų valstybių okupaci- 
ja, atėjo jau ne pulti, bet teisintis į 
tą pačią teisių komisiją. Jis tada tvir- 
tino, jog Pabaltijo valstybės savo va- 
lia įsijungusios į Sovietų Sąjungos 
broliškąsias respublikas ir, esą, ne- 
tiesa yra, ką sakę apie tai JAV ir 
kitų valstybių atstovai. šituos Vi- 
šinskio tvirtinimus vėl atrėmė min. 
Pov. Žadeikis ir Estijos bei Latvijos 
atstovai, įteikdami dokumentuotą me- 
morandumą. Gaila, jau tuo memo- 
randumu niekas iš delegatų nepa-i- 
naudojo, kad galėtų vėl viešai prab*1- 
ti, bet nors tiek laimėta, kad apie tai 
parašė pasaulio spauda, dar sykį iš- 
keldama Lietuvos ir jos kaimynių 
lai-vės bylą. 

Pagaliau net ir ekonominių ir fi- 
nansų reikalų komisijoj, kuri jau, 
atrodo, visiškai nepolitiška, Lietuva 
susilaukė dėmesio. Svarstant pasau- 
lio ekonominius klausimus ir sovie- 
tams giriant savąją kolchozinę siste- 
mą, JAV ekonomistas Isador Lubin 
pavaizdavo, kaip gyvena Lietuvos 
valstiečiai, sovietų paversti kolchozi- 
ninkais. Jis nupasakojo, kaip lietuvis 
ūkininkas buvo priverstas pasirašyti 
vadinamąjį savanorišką pareiškimą į- 
ctoti į tą kolchozą, kaip paskui jis tu- 
rėjo surašyti savo turtą ir jį sunešti 
į krūvą, ir kaip viskas nuo to laiko 
paliko jau ne jo, bet bendra nuosa- 
vybė. 


"Jei jis atsisako taip padaryti, jis 
keliauja į priverčiamą darbo stovyk- 
lą, o jei pasirašo, tai netenka teisės 
kur nors kitur persikelti, pririšamas 
prie kolchozo. Jis tampa baudžiau- 
ninku ir dar didesniu, negu carų lai- 
kais," kalbėjo Lubinas. 

Jis daug pasinaudojo ta medžiaga, 
kurią apie dabartinę žemės ūkio pa- 
dėtį Lietuvoje buvo parengęs ir jam 
įteikęs Lietuvos Laisvės Komitetas 
prie “Free Europe". Jausdamas Lie- 
tuvai simpatijų, nes ir jis pats niekur 
nesislepia esąs lietuvio ūkininko vai- 
kaitis, jis padarė išvadą, kad lietuvio 
kolchozininko gyvenimas yra pana- 
šus į visą Sovietų Sąjungos gyveni- 
mą. Ir ta sistema jau veikia 20 metų, 
sistema, kuri turėjo sukurti žemėje 
rojų. Bet jis nurodė, kad sovietams 
nepavyko to įgyvendinti taip, kaip 
nepavyko ir visus ūkininkus suvaryti 
į kolchozus ir kaip nepavyksta jiems 
išplėšti iš širdies viltį ir tikėjimą, 
jog ateis diena, kai tie laikai pasi- 
baigs, ir žemė vėl priklausys tikrie- 
siems savininkams. 

Šitokie ir panašūs žodžiai JT sieno- 
se tikrai stiprina viltį ir tikėjimą vi- 
sų, šiapus ir anapus Atlanto esančių- 
jų. Nežinia, ką atneš antroji šios se- 
sijos dalis, prasidėsianti vasario 24 
d. Jeigu JAV prezidentas oficialiai 
įtektų Kongreso duomenis apie Katy- 
no žudynių tyrimą ir, kaip reikalau- 
jama, prašytų tą klausimą svarstyti 
pilnaties posėdžiuose, tai būtų proga 
kalbėti ir apie Lietuvoje bei Latvi- 
joje ir Estijoje komunistų sovietų 
įvykdytas ir tebevykdomas žudynes. 


S. Narkėliūnaitė 


PASTABOS 


DĖL AL. BARONO “AUTORITETAS IR TIESA" 


Diskusijos dėl 6 dailininkų Chica- 
goje parodos meninės ir kūrybinės 
vertės perkeliamos į tą parodą verti- 
nusių asmenų kompetencijos ir su- 
interesuotumo diskusijas. 

Spaudos žmonių paprašytas, apie 
šią parodą parašiau savo įspūdžius. 
Už šį “neatsargumą" mielas Al. Ba- 
ronas surengė man, kad ir nekarštą, 
bet vis dėlto “pirtelę". 

Pirmiausia nežinau, kodėl Al. Ba- 
ronas mane susodino drauge su as- 
menimis, kurie pareiškimus spaudo- 
ie pasirašinėja už savo profesijos 
draugus, jų neatsiklausdami, ir su 
tokiais muzikos kritikais, kurie rašo 
recenzijas apie koncertus, pastarųjų 
nelankydami. šių "autoritetų" b'ogi 
navyzdžiai ir nuklydimai, atrodo, turi 
liudyti, kad ir aš esu toks pats, nes, 
anot Al. Barono, esu autoritetas. Ar- 


gumentacijos ir kaltinimo kelias pa- 
sirinktas  neperdaug komplikuotas. 
Iš to seka, kad vienam architektui 
ar daktarui patekus į kalėjimą, rei- 
kia visus šių profesijų žmones laikyti 
nusikaltėliais. 

Rašydamas apie šią 6 parodą, ją 
vertinau ne iš parodos katalogo (kaip 
darė anas, Al. Barono pacituotas 
muzikos recenzentas), bet iš savo 
patirtų įspūdžių, man pačiam paro- 
doje du kartus atsilankius. Jei mano 
pažiūros apie šią parodą nesutapo su 
Al. Barono pažiūromis, tai dėl to ne- 
reikštų žeminti visų sričių “autorite- 
tų", o kaltę priskirti tiesioginiam 
kaltininkui. Manau, kad mūsų pa- 
žiūros išsiskyrė dėl skirtingų taškų, 
iš kurių mes į parodą pažiūrėjome. 

Mielai prisiimu Al. Barono suges:i- 
ją, kad aš galiu klysti, vertindamas 

kitų dailininkų kūrinius. Tokį prisi- 
ėmimą darau sąlyginai, jei Al. Baro- 
nas sutiks, jog ir gretimos profesijos 
meno žmonės, atseit, jis pats, gali 
taip pat lengvai klysti. šiuo atveju 
nemanau, kad kas nors turėtų ne- 
klaidingumo paslaptį. Kad kiekvie- 
nas žmogus yra klaidingas, rodos, 
visiems aišku. Autoritetai nesudaro 
išimčių. Manyti, kad tik kiti yra 
klaidingi, būtų perdaug pretenzinga 
ir neteisinga. 


Čia cituojamą Al. Barono sakinį: 
“Kas kita, kai pripažintas autorite- 
tas ne dėl įsitikinimo, bet dėl kažin 
kokių kitų priežasčių teigiamai ver- 
tina tai, kas net ne specialistui kitaip 
atrodo", laikyčiau įžeidimu, jei j.š 
man būtų taikomas. Niekados ne- 
laikiau savęs “pripažintu autoritetu"', 
nes tokio pripažinimo man niekas ne- 
suteikė. Įtarti mane, kad aš dėl “kaž- 
kokių kitų priežasčių'' teigiamai ver- 
tinau jau minėtą parodą, tų priežas- 
čių nenurodžius, praskamba kažkaip 
neskaniai ir nekorektiškai. Negi m'e- 
las Al. Baronas “dėl kažkokių kitų 
priežasčių" sutiktų rašyti spaudoje 
tą, kuo jis pats netiki? Jeigu, p. Ba- 
rone, to nedarytumėte, kodėl prilei- 
džiate, kad kiti yra blogesni už Jus 
ir tą gali daryti bei daro ? 


Meno kūrinius vertinant, dažniau- 
siai ne specialistui atrodo daug da- 
lykų visiškai kitaip nei specialistui. 
Netikslu manyti, kad tokiais atvejais 
specialistų nuomenė būtinai turi būti 
klaidinga.  Nepasitikėjimas mūsuose 
savais specialistais yra ir šiaip nema- 
žas. Sunku suprasti, ko mes siekia- 
me, šį nepasitikėjimą skleisdami ir 
jį didindami. Samprotauti, kad 
griaunant autoritetą, atrandama tie- 
sa, yra tolygu galvoti, kad užgesinus 
žibintus atrandama šviesa. 

Esu tos pačios nuomonės su Al. 
Baronu, jog V. Petravičiaus “balvo- 
nai" meno atžvilgiu yra daug vertin- 
gesni už cocacolinius veidus. Tačiau 
nemanau, kad, tiesos jieškant, ji turi 
būti ten, kur mes norime ją rasti. 

Žinome, kad visus, mokančius rašy- 
ti, negalima laikyti rašytojais, o mo- 
kančius paišyti ar tapyti, dailininkais 
— kūrėjais. 

Jaučiu didelio dėkingumo Al. Baro- 
nui, atkakliai gynusiam spaudoje sa- 
vo (manau, ne svetimus) įsitikini- 
mus ir meno idealus. 

Jei visuomenė iš mūsų kūrėjų dau- 
giau pareikalaus, jie bus priversti 
daugiau ir duoti. 


Vytautas K. Jonynas 


VASARIO ŠEšŠIOLIKTOJI IR ŠOKIAI 


Kiekvienais metais, rengiant Vasa- 
rio 16 minėjimus, iškyla šokių klau- 
simas. Iš šalies žiūrint, atrodo jis 
toks paprastas, o vienok veda prie 
aštrumų, kai kuriose vietose grasin- 
damas net šios iškilmės vieningumui. 

Kaip paskutiniais metais spaudoje 
ir kasdieniame gyvenime pastebima, 
lietuviškoji visuomenė dėl šokių ren- 
gimo Vasario 16 šventėje yra pasida- 
lijusi į dvi grupes — vieni nori, kad 
tą rimties dieną nebūtų šokama, ki- 
ti, kad, pasibaigus oficialiai progra- 
mai, būtų pereinama prie pasilinks- 
minimų. šis nuomonėmis pasiskirsty- 
mas nesiremia pasaulėžiūriniais ar- 
ba religiniais motyvais. Čia eina rei- 
kalas apie skirtingas nuotaikas bei 
jausmus brangios šventės atžvilgiu. 

Nerasi lietuvio patrioto, kuris 
bandytų neigti, kad Vasario 16 yra 
mums didžios rimties ir didžio Eeusi- 
telkimo diena. Ji anuomet mūsų tau- 
tai sušvito labai sunkiose aplinkybėse, 
kai gimtąją žemę buvo užplūdę sve- 
timieji ir sprogstančių granatų trenk- 
smas neleido ramiai sudėti akių tai- 
kiems gyventojams. Užtenka pažiū- 
rėti į aną laisvės paskelbimą vaizduc- 
jantį paveikslą, kur dr. Jonas Basa- 
navičius, apsuptas susirūpinusių Ta- 
rybos narių, skaito nepriklausomybės 
aktą, ir jau savaime tampa aišku, 

kaip ana valanda mažai ką bendra 
turi su šokiais. 

Laisvės metais Vasario 16 buvo mi- 
nima pamaldomis bažnyčiose, ku- 
riose dalyvaudavo vyriausybė ka- 
riuomenė, mokyklos, organizacijos ir 
visuomenė. Oficialicoji programos da- 
lis prasidėdavo arba tuojau po pa- 
maldų arba po pietų. Jei kur būdavo 
daromi šokiai, jie įvykdavo paprastai 
vakare — atjungtai nuo nuo akade- 
minės minėjimo dalies. "Tremtinių 
stovyklose Vasario 16 iškilmėje būda- 
vo visiškai susilaikoma nuo šokių. Tik 
Amerikoje su nepriklausomybės pa- 
minėjimo programa pradėta jungti 
šokiai, prie kurių pereinama tuojau 
po akademinės dalies toje pat sa ėje. 
Argumentas gi statomas labai pa- 
prastas — šokiais norima sutraukti 
daugiau žmonių į Vasario 16 minš- 
jimą ir tuo sukaupti daugiau aukų 
Lietuvos vadavimui. 

Bet šis argumentas, matyt, nėra 
pakankamai stiprus ir įtikinąs, jei 
kasmet dėl šokių iškyla nepasitenki- 
nimų visuomenėje. Per eilę praėjusių 
metų net spaudoje pakankamai buvo 
pareikšta nepalankių nuomonių Va- 
sario 16 minėti su pasilinksminimais. 
Ypač griežtai prieš šokius pasisakė 
pernai gruodžio 14 d. Brooklyne įvy- 
kęs katalikiškų draugijų seimelis. 


Toks pasisakymas, be abejo, turė- 
jo sukelti nepasitenkinimą priešingai 
galvojančių tarpe. Taip ir įvyko. Vie- 
nas savaitraštis tokį seimelio elgesį 
itin smarkiai barė, išreikšdamas savo 
pasipiktinimą ir nutarėjus išvadinda- 
mas “sabotuotojais", “grasinančiais 
suardyti vieningumą". 

Bet ano savaitraščio užsidegimu 
kalbant apie vieningumą, tą arba ki- 
tą panašų žodį prisieitų taikyti ne tik 
minčto seimelio atstovams, bet ir vi- 
siems kitiems, kurie yra reiškę ne- 
pasitenkinimų šokiais. O tokie suda- 
ro žymią lietuviškos visuoumenės da- 
lį. Prie jų tektų skirti taip pat ir 
tuos, kurie pasyviai boikotavo šokius, 
po oficialiosios programos išeidami, 
nors ir mėgsta pasišokti. Bet tada 
juk ir galo nebūtų. Nėra abejonės, 
jog nuo to vieningumos dar labiau 
nukentėtų. 

Čia geriau tiktų rinktis tikresnį 
kelią — kreipti daugiau dėmesio į 
visuomenės pageidavimus. New Yor- 
ko atveju Liet. Tarybos skyriaus val- 
dyba, susirinkusi į savo posėdį, pagal 
partijų balsus sprendžia apie Vasa- 
rio 16 minėjimo pobūdį. Jai labai rei- 
kėtų atsižvelgti ir į vyraujančias 
nuotaikas visuomenėje, kurios tik ne- 
žymi dalis turi ryšio su politinėmis 
partijomis. Jeigu pavieniai asmenys, 
didžiai branginą vieningumą, spau- 
doje ir privačiai reiškia savo nepasi- 
tenkinimą Vasario 16 linksmąja da- 
limi, jeigu patys šokiai šioje iškil- 
mėje praeina be ypatingo pasiseki- 
mo; jeigu pagaliau didelės apylinkės 
katalikiškų organizacijų atstovai ma- 
to reikalą tuo klausimu paskelbti net 
rezoliuciją, argi tai nerodo, jog bent 
toje vietovėje žmonėse vyrauja ne- 
palankios nuotaikos šokiams? 

Šį klausimą gvildant, prisimintinas 
senas ir gražus mūsų tautos papro- 
tys tam tikrais metų laikais nesilin- 
ksminti. Reikia didžiai džiaugtis, 
kad mūsų visuomenėje dar vengiama 
pramogų su šokiais Advente, Gavė- 
nioje, Vėlinėse... Iki šiol dėl to jo- 
kių nepasitenkinimų nekilo. Net ir 
tie mūsų tautiečiai, kuriems Kris- 
taus laukimo, Jo kančios bei miru- 
siųjų minėjimo dienos neprasisk'ei- 
džia religine prasme, bent kantria 
tyla pagerbia tikinčios visuomenės įsi- 
tikinimus. Kodėl gi panašiai negalėtų 
būti ir su Vasario 167 Ta iškilmė 
lietuviui patriotui yra begalinės rim- 
ties diena. Joje savotiškai koncen- 
truojasi ir Advento, ir Gavėnios, ir 
Vėlinių nuotaikos. Tą didžią dieną 
ypatingai yra prisimenama ir daugu- 
mcs giliai pergyvenama baisioji tau- 
tos tragedija; pagerbiamos kalėšjimuos 
bei Sibiro šalčiuose nukankintųjų vė- 
lės; pasigucdžima laisvės ir iš ver- 


gijos išsivadavimo viltim. Visa tai 
neturi jokio sąryšio su šokiais. Yra 
valandų, kuriose žmogus už jokius 
pinigus nesutiktų šokti. Prie jų ar 
tik nepriskirtina ir Vasario 16? Pa- 
galiau jeigu pradėtų reikštis didelis 
noras linksmintis nepriklausomybės 
minėjime, ar kartais nebūtų ženklas, 
jog atbunka širdis tėvynei. Užtat kai- 
kas ir sako, kad Vasario 16 šokama 
ant savo tautos kapo. 


Jei toje šventėje šokantysis pagal- 
votų, kad į jį žiūri kalėjimuose, kol- 
chozuose, Sibire išverktos artimųjų 
akys, nereiktų ilgai atkalbinėti nuo 
pasilinksminimų. Bet kas gi išdrįstų 
neigti, kad kenčianti tauta tikrai tą 
dieną stebi savo sūnus ir dukteris, 
esančius laisvėje? Lietuvos gyvento- 
jai iš Amerikos Ba!so radijo trans- 
liacijų ir kitų šaltinių žino, kad už 
Atlanto ir kitur, kaip kadaise laisvės 
metais tėvynėje, iškilmingai yra mi- 
nima Vasario 16, ir tai juos didžiai 
stiprina. Jeigu išgirstų, kad tą skau- 
džią gedulo dieną, kai laisvėj esan- 
tiesiems pritiktų visą laiką pasilikti 
dvasinio susitelkimo nuotaikoje, yra 
linksminamasi šokiais, tai jų nepa- 
guostų, nors, žinoma, tą silpnybę at- 
leistų. Galų gale, jei Vasario 16 gi- 
liau būtų įsijaučiama į savo tautos 
tragišką padėtį, nėra abejonės, jog 
ir rinkliavos tėvynės vadavimui būtų 
gausesnės, ir tos brangios dienos įs- 
pūdis pasiliktų tvirtesnis. O jeigu 
šokiais norima sukelti daugiau lėšų 
Lietuvos gelbėjimo reikalams, metų 
bėgyje juos galima rengti kitomis 
dienomis. 

Visuomenei vadovaują asmenys tu- 
rėtų dėti visas pastangas, kad minint 
nepriklausomybės šventę, būtų iš- 
vengta susiskaldymo. Vasario 16 pri- 
valo būti mums pati didžiausia rim- 
ties bei vieningumo manifestacija. 


L. Gendrutis 


NERA TAI DEMOKRATI- 
NĖS SPAUDOS LIUDI- 
JIMAS 


Skiria demokratinę dvasią nuo ne- 
demokratinės visų pirma ne teorinis 
deklamavimas už ar prieš demokra- 
tiją, bet lygiai (ir gal, visų pirma) 
pati laikysena: demokratinė ar ne. 
Tai galioja ir spaudai. Nedemokrati- 
nė spauda yra principiškai propagan- 
dinė: ji teteikia tai, kas laikoma rei- 
kalingu įkalti į skaitytojų galvas. 
Todėl ji ir stengiasi aklinai užsida- 
ryti nuo kiekvienos skirtingos pažiū- 
ros prasiveržimo. Priešingai demo- 
kratinė spauda: jei ir esama tam 
tikrų pažiūrų, neužsidaroma ir nuo 
priešingų pažiūrų — objektyvios in- 


formacijos prasme. Konkrečiai šis 
demokratinis nusistatymas yra iš- 
vystęs spaudos etikoje tokią prak- 
tiką: palietus laikraštyje konkretų 
vardą, rezervuojama jam teisė ta- 
me pačiame laikraštyje pasisakyti, 
jei jis jaučiasi buvęs neteisingai su- 
prastas ar apkaltintas. 


Tenka tačiau nuliūsti, pastebint 
ženklus mūsų spaudoje nebepaisyti 
šios spaudos etikos. Nebe kartą esu 
aptikęs staipsnius, palydėtus pasta- 
ba: tam ir tam dienraščiui atsisa- 
kius įdėti, dedame mes, atseit kitas 
laikraštis. Jei tas ar kitas Žmogus 
buvo paliestas aname laikraštyje, tai 
jis turi teisės jame atsakyti, nejieško- 
damas vietos kitur. Džiugu, kad yra 
laikraščių, kurie šitaip patarnauja 
laisva tribūna. Bet skaudu, kad ap- 
skritai tenka tokios tribūnos šitokiu 
būdu jieškoti. Jei kai kurie redakto- 
riai nemėgta dalykų, galinčių parei- 
kalauti diskusinių atsakymų, tai tu- 
rėtų jie iš viso nuo tokių dalykų lie- 
timo saugotis. Geriau būti iš pra- 
džių atsargiems, negu vėliau turėti 
nemalonumų. Jeigu leidi įsiaistrinu- 
siam bendradarbiui stalinizmu apkal- 
tinti žmones, kuriems toks kaltinimas 
negali būti sviestas, gali būti iš anks- 
to tikras, jog turėsi sulaukti iš jų 
atsakymo, paneigiančio anuos be- 
prasmiškus svaičiojimus. Nėra tei- 
sės imtis insinuacinių šmeižtų. Bet 


jei iš nesusipratimo nusileidžiama ir 
į juos, yra pareiga bent leisti juos 
atsakyti. Antraip prieittume džiung- 
linės tvarkos: valia šmeižti, bet ne- 
valia gintis. J. Alaušius 


DĖL ORGANIZACIJŲ 
VEIKLOS 


Visoje eilėje suvažiavimų buvo pri- 
imta ar priimama rezoliucijų švieti- 
mo, parapijų organizavimo ir kitais 
lietuvybės bei organizaciniais reika- 
lais. Kai suvažiavimas po metų vėl 
susirenka, ima svarstyti tuos pačius 
klausimus ir priima panašias rezo- 
liucijas. 

Kad suvažiavimuose nereiktų ten- 
kintis kartojamais skundais dėl ne- 
pasisekimo veikti ar pagyrimais vieni 
kitiems, reiktų dažniau pravėdinti 
tuos nutarimus ir pasižiūrėti, kas nu- 
tarta, kas įvykdyta ir kas dar gali- 
ma įvykdyti . Ypatingai tam reikalui 
dera naujų metų pradžia. Veiklumui 
pagyvinti praverstų ir revizijos ko- 
misijų budrumas. Naudinga, kad ios 
įsigilintų į vadovybių veikimą, ne tik 
suvažiavimų metu jų popierius pa- 
sklaidydaimos, bet ir iš anksto. Ir vi- 
suomenei būtų naudinga žinoti, ku- 
rie ir kaip nutarimai įvykdyti. Tatai 
paskatintų atskirus jos narius dau- 
giau paremti vadovybių darbą. 

J. B. 


ĮVYKIAI 


e Dail. Adomui Galdikui šiemet su- 
eina 60 metų amžiaus. Girdėti, kad 
ši sukaktis New Yorke bus atitinka- 
mai paminėta. Dailininkas, nežiūrint 
nelengvų šio krašto aplinkybių, daug 
kuria. 


e Dail. Vyt. K. Jonynas Amerikos 
rinktinių grafikų parodoje Portlando 
(Maine) muziejuje išstatė du medžio 
rėžinius — “šv. Antaną" ir “Nuėmi- 
mą nuo Kryžiaus". Pirmasis darbas 
buvo išstatytas ir Rochestery — Lib- 
rary of Congress iš Washingtono at- 
keltoje parodoje. 


e Skulptorius Vytautas Kašuba, 
jau keli metai gyvenąs Gueens Vil- 
lage prie New Yorko, daug laiko pa- 
švenčia kūrybai. Taip pat ir jo Žmo- 
na Aleksandra Kašubienė gražiai 
reiškiasi mene — keramikoje. Pas- 
kutiniu laiku ji daug originalumo pa- 
rodė savo kūriny — Aštuntoji stacija. 

e Aleksandra Merker — Vitkaus- 
kaitė dėsto meno dalykus New Yor- 
ke Art Student League mokykloje. 
Ji ir pati užsiima tapyba. 


e Dail. Adolfui Valeškai sueina 25 
metai, kai jis reiškiasi bažnytinio me- 
no srity. 

e Dail. E. Kulvietis Kolumbijoje 
suruošė ketvirtą savo darbų parodą. 

e Komp. K. V. Banaitis rašo nau- 
ją operą “Juratė.ir Kastytis". Brook- 
tyne jis turi muzikos studiją. 

e Sausio 25 d. Webster Hall New 
Yorke įvyko “Vienybės koncertas. 
Programą išpildė Metrapolitano Ope- 
ros solistė Paulina Stoškiūtė ir sve- 
timtaučių smuikininkų grupė. 

e Vasario 8 d. “Darbininko" va- 
kare programą išpildė Lietuvos Dra- 
mos Teatro artistai: Henrikas Ka- 
činskas, Antanas škėma, Jurgis Bie- 
kaitis, Albina Katiliūtė ir K. Vasi- 
liauskas, originaliai perducdami Ba- 
lio Sruogos dramą “Milžino paunks- 
nė?. 

e "Aidų" Muzikos — Literatūros 
vakare, kuris įvyksta balandžio 12 
d., dainuos Lietuvos Operos solistė 
Antanina Dambrauskaitė. 


"2 2) 
e Sausio 20 d. naujasis JAV pre- 
zidentas Dwight D. Eisenhowe- 

ris po priesaikos pasakė savo progra- 
minę kalbą, užakcentuo“amas 9 vei- 
kimo punktus: stiprinti jėgas užpuo- 
likui atgrasinti ir taikai kelti; nepa- 
taikauti priešui; kitiems kraštams 
neprimesti savo politinės ir ūkinės 
santvarkos, rūpintis, ka4 piliečiai 
viešą gerovę statytų augščiau už as- 
meninius reikalus; vertinti bei remti 
siekiančias taikos šalis; žmonijos 
gerbūvio pakėlimui remti visų kraš- 
tų gamybą ir prekybą; dėti pastan- 
gų, kad pasaulio valstybių ūkiniai, 
kariniai ir politiniai reikalai būtų 
sprendžiami Jungtinių Tautu Orvsa- 
nizacijoj; visoms tautoms pripažinti 
lygias teises į laisvę, nedarant skir- 
tumo rasių atžvilgių. Gen. Dwight 
D. Eisenhoweris yra 34 JAV prezi- 
dentas. 


e Sausio 10-11 dd. Bostonė įvyku- 
siame Balfo seime užsiregistravusių 
atstovų buvo 102. Seime išrinkta di- 
rekcija iš 21 asmens, kuri savo po- 
sėdy šitaip pasiskirstė pareigomis: 
pirm. — kan. Juozas B. Končius, 
vicepirmininkai — Elena Devenienė, 
Antanas Olis, Bronė Spudienė, kun. 
dr. Antanas Juška, sekretorius — 
Nora Gugienė, iždininkas — Albinas 
Trečiokas, finansų sekr. — St. Bre- 
des, Jr. Revizijos komisiją sudaro: 
Matas Zujus, Margarita Michelsonie- 
nė, Visčinis. šiems metams šalpai 
numatoma sukelti 357.000 dol. Sei- 
mo proga gauta 4.368 dol. aukų. Sei- 
mą savo atsilankymu ir nuoširdžia 
kalba pagerbė Bostono arkivysk. 
Ričardas Cushingas. 


e Lietuvos Vyčiai, minėdami savo 
įsikūrimo 40 metų sukaktį ir norė- 
dami pagerbti vyriausią Vyčių Sąjun- 
gos organizatorių M. Norkūną, sau- 
sio 183 d. Brooklyne Muzikos Aka- 
demijos salėje surengė didelį koncer- 
tą. Programą išpildė New Yorko 
Metrapolitano Operos solistai Anna 
Kaskas ir Algirdas Brazis, kurie dai- 
navo lietuviškas dainas ir operų ari- 


jas. Akompanavo Aleksas Mrozins- 
kas. Programa buvo įvairi, publi- 
kos atsilankė labai gausiai. Pelnas 


skiriamas M. Norkūno paminklui sta- 
tyti. 

e Baltimorės lietuvių šv. Alfonso 
parapijos klebonas prel. L. Mendelis 
šiemet mini 25 metų kunigystės ju- 
biliejų. Pagerbimo iškilmė įvyko sau- 
sio 18 d. Prel. L. Mende'is Amerikoje 
yra pagarsėjęs savo plačia pastora- 
cine veikla ir dėshumu misijoms. 
Jis gausiomis aukomis nuoširdžiai 
remia ir lietuvių religinius bei tauti- 
nius reikalus. 4 


e šiemet sueina 30 metų, kai buvo 
atgautas Klaipėdos kraštas. Tai su- 
kakčiai atžymėti “Darbininkas" pa- 

skyrė 4 nr. Kaikuriuose miestuose 
daromi minėjimai. 

e Indiana Harbor lietuvių parapi- 
jos klebonas kun. Kaz. Bičkauskas 
pakeltas prelatu. Jau beveik 30 metų, 
kai prelatas dirba tarp šio miesto lie- 
tuvių. 

e Sausio mėnesį Bonno'e sušauk- 
tas Baltų Instituto posėdis. Jo rek- 
toriumi išrinktas latvių istorikas dr. 
šturms, vicerekt. — dr. A. Maceina. 
Į posėdį buvo atvykęs dr. Z. Ivinskis 
iš Romos. Baltų Institutas yra moks- 
lo įstaiga estų, latvių ir lietuvių is- 
toriijai, kalbai, literatūrai, geoesrafi- 
jai tirti. Studijos ske'biamo= moksli- 
niais leidiniais. Instituto branduolį 
sudaro minčtų trijų tautų po du 
mokslininkų, kuriems talkina neribo- 
tas skaičius bendradarbių. Institu- 
to idėja prieš dveius metus buvo iš- 
kelta vokiečių mokslininkų. Vokie- 
tijos valdžia parėmė lėšomis. 

e Pernai gruodžio 27 d: Tuebinge- 
ne Vokietijoje Mirė žymi moterų vei- 
kėia dr. V. Karvelienė. Ji buvo gimu- 
si 1898 m. Kutkiškių parapijoje, Ute- 
nos apskr. Gimnazi'ą išeio Voroneže. 
Augštajį moksla baigė 1929 m. Ka- 
raliaučiuje filosofijos daktaro laips- 
niu. Visą amžių uoliai veikė Ateiti- 
ninkų, Katalikių Moterų ir kitose ka- 
talikiškose organizacijose. Be to, 
daug dirbo labdarybės srityie, ypač 
Kalinių Globos Draugijoj. Dalyvavo 
ir spaudoje. Vilniuje jos iniciatyva 
buvo įsteigta socialinė moterų mo- 
kykla. Palaikė ryšius su tarptauti- 
nėmis moterų organizacijomis. Trem- 
tyje organizavo lietuvių moterų at- 
stovavimą tarptautiniuose suvažiavi- 
muose, paruošdama medžiagą ap'e 
Lietuvą. Pasaulio Lietuviu Katali- 
kių Moterų Sąjungos pirmininkei M. 
Galdikienei išvykus į JAV, dr. V. 
Karvelienė perėmė jos pareigas. Po- 
piežiaus buvo apdovanota ordinu Pro 
Ecclesia et Pontifice. 


e Du New Yorko lietuviai preky- 
bininkai, dr. Juozas Kazickas ir dr. 
Kęstutis Valiūnas, įsteigė “Neries“ 
stipendijų fondą lietuviams studen- 
tams šelpti. Fondo valdyba sudaryta 
iš Aniceto Simučio, dr. V1. Viliamo ir 
Pauliaus Jurkaus. 1952 metams pa- 
skirta 1000 dol. negrąžinama stipen- 
dija. "Neries" stipendijų Fondo adre- 
sas: A. Simutis, Consulate General 
of Lithuania, 41 W. 82 nd St., New 
York 24, N. Y. 


e Dabar Tautos Fondo atstovybę 


Australijoje sudaro: pirm. — J. Ka- 
lakauskas, vicepirmininkai — R. 
Venclovas ir V. Kazokas, sekr. — B. 


Barkauskas, ižd. — M. Bogužas. 

e Gruodžio mėn. Paryžiuje Con'i- 
nental viešbučio salionuose įvykusio- 
je Pasaulio Moterų Sąjūdžio parodo- 


je dalyvavo ir Lietuvių Moterų Ko- 
mitetas.  išstatydamas daugiausia 
tautodailės darbus. 

e L. Ustijauskas paskirtas Sidnė- 
jaus mieste English and Foreign 
Bookshop firmos vedėju. Jis mano 
įsteigti ir platų lietuviškų knygų sky- 
rių. Minčtasis knygynas yra didžiau- 
sias Sidnėjuje. 

e Olandijoje dabar yra apie 50 
lietuvių — daugiausiai lietuvaičių, 
ištekėjusų už svetimtaučių. Bet ir 
ten veikiama. Neseniai Amsterdame 
sušauktas toje šaly gyvenančių lie- 
tuvių susirinkimas Bendruomenės 
steigimo tikslu. Yra vilties susiorga- 
nizuoti. Darbui vadovauja A. Galkus. 

e Gruodžio 20 d. Kennebunk Porte, 
Maine, vienuolyne Portlando vysku- 
pas įšventino kunigais T. Eugenijų 
Jurgutį ir T. Pijų šarpnicką. Jiedu 
abu yra Lietuvos Pranciškonų šv. 
Kazimiero provincijos Amerikoje na- 
riai. 


e šiuo laiku Austrijoje gyvena 
201 lietuvis. Iš jų paiegiančių dirbti 
yra tik 50 — kiti seneliai ir ligoniai. 


Balfo įgaliotinis Salzburge yra prel. 
K. Razminas. 

e Nuo Naujųjų Metų pertvarkytas 
savaitraštis “Britanijos lietuvis". Da- 
bar jis išeina 6 psl. ir skiriamas vi- 
siems Europoje esantiems lietuviams. 
Redaktorius pasiliko tas pats — Br. 
Daunoras. 


o Adelaidės mieste Australijoje 
dail. A. Rūkštelė minėjo 20 metų 
savo kūrybinio darbo sukaktį. "Ta 
proga suruošė parodą. 

e Chicagoje kultūros žurnalo “Ai- 
dų" platinimui daug laiko ir jėgų 
skiria Balys Brazdžionis. Jo dėka 
žurnalo skaitytojų šeima šiame mies- 
te nuolat didėja. “Aidus" jis garsina 
ir S. Barcus radijo valandėlės prog- 
ramose, kur perteikia žinias iš lie- 
tuviškojo pasaulio. Dabartinis Balio 
Brazdžionio adresas: 2421 W. 45 St, 
Chicago, 32, Ill. 


e Lietuviškos knygos Klubas Chi- 
cagoje (2334 S. Oakley Ave.) didžiai 
nusipelno rašytam žodžiui, nuolat 
leisdamas vertingas knygas iš įvai- 
rių sričių. Klubas yra susiorganiza- 
vės visuomeniniais pagrindais. Jo 
nariai, mokėdami metuose 5 do!., 
knygų gauna už 7.50 dol. Knygas 
leidžiama laisvai pasirinkti. Klubas 
kas antras mėnuo išleidžia nedidelio 
formato informacinį biuletenį “Lie- 
tuviškos knygos mėgėjas", kųriame 
supažindinama su naujai pasirodžiu- 
siais leidiniais. 


o Buvęs Vilkaviškio Kunigų Semi- 
narijos rektorius „prel. F. Bartkus 


Texas valstybėje paskirtas Cleburno 
klebonu. * 


PAT 


AIDAI SKIRIA PREMIJA Už MOKSLO VEIKALA 


1. Kultūros žurnalas “ Aidai", leidžiamas TT. Pranciškonų, skiria 
premiją už lietuvių mokslo veikalą, išspausdintą atskira knyga ar 
periodinėje spaudoje .1950 ir 1952 metais. 

2. 


Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių 
mokslų, ir k.). 

Premija nebus skaldoma tarp atskirų autorių. 

Autoriai arba leidėjai veikalus komisijai atsiunčia ligi 1953 metų 
kovo 1 dienos “Aidų? redakcijos adresu: A. Vaičiulaitis, 
85-64 144 St., Jamaica 35, N. Y. Pažymėti, kad tai siunčiama 
premijos komisijai. 

5. Premijai galima siųsti ir suminėtų mokslų srities rankraščius. 

6. Premijos sprendėjų komisiją sudaro: Leonardas Dambriūnas, Juo- 


zas. Girnius, T. Bernardinas Grauslys, O.F.M., Simas Sužiedėlis, 
Antanas Vaičiulaitis. 


Redaguoja — Antanas Vaičiulaitis Redakcijos adr š sas-— Antanas Vaičiulaitis, 
. 85-64 144th St., Jamaica 35, N. Y. 
Redakcijos nariai— T. Leonardas Andriekus, ks k a 
O. F. M., Juozas Girnius, Alfonsas Nyka-Niliūnas Dailininko adresas Telesforas Valius, 


4 84 Pine Crest Rd., Toronto, Ont., Canada 
inė i i Ū — Valius p 
M 7 aki o Administracijos adresas — Aidai, 


Leid žia— Tėvai Pranciškonai 680 Bushwick Ave., Brooklyn 21, N. Y. 


GYVENAME SVETIMOĮ APLINKOJE, 


Pasigendame net grynai lietuviškų mokyklų, 


IšLAIKYKIME TAD BENT VIENINTELĮ 


KULTŪROS ŽURNALĄ 


AIDS 


AIDAI rūpestingai perteikia lietuvių mokslininkų, meni- 
ninkų, rašytojų kūrybą ir gvildena visus svarbesniuosius 
visuomeninio gyvenimo klausimus. 


AIDAI, kaip šviesus žibintas, veda mus per gūdžią iš- 
tremimo naktį į skaidrų laisvės rytmetį. : 


DABAR -— AIDŲPLATINIMO IR PRENUMERATOS 
ATNAUJINIMO LAIKAS. 


SKAITYKITE IR PLATINKITE 


vienintelį lietuvių kalboj kultūros žurnalą pasaulyje 


A. 1 D U $ 

